cyanic-selkie/wikianc huggingface dataset:
ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ
ᱱᱟᱜᱟᱢ
ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱨᱮᱱᱟᱜ ᱨᱮᱦᱮᱫ ᱫᱳ ᱑᱙ᱟᱱ ᱥᱟᱭᱟᱝ ᱨᱮᱱᱟᱜ ᱯᱩᱭᱩᱞᱩ ᱜᱮᱞᱟᱝ ᱒ ᱡᱩᱱ ᱑᱙᱐᱖ ᱥᱟᱞ ᱨᱮ ᱡᱚᱠᱷᱚᱱ ᱵᱭᱟᱸᱠ ᱚᱯᱷ ᱠᱟᱞᱠᱟᱴᱟ ᱧᱩᱛᱩᱢ ᱟᱹᱨᱩ ᱠᱟᱛᱮᱫ ᱫᱚ ᱵᱭᱟᱹᱠ ᱚᱯᱷ ᱵᱮᱱᱜᱚᱞ ᱠᱚ ᱧᱩᱛᱩᱢ ᱟᱨᱩ ᱠᱮᱫᱼᱟ ᱾ ᱫᱚ ᱵᱭᱟᱸᱠ ᱚᱯᱷ ᱵᱮᱱᱜᱚᱞ ᱫᱚ ᱯᱮᱭᱟ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱠᱷᱚᱱ ᱢᱤᱫᱴᱟᱝ ᱵᱭᱟᱸᱠ ᱠᱟᱱᱟ, ᱟᱨ ᱵᱟᱨᱭᱟ ᱫᱚ ᱵᱭᱟᱹᱠ ᱚᱯᱷ ᱵᱳᱢᱵᱮ (᱑᱕ ᱮᱯᱨᱤᱞ ᱑᱘᱔᱐ ᱨᱮ ᱵᱮᱨᱮᱫ ᱞᱮᱱᱟ) ᱟᱨ ᱫᱚ ᱵᱭᱟᱸᱠ ᱚᱯᱷ ᱢᱟᱰᱨᱟᱥ (᱑ ᱡᱩᱞᱟᱭ ᱑᱘᱔᱓ ᱨᱮ ᱵᱮᱨᱮᱫ ᱞᱮᱱᱟ)᱾ ᱱᱚᱣᱟ ᱯᱮᱭᱟ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱢᱮᱥᱟ ᱠᱟᱛᱮᱫ ᱢᱤᱫ ᱥᱟᱹᱢᱞᱟᱹᱭ ᱥᱴᱚᱠ ᱠᱚᱢᱯᱟᱱᱤ ᱵᱮᱨᱮᱫ ᱮᱱᱟ ᱡᱟᱦᱟᱸ ᱠᱷᱚᱱ ᱨᱳᱭᱟᱞ ᱪᱟᱨᱴᱚᱨᱥ ᱦᱩᱭ ᱞᱮᱱᱟ ᱾ ᱑᱘᱖᱑ ᱫᱷᱟᱹᱵᱤᱡ ᱱᱚᱣᱟ ᱯᱮᱭᱟ ᱵᱭᱟᱸᱠ ᱯᱮᱯᱚᱨ ᱠᱚᱨᱮᱱᱥᱤ ᱟᱠᱴ ᱦᱚᱛᱮᱛᱮ ᱴᱟᱠᱟ ᱪᱷᱟᱯᱟ ᱨᱮᱱᱟᱜ ᱟᱹᱭᱫᱟᱹᱨ ᱮ ᱧᱟᱢ ᱞᱮᱫᱼᱟ ᱾ ᱛᱟᱭᱚᱢ ᱛᱮ ᱱᱚᱣᱟ ᱟᱹᱭᱫᱟᱹᱨ ᱫᱚ ᱥᱤᱧᱚᱛ ᱨᱤᱱᱤᱡ ᱥᱚᱨᱠᱟᱨ ᱮ ᱦᱟᱛᱟᱣ ᱠᱮᱫᱼᱟ ᱾ ᱱᱚᱣᱟ ᱯᱮᱭᱟ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱢᱤᱫ ᱮᱱ ᱛᱮ ᱒᱗ ᱡᱟᱱᱩᱣᱟᱨᱤ ᱑᱙᱒᱑ ᱨᱮ ᱤᱢᱯᱮᱨᱮᱤᱭᱟᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱞᱮᱠᱟᱛᱮ ᱠᱚ ᱧᱩᱛᱩᱢ ᱨᱩᱣᱟᱹᱲ ᱠᱮᱫᱼᱟ ᱾ ᱤᱠᱷᱟᱹᱱ ᱤᱢᱯᱮᱨᱤᱭᱟᱹᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱫᱚ ᱥᱟᱹᱢᱞᱟᱹᱭ ᱥᱴᱚᱠ ᱠᱚᱢᱯᱟᱱᱤ ᱞᱮᱠᱟᱜᱮ ᱛᱟᱦᱮᱸ ᱮᱱᱟ ᱤᱠᱷᱟᱹᱱ ᱥᱚᱨᱠᱟᱨᱼᱟ ᱥᱮᱞᱮᱫ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱑᱙᱕᱕ ᱟᱠᱴ ᱨᱮᱱᱟᱜ ᱵᱮᱵᱚᱥᱛᱟ ᱤᱫᱤ ᱠᱟᱛᱮᱫ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱵᱭᱟᱸᱠ ᱨᱤᱡᱚᱨᱵᱷ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱟᱹᱭᱫᱟᱹᱨᱤ ᱤᱫᱤ ᱠᱮᱫᱼᱟᱭ ᱾ᱡᱩᱞᱟᱭ ᱐᱑ ᱑᱙᱕᱕ ᱥᱟᱞ ᱨᱮ ᱤᱢᱯᱮᱨᱤᱭᱟᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱠᱚ ᱧᱩᱢ ᱨᱩᱟᱹᱲ ᱠᱮᱫᱼᱟ ᱾᱒᱐᱐᱘ ᱥᱟᱞ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱨᱮ ᱨᱤᱡᱚᱨᱵᱷ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱦᱟᱜ ᱢᱮᱱᱟᱜ ᱵᱷᱟᱜ ᱮ ᱦᱟᱛᱟᱣ ᱠᱮᱫᱼᱟ ᱾ ᱑᱙᱕᱙ ᱥᱟᱞ ᱨᱮ ᱥᱚᱨᱠᱟᱨ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ( ᱥᱩᱵᱥᱤᱰᱤᱭᱟᱨᱤ ᱵᱭᱟᱸᱠᱥ ) ᱟᱠᱴ ᱮ ᱯᱟᱥ ᱠᱮᱫᱼᱟ ᱾ ᱱᱚᱣᱟ ᱟᱠᱴ ᱡᱟᱹᱱᱤᱡ ᱤᱨᱟᱹᱞ ᱜᱚᱴᱟᱝ ᱵᱭᱟᱸᱠ ᱡᱟᱦᱟᱸ ᱫᱤᱥᱚᱢ ᱯᱷᱩᱨᱜᱟᱹᱞ ᱢᱟᱬᱟᱝ ᱨᱟᱡ ᱠᱚᱣᱟᱜ ᱟᱹᱭᱫᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ,ᱚᱱᱟ ᱨᱮᱱᱟᱜ ᱟᱹᱭᱫᱟᱹᱨ ᱥᱤᱧᱚᱛ ᱥᱚᱨᱠᱟᱨ ᱦᱟᱛᱟᱣ ᱠᱮᱫ ᱛᱟᱭᱚᱢ ᱱᱚᱣᱟ ᱠᱚᱫᱚ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱨᱮᱱᱟᱜ ᱥᱟᱶᱛᱮᱱ (ASSOCIATE)ᱵᱭᱟᱸᱠ ᱠᱚ ᱧᱩᱛᱩᱢ ᱠᱮᱫ ᱼᱟ ᱾ ᱱᱚᱣᱟ ᱥᱟᱶᱛᱮᱱ ᱵᱭᱟᱸᱠ  ᱠᱚᱫᱚ  ᱥᱚᱨᱠᱟᱨᱼᱟ ᱢᱚᱬᱮ ᱥᱮᱨᱢᱟᱠᱤᱭᱟ ᱡᱳᱡᱚᱱᱟ ᱨᱮᱱᱟᱜ ᱢᱤᱫ ᱡᱚᱥ ᱠᱟᱱᱟ ᱡᱮᱢᱚᱱ ᱟᱹᱛᱩ ᱴᱚᱞᱟ ᱨᱮᱱᱟᱜ ᱞᱟᱦᱟᱱᱛᱤ ᱛᱟᱦᱮᱸ ᱠᱟᱱᱟ ᱾ ᱑᱙᱖᱓ ᱥᱟᱞ ᱨᱮ ᱥᱚᱨᱠᱟᱨ ᱥᱴᱮᱴ ᱵᱭᱟᱸᱠ ᱚᱯᱷ ᱡᱚᱭᱯᱩᱨ (᱑᱙᱔᱓ ᱨᱮ ᱵᱮᱨᱮᱫ ᱞᱮᱱᱟ) ᱟᱨ ᱑᱙᱔᱔ ᱨᱮ ᱥᱴᱮᱴ ᱵᱭᱟᱸᱠ ᱚᱯᱷ ᱵᱤᱠᱟᱱᱟᱨ (᱑᱙᱔᱔ ᱨᱮ ᱵᱮᱨᱮᱫ ᱞᱮᱱᱟ) ᱮᱥ ᱵᱤ ᱟᱭᱤ ᱥᱟᱶ ᱢᱮᱥᱟ ᱮᱱᱟ ᱾
ᱮᱴᱟᱜ ᱠᱟᱹᱢᱤ
ᱱᱚᱣᱟ ᱵᱟᱫ ᱮᱥ ᱵᱤ ᱟᱭᱤ ᱥᱩᱵᱥᱤᱰᱤᱭᱟᱨᱤᱡ ᱛᱩᱞᱩᱡ ᱛᱮ ᱞᱟᱛᱟᱨ ᱨᱮ ᱚᱞ ᱦᱟᱠᱟᱱ ᱠᱟᱹᱢᱤ ᱠᱚᱦᱚᱸᱭ ᱛᱚᱨᱟᱣ ᱮᱫᱼᱟ ᱺ
ᱥᱤᱧᱚᱛ ᱫᱤᱥᱚᱢ
᱒᱐᱑᱒ᱼ᱑᱓ ᱥᱟᱞ ᱛᱮ ᱮᱥ ᱵᱤ ᱟᱭᱤ ᱟᱜ ᱑᱘,᱓᱕᱔ ᱜᱚᱴᱟᱝ ᱪᱟᱝᱜᱟ ᱥᱤᱧᱚᱛ ᱫᱤᱥᱚᱢ ᱨᱮ ᱛᱟᱦᱮᱸ ᱠᱟᱱᱟ ᱚᱱᱟ ᱥᱟᱞ ᱨᱮ ᱟᱡᱟᱜ ᱟᱭ 2.005 ᱴᱨᱤᱞᱤᱭᱚᱱ ᱛᱟᱦᱮᱸ ᱠᱟᱱᱟ,  ᱚᱱᱟ ᱠᱷᱚᱱ ᱚᱲᱟᱜ ᱨᱮᱱᱟᱜ ᱵᱷᱟᱜ ᱫᱚ 95.35% ᱛᱟᱦᱮᱸ ᱠᱟᱱᱟ. ᱤᱱᱟᱹ ᱥᱮᱨᱢᱟ ᱚᱱᱠᱟ ᱜᱮ ᱚᱲᱟᱜ ᱨᱮᱱᱟᱜ ᱠᱟᱹᱢᱤ ᱛᱮ 88.37% ᱞᱟᱵᱷ ᱮ ᱧᱟᱢ ᱞᱮᱫᱼᱟ
ᱢᱟᱭᱟᱢ
ᱢᱟᱭᱟᱢ ᱫᱚ ᱢᱤᱫᱴᱟᱝ ᱠᱷᱚᱧᱡᱟᱜ ᱴᱤᱥᱩ ᱠᱟᱱᱟ ᱾ ᱱᱚᱰᱮ ᱢᱮᱱᱟᱜ ᱡᱤᱵᱽ ᱠᱚᱥ ᱫᱚ ᱢᱟᱭᱟᱢ ᱠᱚᱥ ᱵᱚ ᱢᱮᱛᱟᱜᱼᱟ ᱾ ᱱᱚᱶᱟ ᱠᱚᱥ ᱠᱚᱫᱚ ᱫᱟᱜ ᱞᱮᱠᱟᱱ ᱡᱤᱱᱤᱥ ᱨᱮ ᱪᱟᱯᱮ ᱠᱚᱜᱼᱟ, ᱚᱱᱟ ᱫᱚ ᱯᱞᱟᱡᱽᱢᱟ (plasma) ᱠᱚ ᱢᱮᱛᱟᱜᱼᱟ ᱾ ᱚᱱᱟᱛᱮ ᱢᱟᱭᱟᱢ ᱫᱚ ᱯᱞᱟᱡᱽᱢᱟ ᱟᱨ ᱴᱤᱥᱩ ᱨᱮᱭᱟᱜ ᱥᱮᱞᱮᱫ ᱠᱟᱱᱟ ᱾ ᱢᱟᱭᱟᱢ ᱫᱚ ᱚᱴᱷᱟᱲᱤᱭᱟᱹ ᱫᱟᱜ ᱡᱤᱱᱤᱥ ᱠᱟᱱᱟ, ᱱᱚᱶᱟ ᱨᱮᱭᱟᱜ ᱥᱚ ᱫᱚ ᱟᱸᱭᱥᱤᱭᱟᱹ ᱜᱮᱭᱟ ᱟᱨ ᱥᱤᱵᱤᱞ ᱫᱚ ᱠᱷᱟᱨᱟ ᱜᱮᱭᱟ ᱾ ᱱᱚᱶᱟ ᱨᱮᱭᱟᱜ ᱨᱚᱝ ᱫᱚ ᱟᱨᱟᱜ ᱜᱮ ᱨᱮᱦᱚᱸ ᱞᱮᱛᱟᱲ ᱫᱚ ᱵᱟᱭ ᱟᱨᱟᱜᱼᱟ ᱾ ᱫᱤᱨᱵᱷᱤᱱ ᱛᱮ ᱢᱟᱭᱟᱢ ᱠᱚᱭᱚᱜ ᱞᱮᱠᱷᱟᱱ ᱚᱱᱰᱮᱱᱟᱜ ᱠᱚᱱᱤᱠᱟ ᱧᱮᱧᱟᱢᱚᱜᱼᱟ ᱾
ᱢᱟᱭᱟᱢ ᱨᱮᱭᱟᱜ ᱩᱯᱟᱹᱫᱟᱱ
ᱢᱟᱭᱟᱢ ᱫᱚ ᱢᱩᱬ ᱠᱟᱛᱮ ᱵᱟᱨᱭᱟ ᱩᱯᱟᱹᱫᱟᱱ ᱛᱮ ᱛᱮᱭᱟᱨ ᱠᱚᱜᱼᱟ ᱾ (ᱚ) ᱯᱨᱚᱞᱚᱥᱤ (ᱛ) ᱢᱟᱭᱟᱢ ᱠᱚᱱᱤᱠᱟ
(ᱚ) ᱯᱨᱚᱞᱚᱥᱤ :
ᱢᱟᱭᱟᱢ ᱨᱮᱭᱟᱜ ᱞᱟᱛᱟᱨ ᱵᱷᱟᱜᱽ ᱫᱚ ᱯᱨᱚᱞᱚᱥᱤ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱨᱮᱭᱟᱜ ᱨᱚᱝ ᱫᱚ ᱥᱟᱥᱟᱝ ᱜᱮᱭᱟ ᱾ ᱱᱚᱶᱟ ᱨᱮᱭᱟᱜ ᱙᱐ ᱥᱟᱭ ᱠᱚᱲᱟ ᱫᱚ ᱫᱟᱜ ᱠᱟᱱᱟ ᱾ ᱚᱴᱟᱜ ᱩᱯᱟᱹᱫᱟᱱ ᱠᱚ ᱱᱚᱰᱮ ᱢᱮᱥᱟ ᱠᱟᱛᱮ ᱛᱟᱦᱮᱸᱱᱟ ᱾ ᱚᱱᱟ ᱩᱯᱟᱹᱫᱟᱱ ᱠᱚᱫᱚ ᱦᱩᱭᱩᱜ ᱠᱟᱱᱟ- ᱡᱚᱵᱚᱠᱷᱭᱟᱨᱡᱟᱱ (Nitrogen), ᱚᱢᱚᱲᱡᱟᱱ (Oxygen) ᱚᱝᱜᱟᱨᱠᱟᱢᱚᱲ (Carbon dioxide) ᱞᱮᱠᱟᱱ ᱦᱚᱭᱚᱝ, ᱟᱞᱩᱵᱤᱱ ᱜᱞᱚᱵᱩᱞᱤᱱ ᱮᱢᱟᱱ ᱞᱮᱠᱟᱱ ᱯᱩᱥᱴᱤᱥᱟᱨ, ᱯᱚᱴᱟᱥᱤᱭᱚᱢ, ᱥᱚᱰᱤᱭᱚᱢ, ᱠᱟᱞᱥᱤᱭᱚᱢ ᱫᱷᱟᱹᱛᱩ ᱨᱮᱭᱟᱜ ᱠᱞᱚᱨᱟᱭᱤᱰ, ᱯᱷᱚᱥᱯᱷᱮᱴ, ᱥᱚᱞᱯᱷᱮᱴ ᱮᱢᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱫᱷᱟᱛᱚᱵᱽ ᱵᱩᱞᱩᱝ, ᱟᱡᱟᱨ ᱫᱩᱜ ᱫᱟᱨᱟᱢ ᱩᱯᱟᱹᱫᱟᱱ, ᱮᱱᱡᱟᱭᱤᱢ, ᱦᱚᱨᱢᱚᱱ, ᱭᱩᱨᱤᱭᱟ ᱮᱢᱟᱱ ᱾
(ᱛ) ᱢᱟᱭᱟᱢ ᱠᱚᱱᱤᱠᱟ :
ᱢᱟᱭᱟᱢ ᱠᱚᱱᱤᱠᱟ ᱫᱚ ᱯᱮ ᱞᱮᱠᱟᱱᱟ, ᱡᱮᱢᱚᱱ-
ᱟᱨᱟᱜ ᱢᱟᱭᱟᱢ ᱠᱚᱱᱤᱠᱟ (red blood corpuscle)
ᱯᱩᱸᱰ ᱢᱟᱭᱟᱢ ᱠᱚᱱᱤᱠᱟ (white blood corpuscle)
ᱚᱱᱩ ᱪᱚᱠᱨᱤᱠᱟ (platelet)
ᱟᱨᱟᱜ ᱢᱟᱭᱟᱢ ᱠᱚᱱᱤᱠᱟ
ᱮᱴᱟᱜ ᱢᱟᱭᱟᱢ ᱠᱚᱱᱤᱠᱟ ᱠᱷᱚᱱᱟᱜ ᱟᱨᱟᱜ ᱢᱟᱭᱟᱢ ᱠᱚᱱᱤᱠᱟ ᱜᱮ ᱰᱷᱮᱨᱟ ᱾ ᱢᱤᱫ ᱠᱭᱩᱵᱤᱠ ᱢᱤᱞᱤᱢᱤᱴᱚᱨ ᱜᱟᱱ ᱢᱟᱭᱟᱢ ᱨᱮ ᱔.᱕ ᱠᱷᱚᱱ ᱕ ᱢᱤᱞᱤᱭᱚᱱ ᱦᱟᱹᱵᱤᱡ ᱟᱨᱟᱜ ᱢᱟᱭᱟᱢ ᱠᱚᱱᱤᱠᱟ ᱛᱟᱦᱮᱸᱱᱟ (ᱢᱤᱫ ᱴᱷᱚᱯ ᱢᱟᱭᱟᱢ ᱨᱮᱭᱟᱜ ᱟᱭᱛᱟᱱ ᱫᱚ ᱕᱐ ᱠᱭᱩᱵᱤᱠ ᱢᱤᱞᱤᱢᱤᱴᱚᱨ ᱜᱟᱱ ᱦᱩᱭᱩᱜᱼᱟ) ᱾ ᱱᱚᱶᱟ ᱨᱟᱭᱟᱜ ᱟᱠᱟᱨ ᱫᱚ ᱜᱩᱞᱟᱹᱭ ᱜᱮᱭᱟ ᱤᱠᱷᱟᱱ ᱵᱟᱱᱟᱨ ᱯᱟᱦᱴᱟ ᱪᱟᱯᱲᱟ ᱜᱮ ᱠᱷᱟᱹᱛᱤᱨ ᱱᱚᱶᱟ ᱫᱚ ᱯᱤᱴᱷᱟ (disc) ᱞᱮᱠᱟ ᱧᱮᱞᱚᱜᱼᱟ ᱾ ᱟᱨᱟᱜ ᱢᱟᱭᱟᱢ ᱠᱚᱱᱤᱠᱟ ᱨᱮᱰᱚ ᱦᱤᱢᱚᱜᱞᱚᱵᱤᱱ ᱧᱩᱛᱩᱢᱟᱱᱟᱜ ᱥᱮᱞᱮᱫ ᱯᱩᱥᱴᱤᱥᱟᱨ (conjugated protein) ᱛᱟᱦᱮᱸᱱᱟ ᱾ ᱱᱚᱶᱟ ᱦᱤᱢᱚᱜᱞᱚᱵᱤᱱ ᱫᱚ ᱦᱤᱢᱟᱴᱤᱱ ᱧᱩᱛᱩᱢᱟᱱ ᱢᱮᱬᱦᱮᱫᱢᱮᱥᱟ ᱦᱤᱢ (haem or heme) ᱟᱨ ᱜᱞᱚᱵᱤᱱ ᱧᱩᱛᱩᱢᱟᱱ ᱯᱩᱥᱴᱤᱥᱟᱨ ᱢᱮᱥᱟ ᱠᱟᱛᱮ ᱵᱮᱱᱟᱶ ᱟᱠᱟᱱᱟ ᱾ ᱦᱤᱢᱚᱜᱞᱚᱵᱤᱱ ᱨᱮᱭᱟᱜ ᱯᱨᱩᱠᱩᱛ ᱨᱚᱝ ᱫᱚ ᱵᱮᱝᱜᱟᱲ ᱢᱮᱥᱟ ᱟᱨᱟᱜ ᱠᱟᱱᱟ ᱾ ᱡᱚᱠᱷᱚᱱ ᱱᱚᱶᱟ ᱥᱟᱶ ᱚᱢᱚᱲᱡᱟᱱ ᱢᱮᱥᱟᱜᱼᱟ ᱩᱱᱫᱚ ᱱᱚᱟᱶᱟ ᱥᱚᱠᱛᱚ ᱟᱨᱟᱜ ᱧᱮᱞᱚᱜᱼᱟ ᱾ ᱚᱱᱟᱛᱮ ᱥᱤᱨ ᱨᱮ ᱞᱤᱧᱡᱤᱜ ᱠᱟᱱ ᱢᱟᱭᱟᱢ ᱨᱮ ᱫᱚ ᱥᱚᱠᱛᱚ ᱦᱤᱢᱚᱜᱞᱚᱵᱤᱱ ᱛᱟᱦᱮᱸᱱ ᱠᱷᱟᱹᱛᱤᱨ ᱥᱚᱠᱛᱚ ᱟᱨᱟᱜ ᱧᱮᱞᱚᱜᱼᱟ ᱾ ᱡᱚᱛᱚ ᱟᱨᱟᱜ ᱢᱟᱭᱟᱢ ᱠᱚᱱᱤᱠᱟ ᱜᱮ ᱗᱐ ᱵᱷᱟᱜᱽ ᱫᱚ ᱫᱟᱜ ᱟᱨ ᱓᱐ ᱵᱷᱟᱜᱽ ᱮᱴᱟᱜ ᱡᱤᱱᱤᱥ ᱛᱮ ᱵᱮᱱᱟᱶ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
https://or.wikipedia.org/wiki/%E0%AC%B0%E0%AC%95%E0%AD%8D%E0%AC%A4
ᱟᱠᱟᱥᱚᱨᱚ ᱟᱠᱷᱤ
ᱯᱚᱝᱠᱚᱡᱽ ᱯᱟᱬᱤᱼᱟᱜ ᱰᱤᱨᱮᱠᱥᱚᱱ ᱛᱮ ᱥᱟᱯᱲᱟᱣ ᱞᱮᱱ ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ᱟᱠᱟᱥᱚᱨᱚ ᱟᱠᱷᱤ ᱫᱚ ᱑᱙᱘᱙ ᱥᱟᱞᱨᱮ ᱨᱤᱞᱤᱡᱽ ᱞᱮᱱᱟ ।
ᱠᱚᱲᱟᱠᱟᱨ ᱠᱚ
ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ‘ᱟᱠᱟᱥᱚᱨᱚ ᱟᱠᱷᱤ’ ᱨᱮ ᱢᱮᱱᱟᱜ ᱠᱚᱲᱟᱠᱟᱨ ᱠᱚ:
ᱠᱚᱞᱞᱟᱠᱩᱨᱤᱪᱤ ᱦᱚᱱᱚᱛ
ᱚᱛᱱᱚᱜ
ᱠᱚᱞᱞᱟᱠᱩᱨᱤᱪᱤ ᱦᱚᱱᱚᱛ ᱠᱚᱧᱮ ᱨᱮ ᱛᱤᱨᱩᱣᱚᱱᱱᱟᱢᱚᱞᱟᱭ ᱦᱚᱱᱚᱛ, ᱥᱟᱢᱟᱝ ᱨᱮ ᱵᱤᱞᱞᱩᱯᱩᱨᱚᱢ ᱦᱚᱱᱚᱛ, ᱯᱟᱪᱮ ᱨᱮ ᱫᱷᱚᱨᱢᱚᱯᱩᱨᱤ ᱦᱚᱱᱚᱛ ᱟᱨ ᱥᱟᱞᱮᱢ ᱦᱚᱱᱚᱛ, ᱮᱛᱚᱢ ᱨᱮ ᱯᱮᱨᱟᱢᱵᱟᱞᱩᱨ ᱦᱚᱱᱚᱛ ᱟᱨ ᱠᱩᱰᱰᱟᱞᱳᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
<mapframe text="ᱠᱚᱞᱞᱟᱠᱩᱨᱤᱪᱤ ᱦᱚᱱᱚᱛ" width=300 height=300 align=center >{ "type": "ExternalData", "service": "geoshape",  "ids": "Q60493360"}
ᱥᱟᱜᱟᱲᱚᱢ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ-᱗᱙ ᱥᱟᱞᱮᱢ-ᱠᱚᱞᱞᱟᱠᱩᱨᱤᱪᱤ-ᱩᱞᱩᱝᱫᱩᱨᱯᱮᱴ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ-᱕᱓᱔ ᱥᱟᱞᱮᱢ-ᱵᱷᱤ ᱠᱩᱴᱨᱚᱰ-ᱵᱨᱤᱫᱷᱟᱪᱚᱞᱚᱢ
ᱯᱚᱱᱚᱰ ᱨᱟᱡᱽᱰᱟᱦᱟᱨ-᱙ ᱠᱩᱰᱰᱟᱞᱳᱨ-ᱯᱟᱱᱨᱩᱴᱤ-ᱛᱤᱨᱩᱠᱚᱭᱞᱩᱨ-ᱛᱤᱨᱩᱣᱚᱱᱱᱟᱢᱚᱞᱟᱭ-ᱵᱷᱮᱞᱞᱳᱨ
ᱯᱚᱱᱚᱛ ᱨᱟᱡᱽᱰᱟᱦᱟᱨ-᱙ᱮ ᱛᱤᱨᱩᱣᱚᱱᱱᱟᱢᱚᱞᱟᱭ-ᱛᱤᱭᱟᱜᱚᱫᱩᱨᱜᱚᱢ
ᱯᱚᱱᱚᱰ ᱨᱟᱡᱽᱰᱟᱦᱟᱨ-᱖᱘ ᱠᱩᱰᱰᱟᱞᱳᱨ-ᱛᱷᱤᱨᱩᱠᱚᱵᱤᱞᱩᱨ-ᱥᱚᱝᱠᱚᱨᱯᱩᱨᱚᱢ
ᱯᱚᱱᱚᱛ ᱨᱟᱡᱽᱰᱟᱦᱟᱨ-᱖᱙ ᱵᱨᱤᱫᱷᱟᱪᱚᱞᱚᱢ-ᱩᱞᱩᱝᱫᱩᱨᱯᱮᱴ-ᱵᱤᱞᱞᱩᱯᱩᱨᱚᱢ
ᱯᱚᱱᱚᱛ ᱨᱟᱡᱽᱰᱟᱦᱟᱨ-᱗ ᱛᱤᱨᱩᱠᱚᱭᱞᱩᱨ-ᱵᱤᱞᱞᱩᱯᱩᱨᱚᱢ
ᱯᱚᱱᱚᱛ ᱨᱟᱡᱽᱰᱟᱦᱟᱨ-᱒᱐᱔ ᱠᱚᱞᱞᱟᱠᱩᱨᱤᱪᱤ-ᱠᱩᱛᱷᱟᱠᱩᱰᱤ-ᱛᱨᱤᱪᱤ
ᱯᱚᱱᱚᱛ ᱨᱟᱡᱽᱰᱟᱦᱟᱨ-᱑᱓᱗ ᱛᱷᱤᱨᱩᱠᱚᱭᱞᱩᱨ-ᱟᱥᱟᱱᱩᱨ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱞᱞᱟᱠᱩᱨᱤᱪᱤ ᱦᱚᱱᱚᱛ ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱢᱟᱪᱮᱛ ᱢᱟᱦᱟᱸ
ᱡᱮᱜᱮᱛ ᱨᱮᱭᱟᱜ ᱛᱤᱱᱟᱹᱜ ᱜᱟᱱ ᱫᱤᱥᱚᱢ ᱨᱮ ᱢᱟᱪᱮᱛ ᱠᱚ ᱵᱟᱹᱲᱛᱤ ᱞᱮᱠᱟᱛᱮ ᱢᱟᱹᱱ ᱪᱟᱞ ᱟᱠᱚ ᱞᱟᱹᱜᱤᱫ ᱢᱟᱪᱮᱛ ᱢᱟᱦᱟᱸ ᱢᱟᱱᱟᱣ ᱞᱟᱹᱜᱤᱫ ᱥᱟᱯᱲᱟᱣ ᱦᱩᱭᱩᱜ ᱠᱟᱱᱟ ᱾ ᱛᱤᱱᱟᱹᱜ ᱜᱟᱱ ᱫᱤᱥᱚᱢ ᱨᱮᱫᱚ ᱢᱟᱪᱮᱛ ᱢᱟᱦᱟᱸ ᱦᱤᱞᱚᱜ ᱰᱤᱜᱟᱹ ᱛᱟᱦᱮᱸᱱ ᱠᱟᱱᱟ ᱟᱨ ᱛᱤᱱᱟᱹᱜ ᱜᱟᱱ ᱫᱤᱥᱚᱢ ᱨᱮᱫᱚ ᱟᱥᱲᱟ ᱠᱟᱹᱢᱤ ᱛᱟᱦᱮᱸᱱ ᱛᱩᱞᱩᱡ ᱜᱮ ᱢᱟᱪᱮᱛ ᱢᱟᱦᱟᱸ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱾
ᱵᱷᱟᱨᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱰᱨ. ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ ᱟᱜ ᱡᱟᱱᱟᱢ ᱢᱟᱦᱟᱸ ᱕ ᱥᱮᱯᱴᱮᱢᱵᱚᱨ ᱦᱤᱞᱚᱜ ᱵᱷᱟᱨᱚᱛ ᱨᱮ ᱢᱟᱪᱮᱛ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱾
ᱟᱥᱲᱟ ᱨᱮ ᱡᱟᱦᱟᱸ ᱛᱤᱱᱟᱹᱝ ᱢᱟᱦᱟᱸ ᱜᱮ ᱠᱩᱥᱤ ᱨᱟᱹᱥᱠᱟᱹ ᱛᱮ ᱠᱷᱮᱢᱟᱣ ᱦᱩᱭᱩᱜᱼᱟ, ᱚᱱᱟ ᱠᱚ ᱵᱷᱤᱛᱨᱤ ᱨᱮ ᱢᱟᱪᱮᱛ ᱢᱟᱦᱟᱸ ᱢᱤᱫᱴᱟᱹᱝ ᱾ ᱢᱟᱪᱮᱛ ᱢᱟᱦᱟᱸ ᱯᱩᱨᱟᱹ ᱵᱷᱟᱨᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱥᱮᱪᱮᱫ ᱛᱟᱞᱢᱟ ᱠᱚᱨᱮ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜ ᱠᱟᱱᱟ ᱾
ᱨᱟᱫᱷᱟᱠᱨᱤᱥᱱᱚᱱ ᱟᱜ ᱠᱷᱟᱴᱚ ᱡᱤᱭᱚᱱ ᱪᱩᱨᱤᱛ
ᱨᱟᱫᱷᱟᱠᱨᱤᱥᱱᱚᱱ ᱫᱚ ᱑᱘᱘᱘ ᱥᱟᱞᱮ ᱥᱮᱯᱴᱮᱢᱵᱚᱨ ᱕ ᱢᱟᱹᱦᱤᱛ ᱦᱤᱞᱚᱜ ᱢᱟᱫᱽᱨᱟᱥ ᱨᱮᱭᱟᱜ ᱛᱤᱨᱩᱛᱛᱟᱬᱤ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡᱤᱡ ᱡᱟᱱᱟᱢ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱵᱤᱨᱥᱣᱟᱢᱤ ᱯᱩᱨᱳᱦᱤᱛ ᱞᱮᱠᱟ ᱠᱟᱹᱢᱤ ᱠᱟᱛᱮ ᱡᱤᱭᱚᱱ ᱮ ᱪᱟᱞᱟᱣ ᱮᱫ ᱛᱟᱦᱮᱸᱫ ᱾ ᱨᱟᱫᱷᱟᱠᱨᱤᱥᱱᱚᱱ ᱫᱚ ᱵᱷᱮᱞᱞᱚᱨ ᱨᱮᱭᱟᱜ ᱵᱩᱨᱦᱤᱡᱽ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱱᱴᱨᱟᱱᱥ ᱟᱨ ᱮᱯ. ᱮ., ᱢᱟᱫᱽᱨᱟᱥ ᱨᱮᱭᱟᱜ ᱠᱮᱨᱮᱥᱛᱟᱱ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱱᱟᱥ ᱨᱮ ᱚᱱᱚᱨᱥ ᱥᱟᱶᱛᱮ ᱯᱩᱭᱞᱩ ᱴᱷᱟᱶ ᱟᱢᱮᱴ ᱠᱟᱛᱮ ᱥᱚᱱᱮᱨ, ᱟᱨ ᱢᱟᱫᱽᱨᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱱᱟᱥ ᱪᱮᱛᱟᱱ ᱨᱮ ᱯᱩᱭᱞᱩ ᱴᱷᱟᱶ ᱟᱢᱮᱴ ᱠᱟᱛᱮ ᱮᱢ. ᱮ. ᱦᱚᱸᱭ ᱥᱟᱹᱛ ᱞᱮᱫᱼᱟ ᱾ ᱯᱟᱲᱦᱟᱣ ᱛᱟᱭᱚᱢ ᱑᱙᱐᱙ ᱥᱟᱞᱮᱨᱮ ᱢᱟᱫᱽᱨᱟᱥ ᱨᱮ ᱯᱨᱮᱥᱤᱰᱮᱱᱥᱤ ᱵᱤᱨᱫᱟᱹᱜᱟᱲ ᱨᱮ ᱢᱟᱪᱮᱛ ᱞᱮᱠᱟᱛᱮ ᱪᱟᱹᱠᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱥᱮᱨᱱᱟ ᱥᱚᱭᱫᱟᱯᱮᱴ ᱨᱮ ᱢᱮᱱᱟᱜ ᱴᱤᱪᱟᱨᱥ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞ. ᱴᱤ. ᱦᱚᱸᱭ ᱯᱩᱨᱟᱹᱣ ᱥᱟᱹᱛ ᱞᱮᱫᱼᱟ ᱾
ᱯᱨᱮᱥᱤᱰᱮᱱᱥᱤ ᱵᱤᱨᱫᱟᱹᱜᱟᱲ ᱨᱮ ᱛᱤᱱᱟᱹᱜ ᱥᱮᱨᱢᱟᱭ ᱠᱟᱹᱢᱤ ᱠᱮᱫ ᱛᱟᱭᱚᱢ ᱢᱚᱦᱤᱥᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱥᱟᱱᱟᱥ ᱯᱟᱦᱴᱟ ᱨᱮ ᱢᱩᱬᱩᱛ ᱢᱟᱪᱮᱛ ᱴᱷᱟᱶ ᱠᱷᱟᱹᱞᱤ ᱜᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱢᱟᱞᱟᱭ ᱟᱜ ᱱᱮᱦᱚᱨ ᱫᱟᱨᱟᱭ ᱛᱮ ᱩᱱᱤ ᱚᱸᱰᱮᱭ ᱥᱮᱞᱮᱫ ᱞᱮᱱᱟ ᱾ ᱑᱙᱒᱑ ᱥᱟᱞᱮᱨᱮ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱟᱱᱟᱥ ᱢᱟᱪᱮᱫ ᱞᱮᱠᱟᱛᱮ ᱥᱮᱞᱮᱫ ᱮ ᱦᱟᱛᱟᱣ ᱠᱮᱫᱼᱟ ᱾ ᱵᱟᱹᱭ-ᱵᱟᱹᱭ ᱛᱮ ᱟᱡᱟᱜ ᱢᱟᱹᱱ ᱵᱷᱟᱨᱚᱛ ᱨᱮ ᱵᱟᱹᱲᱛᱤ ᱤᱫᱤ ᱮᱱᱟ ᱾ ᱠᱚᱞᱠᱟᱛᱟ ᱨᱤᱱ ᱦᱚᱲ ᱩᱱᱤ ᱟᱹᱰᱤ ᱵᱟᱹᱲᱛᱤ ᱠᱚ ᱠᱩᱥᱤ ᱟᱫᱮᱭᱟ ᱾
᱑᱙᱒᱖ ᱥᱟᱞᱮᱨᱮ ᱦᱟᱵᱷᱟᱨᱰ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱥᱟᱯᱲᱟᱣ ᱞᱮᱱ ᱡᱮᱜᱮᱛᱤᱭᱟᱹ ᱥᱟᱱᱟᱥ ᱠᱚᱸᱜᱽᱨᱮᱥ ᱯᱟᱦᱴᱟ ᱠᱷᱚᱱ ᱵᱷᱟᱨᱚᱛ ᱨᱮᱭᱟᱜ ᱥᱟᱱᱟᱥ ᱮ ᱪᱟᱨᱪᱟ ᱞᱮᱜ-ᱟ ᱾ ᱑᱙᱓᱑ ᱥᱟᱞᱮᱨᱮ ᱟᱸᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱠᱩᱞᱯᱚᱛᱤ (Vice Chancellor) ᱟᱜ ᱴᱷᱟᱶ ᱯᱷᱟᱸᱠᱟ ᱜᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱚᱱᱟ ᱴᱷᱟᱶ ᱞᱟᱹᱜᱤᱫ ᱥᱚᱵᱷᱟᱜ ᱞᱮᱠᱟ ᱠᱚ ᱩᱭᱦᱟᱹᱨ ᱠᱮᱫ ᱠᱷᱟ.ᱛᱤᱨ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱯᱨᱚᱯᱷᱮᱥᱚᱨ ᱯᱚᱫᱽ ᱵᱟᱹᱜᱤ ᱠᱟᱛᱮ ᱟᱸᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱠᱩᱞᱯᱚᱛᱤ ᱴᱷᱟᱶ ᱨᱮ ᱴᱷᱟᱶ ᱮ ᱟᱢᱮᱴ ᱠᱮᱫᱼᱟ ᱾ ᱑᱙᱓᱙ ᱥᱟᱞᱮᱨᱮ ᱵᱟᱨᱟᱬᱚᱥᱤ ᱨᱮᱭᱟᱜ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱨ ᱠᱩᱞᱯᱚᱛᱤ ᱴᱷᱟᱶ ᱠᱷᱟᱹᱞᱤ ᱜᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱢᱚᱦᱟᱛᱢᱟ ᱜᱟᱺᱫᱷᱤ ᱭᱟᱜ ᱫᱤᱥ ᱦᱩᱫᱤᱥ ᱞᱮᱠᱟᱛᱮ ᱢᱚᱫᱚᱱ ᱢᱚᱦᱚᱱ ᱢᱟᱞᱚᱵᱭᱚ ᱟᱜ ᱱᱮᱦᱚᱸᱨ ᱞᱮᱠᱟᱛᱮ ᱩᱱᱤ ᱱᱚᱶᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱦᱚᱸ ᱠᱩᱞᱯᱚᱛᱤ ᱞᱮᱠᱟᱛᱮ ᱥᱮᱞᱮᱫ ᱮ ᱦᱟᱛᱟᱣ ᱞᱮᱫᱼᱟ ᱾
᱑᱙᱔᱙ ᱥᱟᱞᱮᱨᱮ ᱵᱷᱟᱨᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱟᱜ ᱱᱮᱦᱚᱨ ᱞᱮᱠᱟᱛᱮ ᱩᱱᱤ ᱨᱩᱥᱤᱭᱟ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱵᱟᱪᱷᱚᱱ ᱮᱱᱟ ᱾ ᱟᱨ ᱚᱠᱥᱯᱷᱚᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱟᱱᱟᱥ ᱢᱟᱪᱮᱫ ᱞᱮᱠᱟᱛᱮ ᱠᱟᱹᱢᱤ ᱨᱮᱭᱟᱜ ᱫᱟᱣ ᱮ ᱟᱢᱮᱴ ᱠᱮᱫᱼᱟ ᱾ ᱨᱩᱥ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱥᱴᱟᱞᱤᱱ ᱥᱟᱶ ᱦᱚᱸ ᱟᱡᱟᱜ ᱟᱹᱰᱤ ᱜᱟᱺᱦᱤᱨ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ ᱾ ᱑᱙᱕᱒ ᱥᱟᱞᱮᱨᱮ ᱵᱷᱟᱨᱚᱛ ᱨᱤᱱᱤᱡ ᱢᱟᱲᱛᱮ ᱫᱤᱥᱚᱢ ᱜᱚᱢᱠᱮ ᱟᱜ ᱴᱷᱟᱶ ᱟᱢᱮᱴ ᱞᱟᱹᱜᱤᱫ ᱨᱩᱥ ᱮ ᱵᱟᱹᱜᱤᱭᱟᱫᱼᱟ ᱾ ᱨᱩᱥ ᱵᱟᱹᱜᱤᱭᱟᱜ ᱚᱠᱛᱚ ᱨᱮ ᱥᱴᱟᱞᱤᱱ ᱮ ᱢᱮᱱ ᱞᱮᱫᱼᱟ, ᱨᱟᱫᱷᱟᱠᱨᱤᱥᱱᱚᱱ ᱫᱚ ᱢᱤᱫ ᱤᱱᱠᱟᱹᱱ ᱫᱤᱥᱚᱢ ᱫᱩᱞᱟᱹᱲᱤᱭᱟᱹ ᱫᱚᱭ ᱵᱟᱝ ᱠᱟᱱᱟ ᱾ ᱟᱡᱟᱜ ᱨᱤᱫᱟᱹᱭ ᱫᱚ ᱦᱟᱨᱠᱮᱛ ᱮᱴᱠᱮᱴᱚᱬᱮ ᱨᱮ ᱢᱮᱱᱟᱜ ᱠᱚ ᱫᱤᱥᱚᱢ ᱦᱚᱲ ᱞᱟᱹᱜᱤᱫ ᱟᱴᱮᱫ ᱜᱮᱭᱟ ᱾
᱑᱙᱕᱒ ᱠᱷᱚᱱ ᱑᱙᱖᱒ ᱫᱷᱟᱹᱵᱤᱡ ᱢᱟᱲᱛᱮ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱠᱮᱭ ᱠᱟᱹᱢᱤ ᱠᱮᱫ ᱛᱟᱭᱚᱢ ᱑᱙᱖᱒ ᱥᱟᱞ ᱢᱮ ᱑᱒ ᱢᱟᱹᱦᱤᱛ ᱦᱤᱞᱚᱜ ᱵᱷᱟᱨᱚᱛ ᱨᱤᱱᱤᱡ ᱫᱚᱥᱟᱨ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱨᱟᱡᱮᱱᱫᱽᱨᱚ ᱯᱨᱚᱥᱟᱫᱽ ᱤᱡ ᱩᱛᱚᱨᱫᱟᱭᱟᱫᱽ ᱞᱮᱠᱟᱛᱮ ᱨᱟᱫᱷᱟᱠᱤᱥᱱᱚᱱ ᱫᱚᱭ ᱥᱮᱞᱮᱫ ᱮᱱᱟ ᱾ ᱑᱙᱖᱓ ᱨᱮ ᱤᱸᱜᱽᱞᱮᱸᱰ ᱨᱮᱭᱟᱜ ᱡᱚᱛᱚ ᱠᱷᱚᱱ ᱪᱮᱛᱟᱱ ᱥᱤᱨᱯᱷᱟᱹ Order of merit ᱢᱟᱹᱱ ᱛᱮᱠᱚ ᱧᱩᱢ ᱦᱟᱞᱟᱝ ᱠᱮᱫᱮᱭᱟ ᱾
ᱞᱳᱠᱥᱚᱵᱷᱟ
ᱞᱳᱠᱥᱚᱵᱷᱟ ᱫᱚ ᱦᱩᱭᱩᱜ ᱠᱟᱱᱟ ᱥᱚᱝᱥᱚᱫᱽ ᱨᱮᱭᱟᱜ ᱞᱟᱛᱟᱨ ᱥᱚᱫᱚᱱ ᱥᱮ ᱞᱟᱛᱟᱨ ᱠᱟᱱᱫᱟᱦᱟ। ᱞᱳᱠᱥᱚᱵᱷᱟ ᱨᱮᱱ ᱥᱚᱦᱮᱫ ᱠᱚ ᱫᱚ ᱥᱤᱧᱚᱛᱤᱭᱟ. ᱫᱤᱥᱣᱟ. ᱦᱚᱛᱮ ᱛᱮ ᱠᱚ ᱵᱟᱪᱷᱱᱟᱣ ᱚᱪᱚᱜ-ᱟ। ᱥᱤᱧᱚᱛᱤᱭᱟ. ᱥᱚᱝᱵᱤᱫᱷᱟᱱ ᱞᱮᱠᱟᱛᱮ ᱞᱳᱠᱥᱚᱵᱷᱟ ᱨᱮ ᱵᱟ.ᱲᱛᱤ ᱕᱕᱒ ᱡᱚᱱᱟ ᱥᱚᱦᱮᱫ ᱠᱚ ᱛᱟ'ᱦᱮ ᱫᱟᱲᱮᱭᱟᱜ-ᱟ। ᱱᱩᱠᱩ ᱢᱩᱫᱽ ᱨᱮ ᱕᱓0 ᱡᱚᱱᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱨᱮᱱ ᱵᱷᱚᱴᱟᱨ ᱦᱚᱛᱮ ᱛᱮ ᱟᱨ ᱒0 ᱡᱚᱱᱟ ᱫᱚ ᱛᱟᱞᱢᱟ ᱥᱟᱥᱚᱱ ᱴᱚᱴᱟ ᱨᱮᱱ ᱵᱷᱚᱴᱟᱨ ᱦᱚᱛᱮ ᱛᱮ ᱠᱚ ᱵᱟᱪᱱᱟᱣ ᱚᱪᱚᱜ-ᱟ, ᱟᱨ ᱵᱟᱨ ᱦᱚᱲ ᱫᱚ ᱥᱤᱧᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮᱭᱮ ᱵᱟᱪᱷᱟᱣ ᱠᱤᱱᱟ., ᱱᱩᱠᱤᱱ ᱵᱟᱱᱟᱦᱚᱲ ᱜᱮ ᱮᱝᱞᱚ - ᱤᱱᱰᱤᱭᱟᱱ ᱢᱩᱞ ᱨᱮᱱ ᱦᱩᱭᱩᱜ ᱡᱟ.ᱨᱩᱲᱟ। ᱢᱤᱢᱤᱫ ᱜᱚᱴᱮᱡ ᱞᱳᱠᱥᱚᱵᱷᱟ ᱥᱚᱦᱮᱫ ᱜᱮ ᱟᱠᱚᱣᱟᱜ ᱥᱚᱢᱚᱥᱴᱤ ᱠᱷᱚᱱ ᱠᱚ ᱵᱟᱪᱷᱟᱣ ᱚᱪᱚᱜ-ᱟ। ᱡᱚᱛᱚ ᱞᱳᱠᱥᱚᱵᱷᱟ ᱨᱮᱭᱟᱜ ᱠᱟ.ᱢᱤᱱᱟᱝ ᱜᱮ ᱢᱚᱬᱮ ᱥᱮᱨᱢᱟ ᱠᱟᱱᱟ। ᱱᱟᱦᱟᱜ ᱞᱳᱠᱥᱚᱵᱷᱟ ᱨᱮ ᱕᱔᱕ ᱡᱚᱱᱟ ᱥᱚᱦᱮᱫ ᱢᱮᱱᱟᱜ ᱠᱚᱣᱟ। ᱒0᱑᱙ ᱥᱮᱨᱢᱟ ᱦᱟ.ᱵᱤᱡ ᱥᱤᱧᱚᱛ ᱨᱮ ᱞᱮᱠᱷᱟ ᱜᱩᱴ ᱑᱖ ᱜᱚᱴᱟᱝ ᱞᱳᱠᱥᱚᱵᱷᱟ ᱵᱟᱱᱫᱷᱟᱣ ᱟᱠᱟᱱᱟ।
ᱢᱟᱪᱮᱛ ᱢᱟᱦᱟᱸ
ᱵᱚᱸᱜᱟ ᱫᱤᱥᱚᱢ
᱑᱙᱖᱗ ᱥᱟᱞᱮᱨᱮ ᱫᱤᱥᱚᱢ ᱜᱚᱢᱠᱮ ᱴᱷᱟᱶ ᱠᱷᱚᱱ ᱫᱚ ᱵᱤᱫᱟᱹᱭ ᱮ ᱦᱟᱛᱟᱣ ᱠᱮᱫᱼᱟ ᱾ ᱑᱙᱗᱕ ᱥᱟᱞᱮᱨᱮ ᱑᱖ ᱢᱟᱹᱦᱤᱛ ᱦᱤᱞᱚᱜ ᱘᱖ ᱥᱮᱨᱢᱟ ᱵᱚᱭᱚᱥ ᱨᱮ ᱥᱟᱱᱟᱢ ᱵᱷᱟᱨᱚᱛᱤᱭᱟᱹ ᱠᱚ ᱫᱩᱠ ᱫᱟᱨᱦᱟ ᱨᱮ ᱵᱚᱦᱮᱞ ᱚᱴᱚ ᱠᱟᱛᱮ ᱡᱟᱭᱡᱩᱜᱽ ᱞᱟᱹᱜᱤᱫ ᱮ ᱡᱤᱨᱟᱹᱣ ᱥᱟᱹᱨᱤ ᱮᱱᱟ ᱾
ᱨᱟᱫᱷᱟᱠᱨᱤᱥᱱᱚᱱ ᱫᱚ ᱢᱤᱫ ᱜᱮᱭᱟᱱ ᱛᱮ ᱯᱮᱨᱮᱡ ᱥᱟᱨᱮᱲ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱵᱷᱟᱨᱚᱛ ᱠᱷᱚᱱ ᱟᱨᱵᱟᱝ ᱫᱷᱟᱹᱨᱛᱤ ᱨᱮᱭᱟᱜ ᱟᱹᱵᱤ ᱞᱮᱠᱟᱱ ᱫᱤᱥᱚᱢ ᱠᱷᱚᱱ ᱩᱱᱤ ᱟᱹᱰᱤ ᱟᱭᱱᱟ ᱢᱟᱹᱱ ᱢᱟᱱᱚᱛ ᱥᱤᱨᱯᱷᱟᱹ ᱛᱮᱭ ᱧᱩᱢ ᱦᱟᱞᱟᱝ ᱟᱠᱟᱱᱟ ᱾ ᱥᱟᱱᱟᱥ ᱥᱟᱶ ᱡᱩᱲᱟᱹᱭ ᱟᱹᱰᱤ ᱟᱭᱢᱟ ᱞᱮᱠᱟᱱ ᱯᱩᱛᱷᱤ ᱠᱚᱭ ᱯᱟᱲᱦᱟᱣ ᱟᱠᱟᱜᱼᱟ ᱾ ᱩᱱᱤ ᱵᱷᱟᱨᱚᱛ ᱨᱮᱭᱟᱜ ᱨᱩᱯ ᱨᱚᱝ ᱮ ᱢᱟᱨᱥᱟᱞ ᱚᱴᱚ ᱟᱠᱟᱫᱼᱟ ᱾
ᱡᱮᱜᱮᱛ ᱨᱮᱭᱟᱜ ᱟᱹᱰᱤ ᱴᱷᱟᱶᱨᱮ ᱵᱷᱟᱨᱚᱛ ᱨᱮᱭᱟᱜ ᱞᱟᱯᱷᱟᱝ ᱴᱷᱟᱶ ᱮ ᱛᱟᱨᱪᱟ ᱚᱴᱚ ᱟᱠᱟᱫᱼᱟ ᱟᱨ ᱵᱷᱟᱨᱚᱛ ᱪᱮᱛᱟᱱ ᱨᱮ ᱡᱮᱜᱮᱛᱵᱟᱹᱥᱤ ᱠᱚᱣᱟᱜ ᱩᱭᱦᱟᱹᱨ ᱟᱹᱨᱩᱯᱷᱮᱨᱟᱣ ᱨᱮ ᱜᱚᱲᱚ ᱥᱚᱦᱚᱫ ᱮ ᱮᱢ ᱟᱠᱟᱜᱼᱟ ᱾ ᱢᱤᱫ ᱢᱟᱪᱮᱛ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱮᱛᱚᱦᱚᱵ ᱠᱟᱛᱮ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱴᱷᱟᱶ ᱮ ᱥᱟᱡᱟᱣ ᱥᱚᱵᱷᱟ ᱟᱠᱟᱫ ᱠᱷᱟᱹᱛᱤᱨ ᱢᱟᱪᱮᱛ ᱠᱚ ᱢᱟᱹᱱ ᱢᱟᱱᱚᱛ ᱟᱠᱚ ᱞᱟᱹᱜᱤᱫ ᱟᱡᱟᱜ ᱡᱟᱱᱟᱢ ᱢᱟᱦᱟᱸ ᱫᱚ ᱢᱟᱪᱮᱫ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱣ ᱞᱟᱹᱜᱤᱫ ᱩᱱᱤ ᱫᱟᱣ ᱮ ᱮᱢ ᱞᱮᱜᱼᱟ ᱾ ᱵᱷᱟᱨᱚᱛ ᱥᱚᱨᱠᱟᱨ ᱚᱱᱟ ᱟᱯᱱᱟᱨ ᱠᱟᱛᱮ ᱩᱱᱤ ᱠᱷᱟᱞᱤ ᱢᱟᱹᱱ ᱮ ᱪᱟᱞ ᱠᱟᱣᱟ ᱫᱮᱭᱟ ᱚᱱᱟ ᱥᱩᱢᱩᱝ ᱫᱚ ᱵᱟᱝᱼᱟ, ᱵᱷᱟᱨᱚᱛ ᱨᱮᱭᱟᱜ ᱢᱟᱪᱮᱛ ᱨᱤᱛ ᱮ ᱢᱟᱹᱱ ᱢᱟᱱᱚᱛ ᱟᱠᱟᱫᱼᱟ ᱾
ᱢᱟᱪᱮᱫ ᱟᱜ ᱴᱷᱟᱶ
ᱵᱷᱟᱨᱚᱛ ᱫᱤᱥᱚᱢ ᱨᱮ ᱢᱟᱪᱮᱛ ᱠᱚᱣᱟᱜ ᱴᱷᱟᱶ ᱫᱚ ᱟᱹᱰᱤ ᱜᱮ ᱪᱮᱛᱟᱱ ᱨᱮ ᱾ ᱜᱩᱨᱩ ᱵᱟᱹᱠᱷᱩᱞ ᱨᱮ ᱯᱟᱹᱴᱷᱩᱣᱟᱹ ᱠᱤᱠᱚ ᱚᱞ ᱨᱟᱲᱦᱟᱣᱜ ᱠᱟᱱ ᱛᱟᱦᱮᱸᱫ ᱾ ᱜᱩᱨᱩ ᱴᱷᱮᱱ ᱠᱷᱚᱱ ᱜᱮᱭᱟᱱ ᱟᱢᱮᱴ ᱠᱟᱛᱮ ᱩᱱᱠᱩ ᱟᱠᱚᱣᱟᱜ ᱵᱟᱹᱜᱮᱭᱟᱱ ᱧᱩᱛᱟᱹᱛ ᱠᱚ ᱥᱟᱦᱟ ᱜᱤᱰᱤ ᱠᱟᱜ ᱠᱟᱱ ᱛᱟᱦᱮᱸᱱ ᱾
ᱯᱟᱹᱴᱷᱩᱣᱟᱹ ᱠᱚᱣᱟᱜ ᱵᱟᱹᱜᱮᱭᱟᱱ ᱨᱩᱯ ᱧᱩᱛᱟᱹᱛ ᱥᱟᱦᱟ ᱜᱤᱰᱤ ᱠᱟᱛᱮ ᱜᱮᱭᱟᱱ ᱨᱩᱯ ᱢᱟᱨᱥᱟᱞ ᱪᱟᱞ ᱟᱠᱚ ᱨᱮ ᱢᱟᱪᱮᱛ ᱠᱚ ᱡᱤᱛᱠᱟᱹᱨ ᱠᱚ ᱟᱢᱮᱴ ᱟᱠᱟᱫᱼᱟ ᱾
ᱡᱚᱛᱚ ᱥᱮᱨᱢᱟ ᱜᱮ ᱨᱟᱫᱷᱟᱛᱨᱤᱥᱱᱚᱱ ᱟᱜ ᱥᱚᱱᱚᱛ ᱡᱟᱱᱟᱢ ᱢᱟᱦᱟ ᱫᱚ ᱢᱟᱪᱮᱛ ᱢᱟᱦᱟ ᱞᱮᱠᱟᱛᱮ ᱢᱟᱱᱟᱣ ᱫᱟᱨᱟᱭ ᱛᱮ ᱨᱟᱫᱷᱟᱠᱨᱤᱥᱱᱚᱱ ᱫᱚ ᱟᱹᱰᱤ ᱢᱟᱹᱱ ᱢᱟᱱᱚᱛ ᱜᱮᱭ ᱪᱟᱞᱚᱜ ᱠᱟᱱᱟ ᱾ ᱩᱱᱤ ᱫᱚ ᱥᱟᱹᱨᱤ ᱛᱮᱦᱚᱸ ᱢᱤᱫ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱢᱟᱦᱟᱢᱟᱱᱣᱟ ᱟᱜ ᱟᱲᱟᱝ ᱞᱮᱠᱟᱛᱮ "He who by reanimating the old can gain knowledge of the new is fit to be a teacher." ᱩᱱᱤ ᱢᱟᱦᱟ ᱢᱟᱱᱣᱟ ᱟᱜ ᱡᱤᱭᱟᱹᱫ ᱟᱲᱟᱝ ᱨᱟᱫᱷᱟᱠᱨᱤᱥᱱᱚᱱ ᱴᱷᱮᱱ ᱡᱚ-ᱵᱟᱦᱟ ᱟᱠᱟᱱᱟ ᱾
ᱟᱡᱟᱜ ᱵᱟᱹᱢᱩᱪᱟᱹᱫ ᱜᱩᱱ ᱛᱟᱦᱮᱸ ᱠᱟᱣᱟ ᱾ ᱟᱡᱟᱜ ᱜᱮᱭᱟᱱ ᱢᱟᱹᱱ ᱫᱮᱠᱷᱟᱣ ᱟᱹᱪᱩᱨ ᱫᱚ ᱢᱚᱴᱷᱮ ᱜᱮ ᱵᱟᱭ ᱠᱩᱥᱤᱭᱟᱜ ᱛᱟᱦᱮᱸᱫ ᱾ ᱟᱡᱟᱜ ᱠᱷᱟᱴᱚ ᱥᱚᱫᱚᱨ ᱫᱚ ᱩᱱᱤ ᱢᱚᱴᱷᱮ ᱵᱟᱭ ᱦᱤᱫᱤᱡᱚᱜ ᱛᱟᱦᱮᱸᱫ ᱾ ᱩᱱᱤ ᱱᱚᱶᱟ ᱫᱚ ᱟᱹᱰᱤ ᱵᱷᱟᱹᱜᱤ ᱞᱮᱠᱟᱭ ᱵᱟᱰᱟᱭ ᱛᱟᱦᱮᱸᱱ ᱫᱟᱲᱮ ᱟᱨ ᱚᱫᱷᱩᱠᱟᱨ ᱨᱮᱭᱟᱜ ᱫᱚ ᱛᱷᱚᱭ ᱜᱮ ᱵᱟᱹᱱᱩᱜ ᱟᱱᱟ ᱾ ᱜᱚᱨᱚᱵᱽ ᱨᱮᱭᱟᱜ ᱫᱟᱱᱟᱯᱟᱞ ᱞᱟᱛᱟᱨ ᱨᱮ ᱥᱟᱹᱨᱤ ᱛᱮᱫ ᱩᱠᱩ ᱠᱟᱛᱮ ᱛᱟᱦᱮᱸᱱ ᱫᱚ ᱩᱱᱤᱭ ᱦᱤᱨᱠᱟᱹ ᱟᱜ ᱠᱟᱱ ᱛᱟᱦᱮᱸᱱ ᱾
ᱢᱟᱪᱮᱛ ᱫᱚ ᱫᱷᱚᱨᱢᱚ ᱣᱟᱜ ᱨᱩᱯ ᱠᱟᱱᱟ ᱾ ᱟᱡᱟᱜ ᱛᱷᱩᱢ ᱛᱮ ᱯᱟᱹᱴᱷᱩᱣᱟᱹ ᱢᱟᱱᱣᱟᱨᱤ ᱜᱩᱱ ᱮ ᱟᱢᱮᱴ ᱫᱟᱲᱮ ᱡᱟᱝᱼᱟ ᱾ ᱢᱟᱪᱮᱛ ᱫᱟᱭᱟ ᱜᱮ ᱯᱟᱹᱴᱷᱩᱣᱟᱹ ᱫᱚ ᱥᱟᱶᱛᱟ ᱨᱮ ᱞᱟᱯᱷᱟᱝ ᱴᱷᱟᱶ ᱨᱮᱭ ᱫᱩᱲᱩᱵ ᱚᱪᱚ ᱮᱭᱟ ᱾ ᱢᱟᱪᱮᱛ ᱢᱟᱹᱱ ᱫᱚ ᱯᱟᱹᱴᱷᱩᱣᱟᱹ ᱟᱜ ᱯᱟᱞᱟᱴ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:!Main category
ᱱᱤᱨᱚᱧᱡᱚᱱ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱱᱤᱨᱚᱧᱡᱚᱱ (Niranjan) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱘᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱔᱒ ᱜᱚᱴᱟᱝ ᱠᱚᱲᱟ ᱟᱨ ᱓᱒᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱖᱗᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱘᱙ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓ᱹ᱒᱖% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱔᱒ ᱜᱚᱴᱟᱝ ᱠᱚᱲᱟ ᱟᱨ ᱓᱒᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱖᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱓᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱘ᱹ᱕᱖ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱒ᱹ᱔᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱔ᱹ᱒᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱥᱟᱱᱯᱟᱠᱷᱚᱬᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱫᱮᱵᱚᱱᱤᱥᱚᱲ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
᱒᱐᱑᱘ ᱠᱚᱲᱟ ᱦᱚᱠᱤ ᱡᱮᱜᱮᱛ ᱠᱚᱯ
ᱠᱚᱲᱟ ᱠᱚᱣᱟᱜ ᱦᱚᱠᱤ ᱡᱮᱜᱮᱛ ᱠᱚᱯ ᱨᱮᱱᱟᱜ ᱑᱔ ᱟᱱᱟᱝ ᱥᱟᱯᱲᱟᱣ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱠᱚᱲᱤᱸᱜᱚ ᱥᱴᱟᱰᱤᱭᱚᱢ ᱵᱷᱩᱵᱱᱮᱥᱚᱨ ᱨᱮ ᱪᱟᱹᱞᱩ ᱦᱟᱠᱟᱱᱟ ᱾ ᱱᱚᱣᱟ ᱦᱮᱯᱨᱟᱣ ᱨᱮ ᱒᱘ ᱱᱚᱵᱷᱮᱢᱵᱚᱨ ᱠᱷᱚᱱ ᱑᱖ ᱰᱤᱥᱮᱢᱵᱚᱨ ᱒᱐᱑᱘ ᱫᱷᱟᱹᱵᱤᱡ ᱪᱟᱹᱞᱩᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱰᱷᱟᱹᱣ ᱟᱠᱷᱲᱟ ᱟᱹᱰᱤ ᱡᱟᱠ ᱡᱚᱢᱚᱠ ᱛᱮ ᱪᱟᱵᱟ ᱦᱟᱠᱟᱱᱟ ᱾ ᱩᱰᱷᱟᱹᱣ ᱟᱠᱷᱲᱟ ᱨᱮ ᱥᱟᱦᱨᱩᱠᱷ ᱠᱷᱟᱱ, ᱢᱟᱫᱷᱩᱨᱤ ᱫᱤᱠᱷᱤᱛ ᱟᱨ ᱮ ᱟᱨ ᱨᱮᱦᱢᱟᱱ ᱮᱢᱟᱱ ᱥᱮᱴᱮᱨ ᱠᱚ ᱛᱟᱷᱮᱸ ᱠᱟᱱᱟ ᱾ ᱱᱚᱣᱟᱨᱮ ᱥᱤᱧᱚᱛ ᱨᱮᱱᱟᱜ ᱡᱷᱚᱛᱚ ᱠᱷᱚᱱ ᱥᱮᱬᱟ ᱰᱨᱳᱱ ᱩᱰᱟᱹᱱ ᱥᱚᱫᱚᱨ ᱞᱮᱱᱟ ᱾ ᱵᱮᱞᱡᱤᱭᱚᱢ ᱯᱩᱭᱞᱩ ᱫᱷᱟᱣ ᱯᱷᱟᱭᱱᱟᱞ ᱨᱮ ᱟᱭᱟᱨ ᱪᱟᱢᱯᱭᱟᱱ ᱱᱮᱫᱚᱨᱞᱟᱸᱰ ᱮᱛᱳᱦᱚᱵ ᱨᱮ ᱐-᱐ ᱜᱳᱞ ᱛᱮ ᱵᱟᱨᱟ ᱵᱟᱹᱨᱤ ᱮᱱ ᱛᱟᱭᱚᱢ ᱯᱮᱱᱟᱞᱴᱤ ᱫᱟᱞ ᱛᱮ ᱓-᱒ ᱜᱳᱞ ᱨᱮ ᱦᱟᱨᱟᱣ ᱠᱟᱛᱮᱫ ᱱᱚᱣᱟ ᱴᱩᱨᱱᱟᱢᱮᱱᱴ ᱮ ᱫᱟᱲᱮ ᱮᱱᱟ ᱾  ᱚᱥᱴᱨᱮᱞᱤᱭᱟ ᱤᱸᱞᱚᱱᱰ ᱘-᱑ ᱜᱳᱞ ᱛᱮ ᱦᱟᱨᱟᱣ ᱠᱟᱛᱮᱫ ᱛᱮᱥᱟᱨ ᱴᱷᱟᱶ ᱮ ᱟᱢᱮᱴ ᱠᱮᱫᱼᱟ ᱾.
ᱦᱮᱯᱨᱟᱣ ᱨᱮᱱᱟᱜ ᱦᱚᱨᱟ
ᱱᱚᱣᱟ ᱨᱮ ᱥᱮᱞᱮᱫ ᱦᱟᱠᱟᱱ ᱑᱖ ᱜᱚᱴᱟᱝ ᱫᱚᱲ ᱯᱩᱱᱭᱟᱹ ᱜᱩᱴ ᱨᱮ ᱦᱟᱹᱴᱤᱧ ᱦᱩᱭ ᱦᱟᱠᱟᱱᱟ ᱾ ᱡᱷᱚᱛᱚ ᱫᱚᱲ ᱟᱠᱚ ᱜᱩᱴ ᱨᱮ ᱢᱮᱱᱟᱜ ᱦᱟᱠᱟᱱ ᱫᱚᱲ ᱠᱚ ᱥᱟᱞᱟᱜ ᱢᱤ-ᱢᱤᱫ ᱫᱷᱟᱣ ᱠᱚ ᱮᱱᱮᱡᱼᱟ ᱾ ᱡᱷᱚᱛᱚ ᱜᱩᱴ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱦᱟᱠᱟᱫ ᱫᱚᱲ ᱠᱚᱫᱚ ᱠᱣᱟᱴᱚᱨ ᱯᱷᱟᱭᱱᱟᱞ ᱠᱚ ᱪᱟᱞᱟᱜᱼᱟ ᱾ ᱟᱨ ᱫᱚᱥᱟᱨ ᱟᱨ ᱛᱮᱥᱟᱨ ᱴᱷᱟᱶ ᱟᱢᱮᱴ ᱦᱟᱠᱟᱫ ᱫᱚᱲ ᱠᱚᱫᱚ ᱠᱨᱚᱥ ᱚᱵᱷᱚᱨ ᱠᱚ ᱮᱱᱮᱡᱼᱟ, ᱡᱟᱦᱟᱸᱨᱮ ᱢᱤᱫ ᱫᱷᱟᱣ ᱮᱢ ᱦᱟᱨᱟᱣ ᱮᱱ ᱠᱷᱟᱱ ᱡᱮᱜᱮᱛ ᱠᱚᱯ ᱠᱷᱚᱱ ᱮᱢ ᱩᱰᱩᱠᱚᱜᱼᱟ ᱾ ᱡᱮᱜᱮᱛ ᱦᱚᱠᱤ ᱨᱤᱱ ᱑᱖ ᱜᱚᱴᱟᱝ ᱫᱤᱥᱚᱢ ᱤᱫᱤ ᱠᱟᱛᱮᱫ ᱑᱙ ᱫᱤᱱ ᱫᱷᱟᱹᱵᱤᱡ ᱪᱟᱞᱟᱣᱠᱟᱱ ᱦᱮᱯᱨᱟᱣ ᱨᱮ ᱓᱖ ᱜᱚᱴᱟᱝ ᱢᱮᱪ ᱦᱩᱭᱩᱜᱼᱟ ᱾ ᱱᱚᱵᱷᱮᱢᱵᱚᱨ ᱒᱘ ᱠᱷᱚᱱ ᱰᱤᱥᱮᱢᱵᱚᱨ ᱙ ᱫᱷᱟᱹᱵᱤᱡ ᱒᱔ ᱜᱚᱴᱟᱜ ᱞᱤᱜ ᱢᱮᱪ ᱾ ᱰᱤᱥᱮᱢᱵᱚᱨ ᱑᱐ ᱟᱨ ᱑᱑ ᱨᱮ ᱔ᱭᱟᱹ ᱠᱨᱚᱥ ᱚᱵᱷᱚᱨ ᱢᱮᱪ ᱮᱱᱮᱡᱚᱜᱼᱟ ᱑᱒ ᱟᱨ ᱑᱓ ᱨᱮ ᱠᱣᱟᱴᱚᱨ ᱯᱷᱟᱭᱱᱟᱞ ᱢᱮᱪ ᱮᱱᱮᱡᱚᱜᱼᱟ ᱾ ᱑᱕ ᱨᱮ ᱵᱟᱨᱭᱟ ᱥᱮᱢᱤ ᱯᱷᱟᱭᱱᱟᱞ ᱟᱨ ᱑᱖ ᱨᱮ ᱛᱮᱥᱟᱨ ᱴᱷᱟᱶ ᱟᱨ ᱯᱷᱟᱹᱭᱱᱟᱞ ᱢᱮᱪ ᱮᱱᱮᱡᱚᱜᱼᱟ ᱾
ᱱᱤᱞᱟᱢ
᱒᱐᱑᱗ ᱥᱟᱞ ᱢᱟᱨᱪ ᱢᱟᱥᱚ ᱨᱮ ᱱᱚᱣᱟ ᱒᱐᱑᱘ ᱠᱚᱲᱟ ᱠᱚᱣᱟᱜ ᱡᱮᱜᱮᱛ ᱠᱚᱯ ᱞᱟᱹᱜᱤᱫ ᱚᱥᱴᱨᱮᱞᱤᱭᱟ, ᱥᱤᱧᱚᱛ, ᱢᱟᱞᱮᱥᱤᱭᱟ ᱟᱨ ᱱᱭᱩᱡᱤᱞᱟᱸᱰ ᱮᱢᱟᱱ ᱱᱤᱞᱟᱢ ᱠᱚ ᱥᱟᱵ ᱞᱮᱫᱼᱟ ᱾ᱮᱴᱟᱜ ᱮᱴᱠᱮᱴᱚᱬᱮ ᱤᱫᱤᱛᱮ ᱵᱮᱞᱡᱤᱭᱚᱢ ᱟᱨ ᱚᱥᱴᱨᱮᱞᱤᱭᱟ ᱱᱚᱣᱟ ᱦᱮᱯᱨᱟᱣ ᱠᱷᱚᱱ ᱠᱤᱱ ᱩᱰᱩᱠ ᱪᱟᱞᱟᱣ ᱮᱱᱟ ᱾ ᱗ ᱱᱚᱵᱷᱮᱢᱵᱚᱨ ᱒᱐᱑᱓ ᱨᱮ ᱥᱤᱧᱚᱛᱨᱮ ᱱᱚᱣᱟ ᱡᱮᱜᱮᱛᱠᱚᱯ ᱦᱩᱭᱩᱜᱼᱟ ᱢᱮᱱᱛᱮᱫ ᱟᱹᱰᱤ ᱨᱟᱹᱥᱠᱟᱹ ᱥᱟᱡᱟᱣ ᱟᱠᱷᱲᱟ ᱨᱮ ᱱᱚᱣᱟ ᱥᱚᱫᱚᱨ ᱮᱱᱟ ᱾
ᱫᱟᱣ ᱟᱢᱮᱴ ᱦᱟᱠᱟᱱᱟᱠᱚ
ᱚᱠᱚᱭ ᱫᱚᱲ ᱪᱮᱫ ᱞᱮᱠᱟᱨᱮ ᱫᱟᱣ ᱟᱢᱮᱴ ᱦᱟᱠᱟᱫᱼᱟᱠᱚ ᱚᱱᱟ ᱞᱟᱛᱟᱨ ᱨᱮ ᱮᱢ ᱦᱟᱠᱟᱱᱟ।
ᱥᱤᱧᱚᱛ ᱫᱚ ᱱᱮᱣᱛᱟ ᱫᱤᱥᱚᱢ ᱠᱟᱱᱟᱭ ᱟᱨ ᱢᱟᱦᱟᱫᱮᱥ ᱨᱤᱱᱤᱡ ᱡᱤᱛᱠᱟᱹᱨ ᱫᱚᱲ ᱞᱮᱠᱟᱛᱮ ᱫᱟᱣ ᱮ ᱧᱟᱢ ᱦᱟᱠᱟᱫᱼᱟ ᱾ ᱚᱱᱟ ᱠᱷᱟᱹᱛᱤᱨ ᱪᱤᱱ ᱚᱱᱟ ᱠᱳᱴᱟ ᱛᱮ ᱠᱷᱮᱞ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱦᱟᱠᱟᱫᱼᱟ । ᱪᱤᱱ ᱯᱩᱭᱞᱩ ᱫᱷᱟᱣ ᱱᱚᱣᱟ ᱠᱚᱲᱟ ᱡᱮᱜᱮᱛ ᱠᱚᱯ ᱦᱚᱠᱤ ᱦᱮᱯᱨᱟᱣ ᱨᱮ ᱥᱮᱞᱮᱫ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱦᱟᱠᱟᱫᱼᱟ ᱾ ।
ᱚᱢᱯᱟᱭᱟᱨ
ᱱᱚᱣᱟ ᱴᱳᱨᱱᱟᱢᱮᱱᱴ ᱞᱟᱹᱜᱤᱫ ᱑᱖ ᱜᱚᱴᱟᱝ ᱚᱢᱯᱟᱭᱟᱨ ᱠᱚ ᱵᱟᱦᱟᱞ ᱦᱟᱠᱟᱱᱟ
ᱴᱤᱠᱮᱴ ᱟᱹᱠᱷᱨᱤᱧ
ᱠᱚᱲᱤᱸᱜᱚ ᱥᱴᱟᱰᱤᱭᱚᱢ ᱦᱚᱠᱤ ᱠᱚᱢᱯᱞᱮᱠᱥ ᱨᱮᱱᱟᱜ ᱜᱭᱟᱞᱮᱨᱤ ᱵᱚᱰᱷᱟᱣ ᱠᱟᱛᱮᱫ ᱒᱐ ᱦᱟᱡᱟᱨ ᱠᱚ ᱠᱚᱣᱟᱦ ᱦᱟᱠᱟᱫᱼᱟ ᱚᱱᱟ ᱠᱷᱚᱱ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱫᱚ ᱑᱕᱐᱐᱐ ᱴᱤᱠᱮᱴ ᱟᱹᱠᱷᱨᱤᱧᱚᱜᱼᱟ ᱾
ᱞᱤᱜ, ᱠᱨᱚᱥ ᱚᱵᱷᱚᱨ ᱟᱨ ᱠᱣᱟᱴᱚᱨ ᱯᱷᱟᱭᱱᱟᱞ ᱴᱤᱠᱮᱴ ᱨᱮᱱᱟᱜ ᱫᱟᱢ
ᱥᱟᱢᱟᱝ ᱥᱴᱟᱝᱰ- ᱒᱐᱐ ᱴᱟᱠᱟ
ᱮᱛᱚᱢ ᱥᱴᱟᱝᱰ-᱑᱐᱐ ᱴᱟᱠᱟ
ᱠᱚᱸᱡᱮ ᱥᱴᱟᱝᱰ- ᱑᱐᱐ ᱴᱟᱠᱟ
ᱥᱮᱢᱤ ᱯᱷᱟᱭᱱᱟᱞ ᱟᱨ ᱯᱷᱟᱭᱱᱟᱞ ᱨᱮᱱᱟᱜ ᱴᱤᱠᱮᱴ ᱫᱟᱢ
ᱥᱟᱢᱟᱝ ᱥᱴᱟᱝᱰ- ᱒᱕᱐ ᱴᱟᱠᱟ
ᱮᱛᱚᱢ ᱥᱴᱟᱝᱰ-᱑᱕᱐ ᱴᱟᱠᱟ
ᱠᱚᱸᱡᱮ ᱥᱴᱟᱝᱰ- ᱑᱕᱐ ᱴᱟᱠᱟ
ᱪᱷᱟᱨᱟᱣ ᱟᱨ ᱯᱟᱥᱱᱟᱣ
ᱳᱫᱤᱥᱟ ᱯᱚᱱᱚᱛ ᱥᱚᱨᱠᱟᱨ ᱯᱟᱦᱟᱴᱟ ᱠᱷᱚᱱ " ᱢᱟᱭᱤ ᱦᱟᱨᱴᱥ ᱵᱤᱴᱥ ᱯᱷᱚᱨ ᱦᱚᱠᱤ" ᱠᱟᱹᱢᱤᱦᱚᱨᱟ ᱟᱨ "ᱥᱮᱛᱟᱜ ᱳᱫᱤᱥᱟ ᱟᱹᱭᱩᱵ ᱦᱚᱠᱤ" ᱱᱚᱣᱟ ᱥᱞᱳᱜᱟᱱ ᱤᱫᱤ ᱠᱟᱛᱮᱫ ᱥᱤᱧᱚᱛ ᱨᱮᱱᱟᱜ ᱥᱮᱬᱟ ᱥᱮᱬᱟ ᱱᱟᱜᱟᱨ ᱥᱟᱶ ᱥᱤᱰᱱᱤ, ᱢᱭᱩᱱᱤᱠ, ᱞᱚᱱᱰᱚᱱ ᱱᱟᱜᱟᱨ ᱠᱚᱨᱮ ᱪᱷᱟᱨᱟᱣ ᱯᱟᱥᱱᱟᱣ ᱠᱟᱹᱢᱤ ᱪᱟᱹᱞᱩ ᱞᱮᱱᱟ ᱾ ᱡᱮᱜᱮᱛ ᱠᱚᱯ ᱨᱮᱱᱟᱜ ᱢᱟᱥᱠᱚᱴ "ᱳᱞᱤ" ᱯᱩᱨᱤ ᱨᱮᱱᱟᱜ ᱫᱚᱨᱮᱭᱟ ᱟᱲᱮ ᱨᱮ ᱢᱩᱴᱷᱟᱹᱱ ᱥᱟᱢᱟᱝ ᱥᱚᱫᱚᱨ ᱞᱮᱱᱟ ᱾ ᱵᱷᱩᱵᱱᱮᱥᱚᱨ ᱨᱮᱱᱟᱜ ᱭᱩᱱᱤᱴᱼ᱒ ᱢᱟᱨᱠᱮᱴ ᱵᱤᱞᱰᱤᱝ ᱨᱮ ᱘ ᱯᱷᱩᱴ ᱩᱥᱩᱞ ᱨᱮᱱᱟᱜ ᱡᱮᱜᱮᱛᱠᱚᱯ ᱴᱨᱚᱯᱷᱤ ᱢᱩᱴᱷᱟᱹᱱ ᱑᱖ ᱚᱠᱴᱳᱵᱚᱨ ᱨᱮ ᱥᱚᱫᱚᱨ ᱦᱟᱠᱟᱱᱟ ᱾
ᱥᱟᱯᱲᱟᱣ
ᱡᱷᱚᱛᱚ ᱫᱚᱲ ᱯᱤ ᱮᱥ ᱳ ᱯᱨᱳᱴᱳᱠᱳᱞ ᱞᱮᱠᱟᱛᱮ ᱦᱚᱨᱦᱚᱜ ᱫᱩᱜ ᱨᱮᱱᱟᱜ ᱵᱮᱵᱚᱥᱛᱟ ᱵᱮᱱᱟᱣ ᱦᱟᱠᱟᱱᱟ ᱾ᱠᱞᱳᱡ ᱥᱚᱨᱠᱤᱴ ᱠᱮᱢᱨᱟ,ᱰᱨᱳᱱ ᱠᱮᱢᱨᱟ ᱠᱚᱨᱮᱱᱟᱜ ᱵᱮᱵᱷᱟᱨ ᱥᱟᱞᱟᱜ ᱛᱮ ᱠᱩᱭᱮᱴᱤ ᱥᱴᱨᱟᱭᱠᱤᱝ ᱯᱷᱳᱨᱥ ᱦᱚᱨᱦᱚ ᱞᱟᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ । ᱯᱟᱪᱮ ᱳᱰᱤᱥᱟ ᱨᱤᱱ ᱵᱟᱰᱚᱦᱤ ᱛᱩᱞᱩᱡ ᱛᱮ ᱛᱤ ᱛᱮᱭᱟᱜ ᱜᱚᱲᱦᱚᱱ ᱟᱨ ᱰᱳᱠᱨᱟ,ᱠᱚᱴᱚᱠ ᱨᱤᱱ ᱵᱟᱰᱚᱦᱤ ᱛᱩᱞᱩᱡ ᱛᱮ ᱛᱟᱨᱨᱮᱱᱟᱜ ᱥᱚᱨᱮᱥ ᱠᱟᱹᱢᱤ, ᱟᱨ ᱱᱚᱵᱚᱨᱸᱜ ᱯᱩᱨ ᱨᱤᱱ ᱵᱟᱰᱚᱦᱤ ᱛᱩᱞᱩᱡ ᱛᱮ ᱞᱟᱠᱷᱚ ᱨᱮᱱᱟᱜᱜ ᱠᱟᱹᱢᱤᱦᱚᱨᱟ ᱥᱟᱯᱲᱟᱣᱼᱟ ᱾ ᱟᱨ ᱚᱱᱟ ᱛᱤᱛᱮᱭᱟᱜ ᱜᱚᱲᱦᱚᱱ ᱠᱚ ᱠᱷᱮᱞᱚᱱᱰᱤᱭᱟᱹ, ᱟᱢᱟᱹᱞᱤᱭᱟᱹ,ᱟᱨ ᱯᱨᱚᱛᱤᱱᱤᱫᱷᱤ ᱠᱚ ᱮᱢ ᱦᱩᱭᱩᱜᱼᱟ ᱾ ᱯᱟᱱᱛᱷᱚ ᱱᱤᱵᱟᱥ ᱨᱮ ᱦᱚᱠᱤ ᱡᱮᱜᱮᱛ ᱠᱚᱯ ᱡᱟᱹᱛᱤᱭᱟᱹᱨᱤ ᱛᱤ ᱪᱤᱛᱟᱹᱨ ᱥᱤᱵᱤᱨ ᱦᱩᱭ ᱞᱮᱱ ᱛᱟᱦᱮᱸᱫ ᱚᱱᱟᱨᱮ ᱵᱟᱪᱷᱚᱱ ᱦᱟᱠᱟᱱ ᱥᱚᱨᱮᱥ ᱪᱤᱛᱟᱹᱨ ᱠᱚ ᱡᱮᱜᱮᱛ ᱠᱚᱯ ᱚᱠᱛᱚ ᱨᱮ ᱥᱚᱫᱚᱨ ᱦᱩᱭᱩᱜᱼᱟ ᱾ ᱡᱮᱜᱮᱛ ᱠᱚᱯ ᱚᱠᱛᱚ ᱨᱮ ᱥᱮᱬᱟ ᱮᱞ ᱤ ᱰᱤ ᱛᱮ ᱧᱮᱧᱮᱞᱤᱭᱟᱹ ᱞᱟᱹᱜᱤᱫ ᱧᱮᱞ ᱦᱚᱪᱚ ᱥᱟᱶ ᱥᱤᱨᱯᱟᱹ ᱫᱟᱲᱮ ᱨᱮᱱᱟᱜ ᱦᱚᱸ ᱥᱟᱯᱲᱟᱣ ᱦᱟᱠᱟᱱᱟ ᱾ ।
ᱡᱮᱜᱮᱛ ᱠᱚᱯ ᱩᱰᱷᱟᱟᱹᱣ ᱟᱠᱷᱲᱟ ᱨᱮ ᱥᱟᱦᱨᱩᱠᱷ ᱠᱷᱟᱱ ᱮ ᱥᱮᱞᱮ ᱞᱮᱱᱟ ᱾ ᱡᱮᱜᱮᱛ ᱠᱚᱯ ᱨᱮᱱᱟᱜ ᱢᱩᱲᱩᱛ ᱥᱮᱨᱮᱧ ᱮᱹ ᱟᱨᱹ ᱨᱮᱦᱢᱟᱱ ᱮ ᱥᱟᱯᱲᱟᱣ ᱦᱟᱠᱟᱫᱼᱟ ᱾
ᱩᱰᱷᱟᱹᱣ ᱟᱠᱷᱲᱟ
᱒᱗ ᱱᱚᱵᱷᱮᱢᱵᱚᱨ ᱠᱚᱲᱤᱸᱜᱚ ᱥᱴᱟᱰᱤᱭᱚᱢ ᱨᱮ ᱩᱰᱷᱟᱹᱣ ᱟᱠᱷᱲᱟ ᱥᱟᱯᱲᱟᱣ ᱞᱮᱱᱟ ᱾ ᱱᱚᱣᱟ ᱨᱮ ᱟᱹᱰᱤ ᱢᱟᱱ ᱟᱱ ᱦᱚᱲ ᱥᱟᱶᱛᱮ, ᱵᱚᱞᱤᱩᱰ ᱨᱩᱥᱤᱠᱟ ᱵᱟᱰᱚᱦᱤ, ᱑᱙᱗᱕ ᱡᱮᱜᱮᱛ ᱠᱚᱯ ᱨᱮ ᱡᱤᱛᱠᱟᱹᱨ ᱞᱮᱱ ᱥᱤᱧᱚᱛ ᱨᱤᱱ ᱠᱷᱮᱞᱚᱱᱰᱤᱭᱟᱹᱠᱚ ᱥᱮᱴᱮᱨ ᱠᱚ ᱛᱟᱦᱮᱸᱞᱮᱱᱟ ᱾ ᱱᱚᱣᱟ ᱨᱮ ᱡᱷᱚᱛᱳ ᱠᱷᱚᱱ ᱥᱮᱬᱟ ᱰᱨᱳᱱ ᱧᱮᱞ ᱦᱚᱪᱚ ᱞᱮᱱᱟ ।
ᱥᱤᱨᱯᱟᱹ
ᱴᱩᱨᱱᱟᱢᱮᱱᱴ ᱢᱩᱪᱟᱹᱫ ᱨᱮ ᱞᱟᱛᱟᱨ ᱨᱮ ᱮᱢ ᱦᱟᱠᱟᱱ ᱥᱤᱨᱯᱟᱹ ᱪᱟᱞ ᱮᱱᱟ.
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱞᱤᱭᱳ ᱯᱷᱳᱨᱰ
ᱞᱤᱭᱳ ᱯᱷᱳᱨᱰ (ᱡᱟᱱᱟᱢ ᱞᱤᱭᱳ ᱡᱚᱱ ᱦᱤᱞᱜᱮᱯᱷᱳᱨᱰ) ᱕ ᱡᱩᱞᱟᱭ ᱑᱙᱕᱗ - ᱑᱗ ᱡᱩᱞᱟᱭ ᱑᱙᱙᱑ ᱼ ᱩᱱᱤ ᱫᱚ ᱢᱤᱫ ᱟᱢᱨᱤᱠᱟᱱ ᱯᱳᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱡᱟᱦᱟᱸᱭ ᱫᱚ ᱑᱙᱘᱐ ᱟᱱᱟᱜ ᱥᱮᱨᱢᱟ ᱨᱮ ᱜᱮᱭ ᱯᱳᱨᱱᱳᱜᱽᱯᱷᱨᱟᱤᱠ ᱪᱚᱞᱚᱛᱪᱤᱛᱟᱹᱨ ᱟᱨ ᱵᱟᱭᱥᱮᱠᱥᱩᱣᱟᱞ ᱯᱳᱨᱱᱳᱜᱽᱨᱟᱯᱷᱤᱠ ᱪᱚᱞᱚᱛᱪᱤᱛᱟᱹᱨ ᱟᱨ ᱢᱟᱜᱟᱡᱤᱱ ᱨᱮ ᱥᱚᱫᱚᱨ ᱞᱮᱱᱟᱭ᱾ ᱩᱱᱤ ᱫᱚ ᱰᱮᱭᱴᱚᱱ ᱳᱦᱤᱭᱳ ᱨᱮ ᱡᱟᱱᱟᱢ ᱞᱮᱱᱟᱭ ᱾
ᱠᱟᱹᱢᱤ ᱦᱚᱨᱟ
᱑᱙᱘᱙ ᱥᱟᱹᱦᱤᱛ ᱨᱮ ᱯᱷᱳᱨᱰ ᱫᱚ ᱱᱭᱩ ᱭᱳᱨᱠ ᱥᱟᱦᱟᱨ ᱨᱮ ᱵᱤᱣᱳᱥ ᱟᱨᱴᱥ ᱵᱚᱞ ᱨᱮᱱ ᱨᱟᱡᱟ ᱞᱮᱠᱟᱛᱮ ᱠᱚ ᱢᱟᱹᱱ ᱞᱮᱫᱮᱭᱟ᱾ ᱩᱱᱤ ᱨᱤᱱᱤᱡ ᱨᱟᱹᱱᱤ ᱫᱚ ᱢᱮᱞᱤᱥᱥᱟ ᱥᱞᱮᱰ ᱛᱟᱦᱮᱸᱜ ᱠᱟᱱᱟᱭ ᱾
ᱯᱷᱳᱨᱰ ᱫᱚ ᱰᱮᱵᱤᱰ ᱟᱞᱟᱱ ᱨᱮᱭᱤᱥ ᱟᱠᱟ ᱧᱩᱛᱩᱢ ᱛᱮ "ᱞᱮᱱᱥ" ᱥᱟᱶ ᱞᱤᱣᱳ ᱮᱱᱰ ᱞᱮᱱᱥ ᱟᱨ ᱵᱞᱚᱱᱰᱥ ᱰᱩ ᱤᱴ ᱵᱮᱹᱥᱴᱼᱞᱤᱣ ᱟᱨ ᱞᱮᱱᱥ ᱥᱟᱶᱛᱮ ᱩᱭᱞᱤᱭᱟᱢ ᱦᱤᱜᱤᱱᱥ ᱵᱞᱚᱱᱰᱚᱥ ᱰᱩ ᱤᱴ ᱵᱮᱥᱴ ᱫᱟᱨᱟᱭ ᱛᱮ ᱥᱟᱯᱲᱟᱣ ᱞᱮᱱᱟ ᱟᱨ ᱨᱤᱪᱟᱨᱰ ᱢᱳᱨᱜᱟᱱ ᱫᱟᱨᱟᱭ ᱛᱮ ᱥᱟᱯᱲᱟᱣ ᱦᱩᱭ ᱞᱮᱱᱟ ᱾ ᱥᱴᱤᱵᱷ ᱥᱠᱳᱴ ᱟᱜ ᱪᱟᱪᱟᱞᱟᱣ ᱟᱠᱟᱱ ᱜᱮᱢᱥ ᱪᱤᱛᱟᱹᱨ ᱨᱮ ᱟᱡᱟᱜ ᱯᱟᱴᱷ ᱪᱩᱨᱤᱛ ᱨᱮ ᱯᱷᱳᱨᱰ ᱜᱮ ᱜᱮᱢᱥ ᱦᱮᱯᱨᱟᱣ ᱨᱮ ᱢᱤᱫ ᱯᱟᱫᱟᱠ ᱦᱟᱢᱮᱴᱟᱱ ᱥᱩᱢᱟᱨᱟᱜ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱟᱨ ᱮᱞ ᱯᱟᱨᱠᱟᱨ ᱢᱤᱫ ᱯᱷᱳᱴᱳᱜᱽᱨᱟᱯᱷᱟᱨ ᱟᱜ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟᱭ ᱡᱟᱦᱟᱸᱭ ᱫᱚ ᱠᱷᱮᱞᱚᱸᱰᱤᱭᱟᱹ ᱠᱚᱣᱟᱜ ᱯᱮᱥᱟᱣᱟᱱ ᱪᱤᱛᱟᱹᱨ ᱦᱟᱛᱟᱣ ᱞᱟᱹᱜᱤᱫ ᱮ ᱵᱟᱦᱟᱞ ᱞᱮᱱᱟ ᱾ ᱢᱤᱫᱴᱟᱝ ᱪᱤᱛᱟᱹᱨ ᱨᱮ ᱡᱟᱦᱟᱸ ᱫᱚ ᱱᱟᱦᱟᱜ ᱡᱤᱭᱚᱱ ᱨᱮ ᱯᱷᱳᱨᱰ ᱥᱟᱶ ᱪᱮᱫ ᱜᱷᱚᱴᱟᱣ ᱞᱮᱱᱟ ᱚᱱᱟ ᱨᱮᱭᱟᱜ ᱢᱟᱲᱟᱝ ᱠᱷᱚᱱ ᱩᱫᱩᱜ ᱥᱚᱫᱚᱨ ᱞᱮᱫᱟ, ᱩᱱᱤᱭᱟᱜ ᱪᱩᱨᱤᱛ ᱨᱮ ᱢᱤᱫᱴᱟᱝ ᱟᱹᱰᱤ ᱢᱟᱨᱟᱝ ᱢᱳᱥᱟᱭᱠᱮᱞ ᱵᱟᱹᱲᱤᱡ ᱦᱩᱭ ᱞᱮᱱᱟ ᱡᱟᱦᱟᱸ ᱫᱚ ᱩᱱᱤ ᱫᱚ ᱜᱚᱭᱟᱨᱚᱱ ᱨᱮ ᱟᱨ ᱠᱳᱢᱟ ᱨᱮ ᱫᱚᱦᱚ ᱞᱮᱫᱮᱭᱟ ᱾
ᱟᱡᱟᱜ ᱡᱤᱭᱚᱱ
ᱯᱷᱳᱨᱰ ᱫᱚ ᱠᱚᱞᱴ ᱯᱟᱯᱟᱴᱤᱭᱟᱹ ᱰᱤᱣᱟᱭᱤᱱ ᱥᱟᱶᱛᱮ ᱢᱤᱫ ᱥᱟᱹᱜᱟᱹᱭ ᱨᱮ ᱛᱟᱦᱮᱸᱠᱟᱱᱟᱭ᱾ ᱵᱟᱨ ᱦᱚᱲ ᱢᱤᱫ ᱥᱟᱶᱛᱮ ᱥᱟᱸᱜᱷᱟᱨ ᱞᱮᱫᱟᱠᱤᱱ ᱟᱨ ᱩᱱᱤ ᱫᱚ ᱚᱱᱟ ᱠᱞᱟᱵᱽ ᱨᱮ ᱥᱮᱴᱮᱨ ᱞᱮᱱᱟᱭ ᱡᱟᱦᱟᱸ ᱨᱮ ᱰᱤᱣᱟᱭᱤᱱ ᱫᱚ ᱯᱟᱴ ᱞᱟᱹᱜᱤᱫ ᱪᱩᱠᱛᱤ ᱧᱟᱢ ᱞᱮᱫᱟᱭ᱾ ᱰᱤᱣᱟᱭᱤᱱ ᱟᱜ ᱜᱩᱨ ᱦᱩᱭ ᱮᱱ ᱛᱟᱭᱚᱢ, ᱯᱷᱳᱨᱰ ᱫᱚ ᱠᱨᱮᱮᱜᱽ ᱢᱟᱨᱠᱮᱞ ᱥᱟᱶᱛᱮ ᱢᱤᱫ ᱥᱟᱹᱜᱟᱹᱭ ᱮ ᱮᱛᱚᱦᱚᱵ ᱠᱮᱫᱟᱭ᱾ ᱯᱷᱳᱨᱰ ᱟᱨ ᱢᱟᱨᱠᱮᱞ ᱞᱚᱥ ᱮᱱᱡᱮᱞᱥ ᱟᱨ ᱦᱟᱣᱟᱭ ᱨᱮ ᱢᱤᱫ ᱥᱟᱶᱛᱮ ᱠᱤᱱ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱱᱟ ᱟᱨ ᱠᱨᱟᱱᱛᱤᱭᱚ ᱪᱮᱬᱮ ᱠᱚ ᱯᱟᱞᱟᱣ ᱞᱮᱫᱮᱭᱟ᱾ ᱯᱷᱳᱨᱰ ᱟᱜ ᱜᱩᱨ ᱛᱟᱭᱚᱢ ᱢᱟᱨᱠᱮᱞ ᱢᱤᱫᱴᱟᱝ ᱴᱨᱮᱵᱷᱮᱞ ᱮᱡᱮᱱᱥᱤ ᱮ ᱪᱟᱪᱞᱟᱣ ᱞᱮᱫᱟ ᱟᱨ ᱯᱷᱳᱨᱰ ᱟᱜ ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱨᱮᱭᱟᱜ ᱪᱤᱛᱟᱹᱨ ᱠᱚ ᱥᱟᱧᱪᱟᱣ ᱨᱮᱭᱟᱜ ᱮ ᱧᱮᱞ ᱫᱚᱦᱚ ᱞᱮᱫᱟ ᱾
ᱜᱩᱨ
᱑᱙᱙᱑ ᱥᱟᱹᱦᱤᱛ ᱨᱮᱭᱟᱜ ᱑᱕ ᱡᱩᱞᱟᱭ ᱟᱡᱟᱜ ᱢᱳᱥᱟᱭᱠᱮᱞ ᱪᱟᱞᱟᱣ ᱚᱠᱛᱚ ᱯᱷᱳᱨᱰ ᱫᱚ ᱥᱟᱱᱥᱮᱴ ᱵᱳᱭᱞᱵᱷᱟᱨᱰ ᱨᱮ ᱵᱮᱼᱵᱟᱹᱛᱤᱞ ᱞᱮᱠᱟᱛᱮ ᱪᱟᱞᱟᱣ ᱞᱮᱱ ᱢᱤᱫᱴᱟᱝ ᱴᱨᱟᱠ ᱫᱟᱨᱟᱭ ᱛᱮ ᱜᱷᱟᱹᱞ ᱞᱮᱱᱟ ᱾ ᱯᱷᱳᱨᱰ ᱫᱚ ᱢᱮᱫ ᱨᱮ ᱟᱹᱰᱤ ᱜᱷᱟᱹᱞ ᱞᱮᱱᱟ ᱟᱨ ᱵᱟᱨ ᱢᱟᱦᱟ ᱛᱟᱭᱚᱢ ᱑᱗ ᱡᱩᱞᱟᱭ ᱩᱱᱤ ᱜᱚᱡ ᱞᱮᱱᱟ᱾ ᱠᱨᱮᱜ ᱢᱟᱨᱠᱮᱞ ᱩᱱᱤ ᱥᱟᱶᱛᱮ ᱰᱟᱦᱟᱨ ᱨᱮ ᱪᱟᱞᱟᱣ ᱞᱮᱱᱟ ᱢᱮᱱᱠᱷᱟᱱ ᱟᱹᱰᱤ ᱠᱚᱢ ᱜᱷᱟᱹᱞ ᱞᱮᱱᱟ ᱾ ᱯᱷᱳᱨᱰ ᱟᱜ ᱜᱩᱨ ᱦᱩᱭ ᱛᱟᱭᱚᱢ ᱩᱱᱤᱭᱟᱜ ᱚᱥᱚ ᱥᱟᱱ ᱯᱷᱨᱮᱱᱥᱤᱠᱳ ᱨᱮ ᱵᱷᱮᱡᱟ ᱦᱩᱭ ᱞᱮᱱᱟ, ᱡᱟᱦᱟᱸᱨᱮ ᱡᱳᱥᱤ ᱵᱟᱨ ᱨᱮ ᱢᱤᱫ ᱫᱷᱟᱣ ᱮ ᱧᱮᱞ ᱧᱟᱢ ᱛᱟᱭᱚᱢ ᱩᱱᱠᱩ ᱜᱳᱞᱰᱮᱱ ᱜᱮᱴ ᱵᱨᱤᱡ ᱴᱷᱮᱱ ᱮ ᱯᱟᱥᱱᱟᱣ ᱞᱮᱱᱟ ᱾
ᱱᱳᱴᱠᱚ
ᱛᱷᱚᱠ:ᱮᱟᱰᱞ ᱯᱟᱯᱟᱴᱤᱭᱟᱹ ᱛᱟᱞᱠᱟᱹ ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱟ ᱛᱷᱚᱠ:ᱮᱰᱟᱞᱴ ᱥᱚᱨᱮᱥ ᱯᱟᱯᱟᱴᱤᱭᱟᱹ ᱛᱷᱚᱠ:ᱯᱚᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ ᱛᱷᱚᱠ:ᱯᱚᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ
ᱠᱚᱴᱟᱞᱯᱩᱠᱷᱩᱨ ᱨᱮᱞᱣᱮ ᱥᱴᱮᱥᱚᱱ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱦᱟᱵᱽᱲᱟ ᱨᱮᱞᱣᱮ ᱠᱷᱚᱸᱰ
ᱠᱚᱞᱞᱟᱠᱩᱨᱤᱪᱤ
ᱠᱚᱞᱞᱟᱠᱩᱨᱤᱪᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱛᱟᱢᱤᱞᱱᱟᱰᱩ ᱨᱮ ᱠᱚᱞᱞᱟᱠᱩᱨᱤᱪᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱑᱕ ᱥᱟᱞ ᱫᱷᱟᱹᱵᱤᱡ ᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱕᱗,᱖᱒᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱞᱞᱟᱠᱩᱨᱤᱪᱤ ᱨᱤᱱ ᱦᱚᱲ ᱮᱞ ᱫᱚ ᱕᱒,᱕᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱘᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱕,᱕᱔᱑ ᱦᱚᱲ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒,᱙᱑᱔ ᱠᱚᱲᱟ ᱟᱨ ᱒,᱖᱒᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱕.᱔᱙% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱗% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚ ᱗᱗.᱐᱘% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱑᱒᱘᱐᱑ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱥᱨᱤᱞᱚᱝᱠᱟ ᱨᱮᱱᱟᱜ ᱯᱨᱚᱫᱮᱥ ᱠᱚ
ᱥᱨᱤᱞᱚᱝᱠᱟ ᱨᱮ ᱯᱨᱚᱫᱮᱥ (ᱥᱤᱝᱦᱚᱞᱤ: පළාත, ᱯᱟᱞᱟᱛᱟ ; ᱛᱟᱢᱤᱞ: மாகாணம், ᱢᱟᱠᱟᱱᱟᱢ) ᱫᱚ ᱯᱳᱭᱞᱳ ᱛᱷᱚᱠ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱶᱟ ᱫᱚ ᱯᱳᱭᱞᱳ ᱑᱘᱓᱓ ᱥᱮᱨᱢᱟ ᱨᱮ ᱥᱤᱞᱚᱱ ᱨᱮ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱪᱟᱹᱞᱩ ᱦᱩᱭ ᱞᱮᱱᱟ ᱾ ᱢᱮᱱᱠᱷᱟᱱ ᱛᱟᱭᱚᱢ ᱥᱟᱭ ᱥᱮᱨᱢᱟ ᱚᱠᱛᱮ ᱡᱟᱹᱥᱛᱤ ᱜᱟᱱ ᱥᱟᱥᱚᱱᱤᱭᱟᱹ ᱠᱟᱹᱢᱤ ᱜᱮ ᱦᱚᱱᱚᱛ (ᱫᱚᱥᱟᱨ ᱛᱷᱚᱠ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ) ᱨᱮ ᱤᱪᱟᱹᱨ ᱦᱩᱭ ᱞᱮᱱᱟ ᱾ ᱟᱨ ᱵᱟᱨᱜᱮᱞ ᱥᱟᱭ ᱛᱟᱞᱢᱟ (20th century) ᱚᱠᱛᱚ ᱱᱚᱶᱟ ᱠᱚ ᱫᱚ ᱠᱷᱟᱹᱞᱤ ᱚᱯᱪᱟᱨᱤᱠ (Ceremonial) ᱞᱮᱠᱟᱛᱮ ᱛᱟᱦᱮ ᱠᱟᱱᱟ ᱾ ᱑᱙᱘᱗ ᱥᱮᱨᱢᱟ ᱨᱮ ᱱᱚᱶᱟ ᱚᱵᱚᱥᱛᱟ ᱨᱮᱱᱟᱜ ᱵᱚᱫᱚᱞ ᱦᱩᱭ ᱞᱮᱱᱟ ᱾ ᱱᱟᱦᱟᱜ ᱫᱤᱱ ᱥᱨᱤᱞᱚᱝᱠᱟ ᱨᱮ ᱟᱨᱮ ᱜᱚᱴᱟᱱ ᱯᱨᱚᱫᱮᱥ (ᱯᱚᱱᱚᱛ) ᱢᱮᱱᱟᱜᱼᱟ ᱾
ᱵᱨᱤᱴᱤᱥ ᱥᱤᱞᱚᱱ
᱑᱘᱑᱕ ᱥᱮᱨᱢᱟ ᱨᱮ ᱵᱨᱤᱴᱤᱥ ᱱᱚᱶᱟ ᱥᱤᱯ ᱨᱮᱱᱟᱜ ᱯᱩᱨᱟᱹᱻᱯᱩᱨᱤ ᱪᱟᱪᱞᱟᱣ (control) ᱛᱷᱟᱯᱚᱱ ᱛᱟᱭᱚᱢ, ᱱᱚᱶᱟ ᱫᱤᱯ ᱨᱮ ᱡᱟᱹᱛᱤ ᱜᱷᱟᱨᱚᱸᱡᱽ ᱞᱮᱠᱟᱛᱮ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱠᱚ ᱦᱟᱹᱴᱤᱧ ᱞᱮᱫᱼᱟ ᱾ ᱱᱚᱶᱟ ᱠᱚᱫᱚ ᱦᱩᱭᱩᱜ ᱠᱟᱱᱟ : ᱞᱳ ᱠᱟᱱᱴᱨᱤ ᱥᱤᱱᱦᱟᱞᱤᱥ, ᱠᱟᱱᱰᱤ ᱥᱤᱝᱦᱚᱞᱤᱥ ᱟᱨ ᱛᱟᱢᱤᱞ ᱾ ᱑᱘᱒᱙ ᱥᱮᱨᱢᱟ ᱨᱮ ᱵᱨᱤᱴᱤᱥ ᱥᱤᱞᱚᱱ ᱨᱮ ᱩᱯᱚᱱᱤᱵᱮᱥᱤ ᱥᱚᱨᱠᱟᱨ ᱟᱨ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱱᱟᱶᱟ ᱛᱮ ᱧᱮᱞᱨᱩᱣᱟᱹᱨ ᱞᱟᱹᱜᱤᱫ ᱠᱳᱞᱵᱨᱩᱠᱼᱠᱮᱢᱨᱳᱱ ᱠᱚᱢᱤᱥᱚᱱ ᱠᱚ ᱵᱮᱱᱟᱣ ᱞᱮᱫᱟ ᱾ ᱠᱚᱢᱤᱥᱚᱱ ᱩᱱᱚᱠᱛᱚ ᱨᱮ ᱛᱟᱦᱮᱠᱟᱱ ᱯᱮᱭᱟ ᱡᱟᱹᱛᱤ ᱜᱷᱟᱨᱚᱸᱡᱽ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱢᱤᱫ ᱠᱟᱛᱮᱡ, ᱚᱛᱱᱚᱜ ᱴᱷᱟᱹᱶᱠᱟᱹ ᱞᱮᱠᱟᱛᱮ ᱢᱚᱬᱮ ᱜᱚᱴᱟᱱ ᱯᱨᱚᱫᱮᱥ ᱨᱮ ᱦᱟᱹᱴᱤᱧ ᱢᱤᱫ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱵᱮᱱᱟᱣ ᱨᱮᱱᱟᱜ ᱮ ᱥᱩᱯᱟᱨᱤᱥ ᱞᱮᱫᱟ ᱾ ᱚᱱᱟ ᱥᱩᱯᱟᱨᱤᱥ ᱞᱮᱠᱟᱛᱮ ᱑᱘᱓᱓ ᱥᱮᱨᱢᱟ ᱨᱮᱱᱟᱜ ᱑ ᱚᱠᱴᱚᱵᱚᱨ ᱜᱚᱴᱟ ᱫᱤᱯ ᱪᱟᱪᱞᱟᱣ ᱞᱟᱹᱜᱤᱫ ᱢᱤᱫ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱵᱮᱱᱟᱣ ᱠᱟᱛᱮᱡ ᱚᱱᱟ ᱩᱢᱩᱞ ᱨᱮ ᱢᱚᱬᱮ ᱜᱚᱴᱟᱱ ᱯᱨᱚᱫᱮᱥ ᱵᱮᱱᱟᱣ ᱦᱩᱭ ᱞᱮᱱᱟ  ᱾
ᱛᱟᱭᱚᱢ ᱢᱚᱬᱮᱜᱮᱞ ᱥᱮᱨᱢᱟ ᱨᱮ ᱟᱨᱦᱚᱸ ᱯᱩᱱᱭᱟᱹ ᱯᱨᱚᱫᱮᱥ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱚᱱᱟᱛᱮ ᱞᱮᱠᱷᱟᱜᱩᱴ ᱯᱨᱚᱫᱮᱥ ᱮᱞ ᱫᱚ ᱟᱨᱮ ᱜᱚᱴᱟᱱ ᱾ ᱱᱚᱶᱟ ᱠᱚ ᱯᱨᱚᱫᱮᱥ ᱠᱚᱫᱚ :
ᱥᱨᱤᱞᱚᱝᱠᱟ
᱑᱙᱘᱘ ᱥᱮᱨᱢᱟ ᱨᱮᱱᱟᱜ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱦᱟᱹᱵᱤᱫ ᱯᱨᱚᱫᱮᱥ ᱠᱚ ᱨᱮᱱᱟᱜ ᱮᱞᱠᱷᱟ ᱢᱤᱫ ᱨᱮ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱛᱟᱭᱚᱢ ᱤᱱᱫᱳᱼᱥᱨᱤᱞᱚᱝᱠᱟ ᱪᱩᱠᱛᱤ ᱞᱮᱠᱟᱛᱮ ᱫᱤᱥᱚᱢ ᱜᱚᱢᱠᱮ ᱡᱚᱭᱵᱚᱨᱫᱷᱚᱱᱮ ᱮᱛᱚᱢ ᱯᱨᱚᱫᱮᱥ ᱟᱨ ᱥᱟᱢᱟᱝ ᱯᱨᱚᱫᱮᱥ ᱢᱤᱫᱴᱷᱮᱱ ᱢᱮᱥᱟ ᱠᱟᱛᱮᱡ ᱢᱤᱫ ᱵᱟᱪᱷᱱᱟᱣ ᱯᱚᱨᱤᱥᱚᱫ (elected Council) ᱦᱚᱛᱮᱛᱮ ᱪᱟᱪᱞᱟᱣ ᱢᱤᱫ ᱮᱛᱚᱢᱼᱥᱟᱢᱟᱝ ᱯᱨᱚᱫᱮᱥ ᱵᱮᱱᱟᱣ ᱨᱮᱱᱟᱜ ᱮ ᱩᱪᱷᱟᱹᱱ ᱞᱮᱫᱼᱟ ᱾
ᱯᱨᱚᱫᱮᱥ ᱠᱚ
ᱦᱚᱲᱮᱞ ᱥᱟᱶ ᱡᱚᱯᱨᱟᱣ ᱠᱟᱛᱷᱟ ᱠᱚ ᱥᱟᱱᱟᱢ ᱥᱨᱤᱞᱚᱝᱠᱟ ᱨᱮ ᱦᱩᱭ ᱟᱠᱟᱱ ᱢᱩᱪᱟᱹᱫ ᱦᱚᱲᱞᱮᱠᱷᱟ (᱒᱐᱑᱒) ᱠᱷᱚᱱ ᱛᱩᱢᱟᱹᱞ ᱦᱟᱛᱟᱣ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱨᱤᱞᱚᱝᱠᱟ
ᱥᱟᱨᱡᱚᱢ ᱵᱤᱨ
ᱥᱟᱨᱡᱚᱢ ᱵᱤᱨ ᱫᱚ ᱞᱟᱥᱟᱬᱦᱮᱫ ᱵᱤᱨ ᱠᱟᱱᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱥᱤᱧᱚᱛ ᱫᱤᱥᱚᱢ ᱨᱮ ᱵᱟᱹᱲᱛᱤ ᱫᱚ ᱢᱮᱱᱟᱜ-ᱟ ᱾ ᱱᱚᱶᱟ ᱵᱤᱨ ᱨᱮ ᱫᱷᱟᱹᱨᱛᱤ ᱨᱤᱱ ᱡᱟᱹᱱᱤ ᱠᱚ ᱵᱟᱹᱲᱛᱤ ᱱᱟᱭᱠᱟᱹᱨ ᱠᱚ ᱧᱟᱢᱟ ᱾ ᱵᱚᱝᱜᱟ ᱵᱳᱨᱳ ᱠᱚᱣᱟᱜ ᱛᱟᱦᱮᱱ ᱟᱨ ᱟᱬᱜᱚ ᱨᱟᱠᱟᱵ ᱴᱷᱟᱶ ᱠᱟᱱᱟ ᱾ ᱥᱟᱨᱪᱟ ᱥᱚᱱᱚᱛ ᱵᱩᱴᱟᱹ ᱠᱟᱱᱟ ᱾
ᱥᱮᱨᱮᱧ
ᱫᱟᱨᱮ ᱢᱟ ᱫᱟᱨᱮ ᱦᱳ ᱥᱟᱨᱡᱚᱢ ᱫᱟᱨᱮ ,ᱵᱤᱨ ᱢᱟ ᱵᱤᱨ ᱦᱳ ᱥᱟᱨᱡᱚᱢ ᱵᱤᱨ ᱾ ᱫᱟᱨᱮ ᱠᱮᱫ-ᱟᱢ ᱥᱟᱨ ᱛᱮ ᱥᱟᱨᱡᱚᱢ ᱫᱟᱨᱮ , ᱵᱤ~ᱨ ᱮᱱᱟᱢ ᱥᱟᱨ ᱛᱮ ᱥᱟᱹᱨᱤᱡᱚᱝ ᱵᱤᱨ ᱾
ᱜᱚᱲᱦᱚᱱ
ᱥᱟᱨᱡᱚᱢ ᱵᱤᱨ ᱨᱮ ᱫᱚ ᱥᱟᱨᱡᱚᱢ ᱫᱟᱨᱮ ᱫᱟᱹᱨᱤᱭᱟᱹ ᱢᱮᱱᱟᱜ-ᱟ ᱾ ᱥᱟᱨᱡᱚᱱ ᱫᱟᱨᱮ ᱠᱚ ᱫᱚ ᱩᱥᱩᱞ ᱩᱥᱩᱞ ᱫᱟᱨᱮᱜ-ᱟ ᱾ ᱚᱱᱟ ᱠᱚᱫᱚ ᱵᱟᱹᱲᱛᱤ ᱵᱟᱝ ᱰᱟᱹᱨᱩᱜ-ᱟ ᱾ ᱥᱟᱨᱡᱚᱢ ᱵᱤᱨ ᱨᱮᱱᱟᱜ ᱥᱟᱨᱡᱚᱢ ᱫᱟᱨᱮ ᱠᱚᱫᱚ ᱥᱩᱨ ᱥᱩᱨ ᱜᱮ ᱛᱟᱦᱮᱸᱱᱟ ᱾ ᱥᱟᱨᱡᱚᱢ ᱫᱟᱨᱮ ᱞᱟᱛᱟᱨ ᱨᱮ ᱟᱨ ᱥᱩᱨ ᱠᱚᱨᱮ ᱮᱴᱟᱜ ᱫᱟᱨᱮ ᱠᱚᱦᱚᱸ ᱱᱟᱯᱟᱭ ᱛᱮᱜᱮ ᱦᱟᱨᱟᱜ-ᱟ ᱾ ᱥᱟᱨᱡᱚᱢ ᱫᱟᱨᱮ ᱫᱚ ᱵᱟᱝ ᱪᱤᱠᱟᱹᱬᱟ ᱾ ᱵᱟᱠᱞᱟᱜ ᱫᱚ ᱫᱟᱹᱨᱭᱟ ᱜᱮᱭᱟ ᱾ ᱥᱟᱠᱟᱢ ᱫᱚ ᱟᱹᱰᱤ ᱪᱚᱨᱚᱠᱟ ᱾ ᱰᱷᱟᱞᱠᱟ ᱰᱷᱟᱞᱠᱟ ᱥᱟᱠᱟᱢᱚᱜ-ᱟ ᱾
ᱜᱩᱱ ᱛᱮᱫ
ᱥᱟᱨᱡᱚᱢ ᱵᱤᱨ ᱨᱮᱱᱟᱜ ᱜᱩᱱ ᱫᱚ ᱟᱹᱰᱤ ᱜᱮ ᱦᱟᱢᱟᱞᱟ ᱾ ᱫᱟᱨᱮ ᱠᱷᱚᱱ ᱚᱰᱚᱠᱚᱜ ᱠᱟᱱ ᱦᱚᱭ ᱛᱮᱢᱟ ᱫᱷᱟᱹᱨᱛᱤ ᱥᱚᱸᱫᱷᱟᱬᱟᱭ ᱾ ᱡᱟᱦᱟᱸ ᱥᱚᱸᱫᱷᱟᱬ ᱛᱮ ᱵᱚᱝᱜᱟ ᱠᱚᱠᱚ ᱜᱩᱨᱞᱟᱣ ᱥᱮᱴᱮᱨᱚᱜ-ᱟ ᱾ ᱥᱟᱨᱡᱚᱢ ᱨᱟᱥᱟ ᱫᱚ ᱨᱟᱱ ᱨᱮ ᱜᱟᱱᱚᱜ-ᱟ ᱾ ᱥᱟᱨᱡᱚᱢ ᱡᱮᱨ ᱛᱮᱫ ᱫᱚ ᱫᱷᱩᱬᱟᱹ ᱠᱚ ᱢᱮᱛᱟᱜ-ᱟ ᱾ ᱚᱱᱟ ᱟᱛᱟᱨ ᱞᱮᱠᱷᱟᱱ ᱵᱟᱹᱲᱤᱡᱟᱜ ᱥᱟᱦᱟᱜ-ᱟᱨ ᱵᱚᱝᱜᱟ ᱠᱚ ᱥᱩᱨᱩᱜ-ᱟ ᱾ ᱵᱟᱞᱮ ᱵᱟᱠᱞᱟᱜ ᱫᱚ ᱵᱟᱵᱮᱨ ᱥᱩᱛᱟᱹᱢ ᱞᱮᱠᱟᱭ ᱠᱟᱹᱢᱤᱭᱟ,ᱫᱮᱥ ᱜᱤᱨᱟᱹ ᱥᱮᱸᱫᱽᱨᱟ ᱜᱤᱨᱟᱹ ᱠᱚ ᱠᱚ ᱛᱚᱞᱟ ᱾ ᱵᱟᱠᱞᱟᱜ ᱛᱮᱫ ᱫᱚ ᱥᱟᱦᱟᱱ ᱜᱟᱱᱚᱜ-ᱟ ᱾ ᱚᱲᱟᱜ ᱪᱩᱞᱦᱟᱹ ᱠᱚᱨᱮ ᱴᱷᱮᱠᱟᱣ ᱞᱮᱠᱷᱟᱱ ᱚᱲᱟᱜ ᱡᱟᱠᱟᱛ ᱯᱟᱨᱪᱟᱜ-ᱟ ᱾ ᱥᱮᱫᱟᱭ ᱦᱚᱲ ᱠᱚ ᱥᱟᱨᱡᱚᱢ ᱵᱟᱠᱞᱟᱜ ᱨᱮ ᱡᱤᱞ ᱯᱚᱴᱚᱢ ᱠᱟᱛᱮ ᱠᱚ ᱨᱟᱯᱟᱜᱟ ᱾ ᱚᱱᱟ ᱡᱤᱞ ᱡᱚᱢ ᱞᱮᱠᱷᱟᱱ ᱨᱟᱱ ᱞᱮᱠᱟᱭ ᱠᱟᱹᱢᱤᱭᱟᱸ ᱾ ᱥᱟᱠᱟᱢ ᱛᱮᱫ ᱢᱟ ᱯᱟᱛᱲᱟ,ᱯᱷᱩᱲᱩᱜ,ᱪᱩᱠᱛᱤ,ᱵᱷᱟᱹᱱᱛᱩᱡ,ᱠᱷᱟᱞᱟᱜ,ᱥᱟᱨᱛᱟᱞ,ᱪᱩᱠᱬᱩᱡ,ᱨᱮᱫ,ᱯᱩᱸᱜᱤ, ᱮᱢᱟᱱ ᱜᱟᱱᱚᱜ-ᱟ ᱾ ᱵᱚᱝᱜᱟ ᱵᱳᱨᱳ ᱠᱟᱹᱢᱤ ᱨᱮᱫᱚ ᱥᱟᱨᱡᱚᱢ ᱥᱟᱠᱟᱢ ᱜᱮ ᱞᱟᱜᱟᱣᱜ-ᱟ ᱾ ᱡᱚᱲ ᱥᱤᱨ ᱥᱟᱠᱟᱢ ᱫᱚ ᱵᱟᱯᱞᱟ ᱡᱚᱠᱷᱟᱜ ᱞᱟᱜᱟᱣᱜ-ᱟ ᱾ ᱡᱚᱲ ᱥᱤᱨ ᱥᱟᱠᱟᱢ ᱵᱟᱯᱞᱟ ᱨᱮ ᱞᱟᱜᱟᱣ ᱞᱮᱠᱷᱟᱱ ᱡᱚᱲ ᱵᱟᱹᱠᱤᱱ ᱵᱤᱡᱚᱲᱚ-ᱟ ᱾ ᱠᱩᱲᱤ ᱜᱤᱫᱨᱟᱹ ᱠᱚᱲᱟ ᱜᱤᱫᱽᱨᱟᱹ ᱵᱟᱨᱟᱠ ᱛᱮᱠᱚ ᱡᱟᱱᱟᱢᱚᱜ-ᱟ ᱾ ᱱᱚᱶᱟ ᱢᱤᱫᱴᱟᱹᱝ ᱥᱟᱨᱡᱚᱢ ᱫᱟᱨᱮ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱛᱷᱩᱢ ᱠᱟᱱᱟ ᱾ ᱢᱟᱨᱟᱝ ᱵᱳᱨᱳ ᱡᱟᱦᱮᱨ ᱟᱭᱳᱣᱟᱜ ᱛᱷᱩᱢ ᱠᱟᱱᱟ ᱾ ᱫᱟᱨᱮ ᱛᱮᱫ ᱫᱚ ᱠᱷᱩᱱᱴᱤ,ᱯᱟᱹᱲ,ᱥᱮᱱᱮᱨ,ᱢᱩᱫᱷᱩᱱ,ᱠᱟᱢᱵᱽᱲᱟ,ᱠᱚᱞᱠᱟᱸᱰ,ᱪᱟᱨᱮᱡ ᱵᱟᱛᱟ,ᱜᱷᱩᱲᱭᱟ,ᱩᱨᱟᱹ,ᱥᱤᱞᱯᱤᱧ,ᱵᱚᱸᱫᱷᱚ,ᱩᱪᱤ,ᱢᱟᱹᱪᱤ,ᱥᱟᱜᱟᱲ,ᱦᱩᱫᱟᱹᱲ,ᱟᱨᱟᱬ,ᱤᱥᱤ,ᱱᱟᱦᱮᱞ,ᱠᱟᱬᱵᱟ,ᱟᱬᱜᱚᱢ,ᱢᱟᱨᱟᱬ,ᱡᱩᱣᱟ,ᱰᱟᱸᱰᱚᱢ,ᱦᱟᱯᱟ,ᱯᱟᱭᱬᱟ,ᱰᱷᱤᱝᱠᱤ,ᱥᱟᱸᱵᱷᱮ,ᱠᱟᱸᱰᱤ,ᱫᱤᱱᱟᱢ ᱫᱟᱹᱛᱟᱹᱱᱤ ᱮᱢᱟᱱ ᱠᱚᱨᱮ ᱞᱟᱜᱟᱣᱜ-ᱟ ᱾ ᱵᱟᱦᱟ ᱫᱚ ᱵᱚᱝᱜᱟᱨᱮ ᱞᱟᱜᱟᱣᱜ-ᱟ ᱾ ᱯᱩᱭᱞᱩ ᱫᱚ ᱥᱟᱨᱡᱚᱢ ᱵᱟᱦᱟ ᱜᱮᱵᱚ ᱵᱚᱝᱜᱟᱭᱟ ᱾ ᱮᱱ ᱮᱱᱟᱝ ᱱᱟᱶᱟ ᱵᱟᱦᱟ ᱱᱟᱶᱟ ᱥᱟᱠᱟᱢ ᱡᱚᱢ ᱜᱟᱱᱚᱜ-ᱟ ᱾ ᱡᱚ ᱫᱚ ᱵᱚ ᱡᱚᱢᱟ ᱛᱤᱠᱤ ᱠᱟᱛᱮ ᱞᱟᱴᱷᱮ ᱠᱟᱛᱮ ᱾ ᱨᱟᱱ ᱦᱚᱸᱠᱚ ᱨᱟᱱ ᱜᱮᱭᱟ ᱾
ᱢᱟᱭᱠᱨᱚᱥᱚᱯᱴ
ᱢᱟᱭᱠᱨᱚᱥᱚᱯᱴ ᱠᱚᱨᱯᱚᱨᱮᱥᱚᱱ ᱫᱚ ᱢᱤᱫ ᱠᱚᱢᱯᱟᱹᱱᱤ ᱠᱟᱱᱟ ᱡᱟᱦᱟᱸᱭ ᱫᱚ ᱠᱚᱢᱯᱩᱴᱚᱨ ᱥᱚᱯᱴᱮᱭᱟᱨ ᱟᱨ ᱵᱷᱤᱰᱤᱭᱚ ᱜᱮᱢ (ᱮᱱᱮᱡ) ᱠᱚᱭ ᱛᱮᱭᱟᱨᱟ ᱡᱮᱜᱮᱛ ᱨᱤᱱ ᱵᱮᱵᱷᱟᱨᱤᱭᱟᱹ ᱠᱚ ᱞᱟᱹᱜᱤᱫ ᱾ ᱵᱤᱞ ᱜᱮᱴᱥ ᱟᱨ ᱯᱟᱶᱞ ᱟᱞᱮᱱ ᱑᱙᱗᱕ ᱥᱟᱞᱮ ᱨᱮ ᱱᱚᱶᱟ ᱠᱚᱢᱯᱟᱹᱱᱤ ᱫᱚ ᱠᱤᱱ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱢᱟᱭᱠᱨᱚᱥᱚᱯᱴ ᱫᱚ ᱣᱤᱱᱰᱚᱥ, ᱢᱟᱭᱠᱨᱚᱥᱚᱯᱴ ᱚᱯᱷᱤᱥ, ᱮᱡᱽ (Edge), MSN ᱟᱨ Xbox ᱠᱚ ᱥᱟᱶᱛᱮ ᱟᱨᱦᱚᱸ ᱟᱭᱢᱟ ᱥᱚᱯᱴᱮᱭᱟᱨ ᱮ ᱛᱮᱭᱟᱨ ᱟᱠᱟᱫᱼᱟ ᱾ ᱢᱟᱭᱠᱨᱚᱥᱚᱯᱴ ᱯᱨᱚᱜᱨᱟᱢᱥ ᱠᱚᱫᱚ ᱵᱤᱱ ᱜᱚᱱᱚᱝ ᱛᱮ ᱟᱹᱛᱩᱨᱟᱬᱜᱚ ᱫᱚ ᱵᱟᱭ ᱜᱟᱱᱚᱜᱼᱟ, ᱚᱱᱟ ᱠᱚ ᱫᱚ ᱫᱚᱠᱟᱱ ᱠᱷᱚᱱ ᱟᱨᱵᱟᱝ ᱚᱱᱞᱟᱭᱤᱱ ᱛᱮ ᱠᱤᱨᱤᱧ ᱦᱩᱭᱩᱜᱼᱟ ᱾ ᱫᱤᱢᱤᱱ ᱜᱟᱱ ᱯᱨᱚᱰᱩᱠᱴ ᱠᱚᱫᱚ ᱠᱚᱢᱯᱩᱴᱚᱨ ᱠᱤᱨᱤᱧ ᱡᱚᱠᱷᱟᱜ ᱨᱮᱜᱮ ᱵᱟᱹᱭᱥᱟᱹᱶ ᱠᱚᱜᱼᱟ ᱾
ᱦᱟᱰᱚᱭᱟᱨ
ᱱᱚᱶᱟ ᱠᱚᱢᱯᱟᱹᱱᱤ ᱫᱚ ᱟᱨᱦᱚᱸ ᱵᱤᱰᱤᱭᱚ ᱜᱮᱢ ᱠᱚᱱᱥᱚᱞ, ᱮᱠᱥᱵᱚᱠᱥ (Xbox) ᱮᱢᱟᱱ ᱠᱚ ᱛᱮᱭᱟᱨ ᱟᱨ ᱩᱛᱷᱱᱟᱹᱶ ᱮᱫᱼᱟᱭ ᱾ ᱱᱚᱶᱟ ᱫᱟᱨᱟᱭ ᱛᱮ ᱦᱚᱲ ᱠᱚ ᱴᱤᱵᱷᱤ ᱨᱮ ᱵᱷᱤᱰᱤᱭᱚ ᱜᱮᱢ ᱠᱚ ᱮᱱᱮᱡ ᱠᱟᱱᱟ ᱾ ᱜᱮᱢ ᱠᱚᱫᱚ ᱯᱩᱭᱞᱩ cd ᱥᱮ ᱥᱟᱢᱵᱟᱶᱜ ᱠᱟᱱ ᱛᱟᱦᱮᱸᱫ ᱢᱮᱱᱠᱷᱟᱱ ᱱᱮᱛᱟᱨ ᱫᱚ ᱟᱭᱢᱟ ᱜᱮᱢ ᱠᱚ ᱤᱱᱴᱚᱨᱱᱮᱴ ᱠᱷᱚᱱ ᱟᱹᱛᱩᱨᱟᱬᱜᱚ ᱜᱟᱱᱚᱜ ᱠᱟᱱᱟ ᱾ ᱮᱠᱥᱵᱚᱠᱥ ᱨᱮᱱᱟᱜ ᱫᱚ ᱯᱮᱭᱟ ᱜᱟᱬᱟ (generations) ᱢᱮᱱᱟᱜᱼᱟ ᱾ ᱮᱛᱚᱦᱚᱵ ᱜᱟᱬᱟ ᱫᱚ ᱒᱐᱐᱑ ᱥᱟᱞᱮ ᱨᱮ ᱚᱰᱚᱠ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱥᱩᱢᱩᱝ ᱮᱠᱥᱵᱚᱠᱥ ᱜᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟᱛᱟᱭᱚᱢ ᱫᱚᱥᱟᱨ ᱜᱟᱬᱟ ᱫᱚ ᱒᱐᱐᱕ ᱥᱟᱞᱮ ᱨᱮ ᱚᱰᱚᱠ ᱮᱱᱟ ᱮᱠᱥᱵᱚᱠᱥ ᱓᱖᱐ ᱧᱩᱛᱩᱢ ᱛᱮ ᱾ ᱛᱮᱥᱟᱨ ᱟᱨ ᱱᱟᱶᱟ ᱵᱷᱚᱨᱥᱚᱱ ᱫᱚ ᱦᱩᱭᱩᱜ ᱠᱟᱱᱟ ᱮᱠᱥᱵᱚᱠᱥ ᱑ ᱾ ᱮᱠᱥᱵᱚᱠᱥ ᱓᱖᱐ ᱥᱟᱶᱛᱮ ᱢᱟᱭᱠᱨᱚᱥᱚᱯᱴ ᱮᱠᱥᱵᱚᱠᱥ ᱞᱟᱭᱤᱵᱽ (Xbox Live) ᱮ ᱚᱰᱚᱠ ᱠᱮᱫᱼᱟ, ᱡᱟᱦᱟᱸ ᱛᱮ ᱦᱚᱲ ᱚᱱᱞᱟᱭᱤᱱ ᱜᱮᱢ ᱠᱚ ᱮᱱᱮᱡ ᱫᱟᱲᱮᱭᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:!Main category
ᱵᱟᱫᱷᱟᱢ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱵᱟᱫᱷᱟᱢ ᱵᱟᱝᱢᱟ ᱵᱟᱫᱟᱢ (ᱤᱝᱞᱤᱥ ᱺ Badam) ᱫᱚ ᱢᱤᱫ ᱦᱩᱰᱤᱧ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱑᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱓᱒ ᱜᱚᱴᱟᱝ ᱠᱚᱲᱟ ᱟᱨ ᱒᱓᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱔᱖᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱕ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱖ᱹ᱐᱖% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱓᱒ ᱜᱚᱴᱟᱝ ᱠᱚᱲᱟ ᱟᱨ ᱒᱓᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱓, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱔᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱓᱙ᱹ᱒᱙% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱔ᱹ᱓᱑%, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱒᱔ᱹ᱑᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱫᱷᱟᱝᱜᱩᱰᱤᱢᱩᱛᱟ (ᱫᱷᱟᱝᱲᱤ) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱟᱹᱛᱩ ᱠᱷᱚᱱᱟᱜ ᱱᱟᱥᱮ ᱥᱟᱺᱜᱤᱧ ᱨᱮ ᱛᱟᱱᱟᱞᱟ ᱩᱥᱩᱞ ᱵᱤᱨᱫᱟᱹᱜᱟᱲ ᱢᱩᱦᱩᱞᱰᱷᱤᱭᱟᱹ (ᱢᱚᱦᱩᱞᱰᱤᱦᱟ) ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱠᱟᱹᱢᱤ ᱠᱟᱹᱥᱱᱤ
ᱱᱚᱶᱟ ᱟᱹᱛᱩ ᱨᱤᱱ ᱦᱚᱲ ᱢᱟᱹᱫᱽ ᱠᱷᱚᱱ, ᱒᱔᱒ ᱦᱚᱲ ᱫᱚ ᱠᱟᱹᱢᱤ ᱠᱟᱹᱥᱱᱤ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱢᱟᱹᱫᱽ ᱠᱷᱚᱱ ᱓᱐ ᱦᱚᱲ ᱫᱚ ᱪᱟᱹᱥᱤ ᱠᱟᱱᱟ ᱠᱚ ᱟᱨ ᱒ ᱦᱚᱲ ᱫᱚ ᱪᱟᱥ ᱵᱟᱥ ᱞᱮᱵᱚᱨ ᱵᱟᱝᱢᱟ ᱠᱟᱹᱢᱤᱭᱟᱹ ᱠᱟᱱᱟ ᱠᱤᱱ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱠᱟᱲᱤᱭᱟ ᱵᱷᱚᱨᱚᱥᱟ
ᱠᱟᱲᱤᱭᱟ ᱵᱷᱚᱨᱚᱥᱟ, ᱫᱚ ᱑᱙᱙᱐ ᱥᱟᱞᱨᱮ ᱨᱤᱞᱤᱡᱽ ᱠᱟᱱ ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ᱠᱟᱱᱟ ᱾ ᱫᱮᱵᱚᱵᱽᱨᱚᱛ ᱠᱚᱨ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱯᱨᱚᱰᱭᱩᱥᱚᱨ ᱠᱟᱱᱟᱭ ᱟᱨ ᱥᱤᱫᱷᱭᱟᱨᱛᱷ ᱫᱚ ᱯᱷᱤᱞᱢ ᱨᱤᱱᱤᱡ ᱰᱤᱨᱮᱠᱴᱚᱨ ᱾ ᱚᱠᱷᱭᱚᱭ ᱢᱚᱦᱟᱱᱛᱤ ᱫᱚ ᱥᱮᱨᱮᱧ ᱛᱚᱞ ᱞᱮᱫᱟ ᱟᱨ ᱨᱟᱦᱟ ᱦᱚᱸᱭ ᱜᱟᱵᱟᱱ ᱞᱮᱜ-ᱟ ᱾
ᱢᱟᱛᱠᱚᱢᱴᱩᱞᱟ
ᱢᱟᱛᱠᱚᱢᱴᱩᱞᱟ  ᱵᱟᱝᱢᱟ ᱢᱳᱞᱰᱟᱝᱜᱟ (ᱤᱝᱞᱤᱥ ᱺ Moldanga) ᱫᱚ ᱢᱤᱫ ᱦᱩᱰᱤᱧ ᱟᱹᱛᱩ ᱠᱟᱱᱟ, ᱡᱟᱦᱟ ᱫᱚ ᱵᱳᱞᱯᱩᱨ - ᱥᱟᱱᱛᱤᱱᱤᱠᱮᱛᱚᱱ ᱵᱚᱱᱚᱛ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱟᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ-ᱟ᱾
ᱦᱚᱝᱠᱚᱝ
ᱦᱚᱝᱠᱚᱝ ᱫᱚ ᱪᱟᱭᱱᱟ ᱥᱟᱶᱛᱮ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱠᱤᱥᱟᱹᱬ ᱟᱨ ᱩᱛᱱᱟᱣᱟᱜ ᱱᱟᱜᱟᱨ ᱠᱟᱱᱟ ᱾ ᱦᱚᱝᱠᱚᱝ ᱫᱚ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮᱱᱟᱜ ᱜᱮᱞ ᱥᱮᱨᱢᱟ ᱛᱮᱜᱮ ᱟᱹᱰᱤ ᱴᱟᱴᱠᱟᱭ ᱦᱟᱨᱟᱭᱮᱱᱟ ᱾ ᱱᱤᱛᱚᱜ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱧᱩᱛᱟᱢᱟᱱ ᱠᱟᱹᱣᱰᱤᱭᱟᱱ ᱛᱟᱞᱢᱟ ᱠᱟᱱᱟ ᱾ ᱦᱚᱝᱠᱚᱝ ᱨᱤᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱮᱭᱟᱭ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱠᱚ ᱵᱟᱹᱲᱛᱤᱜ-ᱟ ᱾ ᱠᱟᱹᱣᱰᱤᱭᱟᱹᱨᱤ ᱫᱚ ᱟᱹᱰᱤ ᱞᱟᱜᱮ ᱦᱟᱨᱟᱭᱮᱱᱟ ᱵᱮᱯᱟᱨ ᱮᱢᱟᱱ ᱛᱮ ᱟᱨ ᱟᱹᱰᱤ ᱠᱤᱥᱟᱹᱬ ᱵᱮᱱᱟᱣᱮᱱᱟ ᱾ ᱠᱚᱝᱠᱚᱝ ᱫᱚ ᱓ ᱢᱩᱬ ᱦᱟᱹᱴᱤᱧ ᱨᱮ ᱦᱟᱴᱟᱬ ᱜᱟᱱᱚᱜ-ᱟ, ᱡᱮᱢᱚᱱ :-
ᱦᱚᱭᱦᱤᱥᱤᱫ
ᱦᱚᱝᱠᱚᱝ ᱫᱚ ᱴᱨᱚᱯᱤᱠᱟᱞ (tropical) ᱴᱷᱟᱶ ᱠᱟᱱᱟ ᱟᱨ ᱦᱮᱢᱟᱞ ᱦᱚᱭ ᱦᱤᱡᱩᱜ-ᱟ ᱾ ᱱᱚᱸᱰᱮ ᱫᱚ ᱨᱮᱭᱟᱲᱟ ᱟᱨ ᱚᱫᱟ ᱜᱮ ᱛᱟᱦᱮᱸᱱᱟ ᱨᱟᱵᱟᱝ ᱨᱤᱛᱩ ᱨᱮ ᱫᱚ ᱾ ᱞᱚᱞᱚ ᱟᱨ ᱡᱟᱹᱲᱤ ᱧᱚᱜᱟᱭ ᱱᱤᱨᱚᱱ ᱟᱨ ᱥᱤᱛᱩᱝ ᱨᱤᱛᱩ ᱨᱮ ᱫᱚ ᱾ ᱩᱨᱜᱩᱢ, ᱥᱤᱛᱩᱝ ᱟᱨ ᱨᱚᱦᱚᱲ  ᱵᱩᱡᱷᱟᱹᱣᱜ-ᱟ ᱦᱮᱢᱟᱞ ᱨᱤᱛᱩ ᱨᱮ ᱫᱚ ᱾ ᱡᱟᱹᱯᱩᱫ ᱨᱤᱛᱩ ᱫᱚ ᱢᱮ ᱪᱟᱸᱫᱚ ᱠᱷᱚᱱ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ ᱵᱩᱡᱷᱟᱹᱣᱜ-ᱟ ᱾ ᱥᱤᱛᱩᱝ ᱟᱨ ᱦᱮᱢᱟᱞ ᱨᱤᱛᱩ ᱨᱮᱱᱟᱜ ᱮᱦᱚᱵ ᱥᱮᱫ ᱨᱮ ᱫᱚ ᱦᱚᱭ-ᱵᱟᱺᱨᱰᱩ (typhoon) ᱦᱤᱡᱩᱜ-ᱟ ᱾
ᱦᱚᱲ ᱟᱨ ᱯᱟᱹᱨᱥᱤ
ᱦᱚᱝᱠᱚᱝ ᱨᱤᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱮᱭᱟᱭ ᱢᱤᱞᱤᱭᱚᱱ ᱠᱚ ᱯᱟᱨᱚᱢ ᱟᱠᱟᱫ-ᱟ ᱒᱐᱐᱙ ᱥᱟᱞᱮ ᱨᱮ ᱾ ᱦᱚᱝᱠᱚᱝ ᱨᱮ ᱢᱮᱱᱟᱜ ᱠᱚ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱪᱟᱭᱱᱤᱡᱽ ᱠᱟᱱᱟ ᱠᱚ ᱾ ᱦᱚᱝᱠᱚᱝ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱷᱤᱲ ᱟᱱ ᱴᱷᱟᱶ ᱠᱟᱱᱟ ᱾ ᱞᱮᱠᱷᱟᱡᱚᱠᱷᱟ ᱢᱤᱫ ᱠᱤᱞᱚᱢᱩᱴᱮᱨ ᱚᱥᱟᱨ-ᱵᱤᱥᱟᱹᱨ (sq. km) ᱨᱮ ᱖᱓᱐᱐ ᱦᱚᱲ ᱠᱚ ᱵᱟᱥᱟᱜ ᱠᱟᱱᱟ ᱾ ᱦᱚᱝᱠᱚᱝ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱠᱚᱨᱟ ᱨᱮ ᱦᱚᱲ ᱠᱚ ᱡᱟᱱᱟᱢᱚᱜ ᱠᱟᱱᱟ ᱾ ᱦᱚᱝᱠᱚᱝ ᱨᱤᱱ ᱦᱚᱲ ᱫᱚ ᱵᱟᱹᱲᱛᱤ ᱠᱟᱛᱮ ᱠᱟᱱᱴᱚᱱᱤᱡᱽ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱟᱭᱢᱟ ᱦᱚᱲ ᱜᱮ ᱤᱝᱞᱤᱥ ᱠᱚ ᱪᱮᱫᱚᱜ ᱠᱟᱱᱟ ᱥᱟᱶᱛᱮ ᱯᱟᱹᱨᱥᱤ ᱞᱮᱠᱟᱛᱮ ᱾ ᱦᱚᱝᱠᱚᱝ ᱫᱚ ᱪᱟᱭᱱᱟ ᱨᱮᱱᱟᱜ ᱦᱟᱹᱴᱤᱧ ᱠᱟᱱ ᱛᱮ ᱟᱭᱢᱟ ᱦᱚᱲ ᱢᱟᱱᱰᱟᱨᱤᱱ ᱯᱟᱹᱨᱥᱤ ᱠᱚ ᱨᱚᱲᱟ ᱪᱮᱫᱟᱜ ᱥᱮ ᱢᱟᱱᱰᱟᱠᱤᱱ ᱫᱚ PRC ᱨᱮᱱᱟᱜ ᱥᱚᱨᱠᱟᱨᱤ  ᱯᱟᱹᱨᱥᱤ ᱠᱟᱱᱟ ᱾ ᱯᱮᱭᱟ ᱯᱟᱹᱨᱥᱤ ᱯᱟᱲᱦᱟᱣᱜ ᱞᱟᱹᱜᱤᱫ ᱵᱷᱮᱜᱟᱨ ᱵᱷᱮᱜᱟᱨ ᱴᱨᱟᱠ ᱠᱚ ᱵᱮᱱᱟᱣ ᱟᱠᱟᱫ-ᱟ, ᱯᱟᱹᱴᱷᱣᱟᱹ ᱟᱡᱟᱜ ᱠᱩᱥᱤ ᱡᱟᱹᱱᱤ ᱯᱟᱹᱨᱥᱩᱭ ᱪᱮᱫ ᱫᱟᱲᱮᱭᱟᱜ-ᱟ ᱾
ᱫᱤᱥᱣᱟᱹ ᱰᱤᱜᱟᱹᱫᱤᱱ
ᱦᱚᱝᱠᱚᱝ ᱨᱮ ᱫᱚ ᱑᱗ ᱜᱚᱴᱟᱝ ᱫᱤᱣᱟᱹ ᱰᱤᱜᱟᱹ ᱫᱤᱱ ᱛᱟᱦᱮᱸᱱ ᱠᱟᱱᱟ ᱾
ᱠᱟᱹᱣᱰᱤ
ᱱᱚᱸᱰᱮ ᱠᱚᱭᱮᱱ ᱠᱚ ᱢᱮᱱᱟᱜ-ᱟ ᱑᱐ ᱥᱮᱸᱴᱥ ᱠᱷᱚᱱ ᱑᱐ ᱦᱚᱝᱠᱚᱝ ᱰᱚᱞᱟᱨ ᱫᱷᱟᱹᱵᱤᱡ ᱟᱨ ᱵᱮᱸᱠ ᱠᱟᱜᱚᱡᱽ ᱠᱟᱹᱣᱰᱤ $᱑᱐ ᱠᱷᱚᱱ $᱑᱐᱐᱐ ᱫᱷᱟᱹᱵᱤᱡ ᱾ ᱢᱤᱫ ᱟᱢᱮᱨᱤᱠᱟᱱ ᱰᱚᱞᱟᱨ ᱫᱚ $᱗.᱗᱕ ᱥᱟᱶ ᱵᱟᱨᱟᱵᱟᱹᱨᱤ ᱟ ᱦᱚᱝᱠᱚᱝ ᱨᱮ ᱫᱚ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱱᱟᱜᱟᱨ
ᱚᱴᱷᱚᱨᱚ ᱱᱚᱲᱟ
ᱚᱴᱷᱚᱨᱚᱱᱚᱲᱟ ᱫᱚ ᱳᱰᱤᱥᱟ ᱨᱮᱭᱟᱜ ᱯᱩᱨᱤ ᱡᱤᱞᱞᱟ. ᱨᱮ ᱑᱓᱐᱐ ᱥᱟᱞ ᱨᱮ ᱛᱮᱭᱟᱨ ᱞᱮᱱ ᱢᱤᱫ ᱥᱮᱫᱟᱭ ᱯᱳᱞᱚ ᱠᱟᱱᱟ ᱾ ᱱᱚᱶᱟ ᱚᱴᱷᱚᱨᱚᱱᱚᱲᱟ ᱯᱳᱞᱚ ᱯᱟᱨᱚᱢ ᱞᱮᱠᱷᱟᱱ ᱜᱮ ᱡᱚᱜᱚᱱᱱᱟᱛᱷ ᱢᱩᱸᱫᱽᱨᱤ ᱟᱨᱵᱟᱝ ᱥᱨᱤᱢᱚᱱᱫᱤᱨ ᱧᱟᱢᱚᱜᱻᱟ ᱾ ᱵᱚᱥ ᱛᱮ ᱯᱩᱨᱤ ᱥᱮᱱᱚᱜ ᱚᱠᱛᱚ ᱱᱚᱶᱟ ᱫᱚ ᱧᱟᱢᱚᱜᱻᱟ । ᱱᱚᱶᱟ ᱨᱮᱱᱟᱝ ᱚᱥᱟᱨ ᱫᱚ ᱒᱙᱐ ᱯᱷᱩᱴ ᱦᱩᱭᱩᱜᱻᱟ । ᱚᱴᱷᱚᱨᱚᱱᱚᱲᱟ ᱥᱮᱴᱮᱨ ᱞᱮᱱᱠᱷᱟᱱ ᱦᱚᱲ ᱠᱚ ᱥᱨᱤᱠᱷᱮᱛᱨᱚ ᱠᱚ ᱥᱮᱴᱮᱨ ᱮᱱᱟ ᱢᱮᱱᱛᱮ ᱠᱚ ᱢᱚᱱᱮᱭᱟ ᱾ ᱚᱱᱰᱮ ᱠᱷᱚᱱ ᱥᱨᱤᱢᱩᱸᱫᱽᱨᱤ ᱨᱮᱭᱟᱜ ᱱᱤᱲᱚᱪᱚᱠᱨᱚ ᱟᱨ ᱫᱚᱫᱷᱤᱱᱚᱣᱩᱛᱤ ᱧᱮᱞ ᱧᱟᱢᱚᱜᱻᱟ ।
ᱥᱮᱫᱟᱭ ᱫᱚ ᱢᱟᱲᱤᱱᱤ ᱜᱟᱰᱟ ᱯᱩᱨᱤ ᱛᱟᱞᱟᱛᱮ ᱞᱤᱝᱜᱤᱱ ᱠᱟᱛᱮ ᱫᱚᱨᱭᱟ ᱨᱮ ᱢᱮᱥᱟ ᱞᱮᱱᱟᱭ । ᱚᱱᱟ ᱠᱷᱟ.ᱛᱤᱨ ᱨᱚᱛᱷᱚ ᱡᱟᱛᱨᱟ ᱨᱮ ᱯᱮᱭᱟ ᱨᱟᱛ ᱟᱛᱮ ᱴᱷᱟᱠᱩᱨ ᱫᱚ ᱵᱚᱰᱚᱥᱚᱝᱠᱷᱚ ᱦᱟ.ᱵᱤᱡ ᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱸᱱ । ᱚᱸᱰᱮ ᱠᱷᱚᱱ ᱢᱟᱲᱤᱱᱤ ᱜᱟᱰᱟ ᱯᱟᱨᱚᱢ ᱠᱟᱛᱮ ᱯᱮᱭᱟ ᱠᱟ.ᱴᱤᱡ ᱨᱟᱛ ᱛᱮ ᱜᱩᱸᱰᱤᱪᱟ ᱢᱩᱸᱫᱽᱨᱤ ᱠᱚ ᱥᱮᱴᱮᱨᱚᱜᱻᱟ । ᱢᱟᱲᱤᱱᱤ ᱜᱟᱰᱟ ᱵᱷᱟᱛᱟᱣ ᱮᱥᱮᱫ ᱮᱱ ᱛᱟᱭᱚᱢ ᱛᱩᱨᱩᱭ ᱜᱚᱴᱟᱝ ᱵᱚᱝ ᱟᱛᱮ ᱯᱮᱭᱟ ᱨᱟᱛ ᱛᱮᱷᱴᱜᱮ ᱠᱚ ᱥᱮᱱᱚᱜ ᱠᱟᱱᱟ । ᱢᱟᱲᱤᱱᱤ ᱜᱟᱰᱟ ᱠᱷᱚᱱ ᱞᱤᱸᱜᱤ ᱩᱰᱩᱠ ᱞᱮᱱ ᱢᱤᱫ ᱠᱷᱟᱴᱚ ᱜᱟᱰᱟ ᱡᱚᱜᱚᱱᱱᱟᱛᱷ ᱥᱚᱲᱚᱠ ᱨᱮᱭᱟᱜ ᱢᱩᱪᱟᱫ ᱟᱨᱵᱟᱝ ᱯᱩᱨᱤ ᱵᱟᱡᱟᱨ ᱨᱮᱭᱟᱜ ᱯᱩᱪᱷᱤᱢ ᱱᱟᱠᱷᱟᱨᱮ ᱞᱤᱸᱜᱤ ᱞᱮᱱᱟ । ᱱᱚᱶᱟ ᱫᱚ ᱢᱩᱥᱟ ᱜᱟᱰᱟ ᱠᱚ ᱧᱩᱢ ᱞᱮᱭᱟ ᱾ ᱯᱩᱨᱤ ᱡᱟᱦᱟᱸᱭ ᱠᱚ ᱦᱤᱡᱩᱜ ᱠᱟᱱ ᱛᱟᱦᱮᱸᱱ ᱩᱱᱠᱩ ᱫᱚ ᱱᱚᱶᱟ ᱢᱩᱥᱟ ᱜᱟᱰᱟ ᱢᱩᱸᱰᱩ ᱨᱮ ᱠᱚ ᱛᱟᱝᱜᱤ ᱭᱮᱫ ᱛᱟᱦᱮᱸᱱ ᱾ ᱡᱟᱦᱟᱸᱭ ᱠᱚ ᱠᱟ.ᱣᱰᱤ ᱮᱢᱚᱜ ᱫᱟᱲᱮ ᱵᱟᱝ ᱛᱟᱦᱮᱸᱠᱟᱱ ᱛᱟᱠᱚᱣᱟ ᱩᱱᱠᱩ ᱞᱟ.ᱜᱤᱱ ᱦᱟᱯᱛᱟ ᱨᱮ ᱢᱤᱫ ᱢᱟᱦᱟᱸ ᱢᱟᱜᱽᱬᱟ ᱛᱮ ᱥᱮᱱᱚᱜ ᱨᱮᱭᱟᱜ ᱵᱤᱫᱷᱤ ᱛᱟᱦᱮᱸ ᱞᱮᱱᱟ । ᱥᱮᱱᱻᱦᱤᱡᱩᱜ ᱨᱮᱭᱟᱜ ᱮᱴᱠᱮ ᱴᱚᱬᱮ ᱠᱷᱟ.ᱛᱤᱨ ᱜᱚᱝᱜᱚ ᱵᱚᱝᱥᱚ ᱨᱤᱱᱤᱡ ᱨᱟᱡᱽ ᱫᱚᱥᱟᱨ ᱱᱚᱨᱚᱥᱤᱝᱦᱚᱫᱮᱵᱽ ᱥᱨᱤᱠᱷᱮᱛᱨᱚ ᱟᱨ ᱡᱚᱜᱚᱱᱱᱟᱛᱷ ᱥᱚᱲᱚᱠ ᱡᱚᱯᱻᱴᱮᱫᱚᱜ ᱞᱟ‌ᱜᱤᱱ ᱢᱤᱫ ᱯᱚᱞᱚ ᱵᱮᱱᱚᱣ ᱦᱚᱪᱚ ᱞᱮᱭᱟ ᱾ ᱚᱱᱟᱜᱮ ᱚᱴᱷᱚᱨᱚᱱᱚᱲᱟ ᱠᱚ ᱧᱩᱢ ᱟᱠᱟᱫᱟ । ᱟᱨ ᱢᱤᱫ ᱮᱴᱟᱜ ᱞᱮᱠᱟᱱ ᱱᱟᱜᱟᱢ ᱯᱟᱸᱡᱟ ᱞᱮᱠᱷᱟᱱ, ᱱᱚᱶᱟ ᱫᱚ ᱜᱚᱝᱜᱚ ᱵᱚᱝᱥᱚ ᱨᱤᱱᱤᱡ ᱨᱟᱡᱽ ᱵᱷᱟᱱᱩᱫᱮᱵᱽ ᱑᱓᱐᱐ ᱥᱟᱞ ᱨᱮ ᱛᱮᱭᱟᱨ ᱞᱮᱭᱟ ᱢᱮᱱᱛᱮ ᱠᱚ ᱯᱟᱛᱭᱟ.ᱣᱻᱟ । ᱳᱰᱤᱭᱟ. ᱦᱤᱱᱫᱩ ᱠᱩᱣᱟᱜ ᱫᱷᱚᱨᱚᱢ ᱯᱩᱛᱷᱤ ᱠᱚ ᱞᱮᱠᱟᱛᱮ ᱨᱟᱡᱽ ᱤᱸᱫᱽᱨᱚᱫᱩᱢᱱᱚ ᱱᱚᱶᱟ ᱯᱚᱞᱚ ᱛᱮᱭᱟᱨ ᱞᱟ.ᱜᱤᱱ ᱵᱤᱰᱟ.ᱣ ᱵᱟᱲᱟ ᱠᱟᱛᱮ ᱨᱮᱦᱚᱸ ᱵᱟᱭ ᱫᱟᱲᱮ ᱞᱮᱱᱟ ᱾ ᱮᱱᱠᱷᱟᱱ ᱟᱡ ᱨᱤᱱ ᱢᱤᱫ ᱜᱮᱞ ᱤᱨᱟ.ᱞ ᱜᱚᱴᱟᱝ ᱦᱚᱯᱚᱱ ᱜᱟᱰᱟ ᱫᱟᱜ ᱨᱮ ᱵᱚᱝᱜᱟ ᱞᱮᱫ ᱠᱚᱣᱟᱭ, ᱟᱨ ᱱᱚᱣᱟ ᱜᱟᱰᱟ ᱯᱚᱞᱚ ᱛᱮᱭᱟᱨ ᱞᱮᱭᱟ ᱾ ᱳᱰᱤᱭᱟ. ᱛᱮ ᱢᱤᱫ ᱜᱮᱞ ᱤᱨᱟ.ᱞ ᱜᱚᱴᱟᱝ ᱫᱚ ᱚᱴᱷᱚᱨᱚ(ଅଠର/୧୮) ᱠᱚ ᱢᱮᱛᱟᱜᱻᱟ ᱾ ᱚᱱᱟᱛᱮᱜᱮ ᱱᱚᱶᱟ ᱫᱚ ᱚᱴᱷᱚᱨᱚᱱᱚᱲᱟ ᱧᱩᱢ ᱟᱠᱟᱱᱟ । ।
ᱵᱟᱰᱟᱭ ᱡᱚᱝ ᱠᱟᱛᱷᱟ ᱠᱚ
ᱱᱚᱶᱟ ᱯᱚᱞᱚ ᱨᱮ ᱢᱤᱫ ᱜᱮᱞ ᱟᱨᱮ ᱜᱚᱴᱟᱝ ᱱᱚᱲᱟ(water passes system) ᱢᱮᱱᱚᱜᱻᱟ ᱟᱨ ᱚᱱᱟ ᱠᱷᱚᱱ ᱢᱤᱫᱜᱮᱞ ᱤᱨᱟ.ᱞ ᱜᱚᱴᱟᱝ ᱨᱮ ᱜᱮ ᱫᱟᱜ ᱫᱚ ᱛᱟᱵᱚᱜ ᱠᱟᱱᱟ ᱾ ᱱᱚᱶᱟ ᱫᱚ ᱘᱕ ᱢᱤᱴᱚᱨ ᱥᱟ.ᱜᱤᱧ ᱟᱨ ᱑᱑ ᱢᱤᱴᱚᱨ ᱚᱥᱟᱨᱻᱟ ᱾ ᱢᱟᱫᱽᱲᱟ ᱯᱟᱸᱡᱤ ᱞᱮᱠᱟᱛᱮ ᱱᱚᱶᱟ ᱫᱚ ᱑᱓᱐᱐ ᱥᱟᱞ ᱨᱮᱠᱚ ᱛᱮᱭᱟᱨ ᱞᱮᱭᱟ ᱾ ᱱᱚᱶᱟ ᱱᱚᱲᱟ ᱠᱚᱨᱮᱱᱟᱜ ᱩᱥᱩᱞ ᱫᱚ ᱑᱖ ᱠᱷᱚᱱ ᱒᱗ ᱯᱷᱩᱴ ᱜᱟᱱ ᱛᱟᱞᱟᱨᱮ ᱾ ᱱᱚᱶᱟ ᱨᱮᱱᱟᱜ ᱛᱟᱞᱟᱨᱮ ᱢᱮᱱᱟᱜ ᱱᱚᱲᱟ ᱫᱚ ᱡᱷᱚᱛᱩ ᱠᱷᱚᱱ ᱩᱥᱩᱞᱻᱟ ᱟᱨ ᱵᱟᱨ ᱯᱟᱦᱴᱟ ᱛᱮ ᱵᱟ.ᱭ ᱵᱟ.ᱭ ᱛᱮ ᱠᱷᱟᱴᱚ ᱤᱫᱤ ᱠᱟᱱᱟ ᱾ ᱠᱚᱸᱫᱟ ᱟᱨ ᱵᱟ.ᱞᱤ ᱫᱷᱤᱨᱤ ᱛᱮ ᱠᱚ ᱛᱮᱭᱟᱨ ᱞᱮᱫᱟ ।
ᱥᱮᱫᱟᱭ ᱠᱟᱛᱷᱟ
ᱥᱮᱫᱟᱭ ᱥᱨᱤᱠᱷᱮᱛᱨᱚ ᱨᱮᱭᱟᱜ ᱢᱤᱫ ᱜᱮᱞ ᱯᱩᱱ ᱜᱚᱴᱟᱝ ᱜᱷᱟᱴ ᱠᱷᱚᱱ ᱢᱤᱫ ᱜᱮᱞ ᱫᱚ ᱜᱟᱰᱟ ᱜᱷᱟᱴ ᱟᱨ ᱯᱩᱭᱟ. ᱫᱚ ᱫᱚᱨᱭᱟ ᱜᱷᱟᱴ ᱛᱟᱦᱮᱸ ᱠᱟᱱᱟ ᱾ ᱠᱷᱚᱛᱚ ᱜᱟᱰᱟ ᱜᱷᱟᱴ ᱠᱷᱚᱱ ᱚᱴᱷᱚᱨᱚ ᱱᱚᱲᱚ ᱜᱮ ᱵᱷᱟ.ᱜᱤᱭᱟᱱ ᱛᱟᱦᱮᱸᱱ ᱾ ᱥᱨᱤᱢᱩᱸᱫᱽᱨᱤ ᱨᱮᱭᱟᱜ ᱥᱩᱨᱠᱷᱭᱟ. ᱞᱟ.ᱜᱤᱱ ᱜᱚᱡᱚᱯᱚᱛᱤ ᱢᱚᱦᱟᱨᱟᱡᱽ ᱡᱷᱚᱛᱚ ᱜᱷᱟᱴ ᱨᱮ ᱦᱚᱨᱦᱚ ᱠᱩᱫ ᱡᱚᱜᱟᱣ ᱞᱮᱫ ᱠᱚᱣᱟᱭ ᱾ ᱱᱩᱠᱩ ᱫᱚ ᱜᱷᱟᱴ ᱦᱚᱨᱻᱦᱚ ᱠᱩᱫ ᱠᱚ ᱧᱩᱢ ᱞᱮᱫ ᱠᱚᱣᱟ ᱾ ᱱᱩᱠᱩ ᱫᱚ ᱯᱟ.ᱲᱤ ᱟᱱᱛᱮ ᱒᱔ ᱜᱷᱚᱱᱴᱟ ᱠᱚ ᱦᱚᱨᱦᱚ ᱭᱮᱫ ᱛᱟᱦᱮᱸᱫ ᱾
ᱨᱟᱡᱽᱢᱚᱦᱚᱞ ᱨᱮᱞᱣᱮ ᱥᱴᱮᱥᱚᱱ
ᱨᱟᱡᱽᱢᱚᱦᱚᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱟᱞᱫᱟ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮᱱᱟᱜ ᱪᱟᱸᱜᱟ ᱴᱷᱮᱱ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱢᱚᱦᱚᱞ ᱨᱮ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱐ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱢᱟᱞᱫᱟ ᱨᱮᱞᱣᱮ ᱠᱷᱚᱸᱰ
ᱱᱚᱱᱫᱚᱞᱟᱞ ᱵᱳᱥ
ᱱᱚᱱᱫᱚᱞᱟᱞ ᱵᱳᱥ (᱓ ᱰᱤᱥᱮᱢᱵᱚᱨ ᱑᱘᱘᱒-᱑᱖ ᱚᱯᱨᱮᱞ ᱑᱙᱖᱖) ᱫᱚ ᱱᱟᱦᱟᱜ ᱥᱤᱧᱚᱛ ᱟᱨᱴ ᱨᱤᱱᱤᱡ ᱯᱤᱭᱚᱱᱤᱨ ᱠᱟᱱᱟᱭ ᱟᱨ ᱠᱚᱱᱴᱮᱠᱥᱪᱩᱣᱟᱞ ᱢᱚᱰᱮᱱᱤᱡᱚᱢ ᱨᱤᱱᱤᱡ ᱵᱮᱨᱮᱫᱤᱭᱟ. ᱠᱟᱱᱟᱭ ᱾
ᱚᱵᱚᱱᱤᱱᱫᱽᱨᱚ ᱱᱟᱛᱷ ᱵᱳᱥ-ᱤᱡ ᱪᱮᱞᱟ ᱞᱮᱠᱟᱛᱮ, ᱱᱚᱱᱫᱚᱞᱟᱞ ᱫᱚ ᱯᱮᱱᱴᱤᱝ ᱨᱤᱱᱤᱡ "ᱥᱤᱧᱚᱛᱤᱭᱟ. ᱥᱴᱟᱭᱤᱞ" ᱢᱮᱱᱛᱮ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾ ᱑᱙᱒᱒ ᱨᱮ ᱱᱩᱭ ᱠᱚᱲᱟ ᱵᱷᱚᱵᱚᱱᱚ, ᱥᱟᱱᱛᱤᱱᱤᱠᱮᱛᱚᱱ ᱨᱤᱱᱤᱡ ᱯᱨᱤᱱᱥᱤᱯᱟᱞ ᱵᱮ ᱟᱣ ᱞᱮᱱᱟᱭ ᱾ ᱱᱩᱭ ᱫᱚ ᱴᱟᱜᱳᱨ ᱚᱲᱟᱜ ᱛᱟᱞᱟᱨᱮ ᱡᱚᱯᱚᱜ ᱡᱚᱲᱟᱣ ᱨᱮ ᱛᱟᱦᱮᱸ ᱞᱮᱱᱟᱭ ᱾ ᱟᱨ ᱟᱡᱟᱜ ᱠᱟ‌.ᱢᱤ, ᱚᱡᱚᱱᱛᱟ ᱨᱮᱭᱟᱜ ᱵᱷᱤᱛᱤᱨ ᱠᱟᱛᱟᱷ ᱯᱮᱱᱴᱳᱝ ᱨᱮ ᱥᱤᱧᱚᱛ ᱨᱮᱭᱟᱜ ᱦᱤᱱᱫᱩ ᱫᱷᱚᱨᱚᱢ ᱠᱟ.ᱦᱱᱤ, ᱛᱤᱨᱞᱟ., ᱟᱨ ᱟ.ᱛ ᱨᱮᱭᱟᱜ ᱡᱤᱭᱟᱱ ᱠᱟᱛᱟᱷ ᱠᱚᱭ ᱯᱮᱱᱴᱤᱝ ᱥᱚᱫᱟᱨ ᱞᱮᱫᱟᱭ ᱾
ᱛᱮᱦᱮᱧ ᱜᱟᱯᱟ ᱫᱚ ᱟᱡᱟᱜ ᱯᱮᱱᱴᱤᱝ, ᱟᱭᱜᱟ ᱜᱟᱱ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱟ.ᱰᱤ ᱫᱟᱢ ᱠᱚ ᱮᱢᱟᱜ ᱠᱟᱱᱟ ᱾ ᱟᱨ ᱱᱟᱦᱟᱜ ᱥᱤᱧᱚᱛᱤᱭᱟ. ᱯᱮᱱᱴᱤᱝ ᱛᱟᱞᱟᱨᱮ ᱢᱟ.ᱱ ᱠᱚ ᱢᱮᱱᱟᱜ ᱛᱟᱭᱟ ᱾ ᱑᱙᱗᱖ ᱨᱮ ᱵᱷᱟᱨᱟᱛ ᱥᱟᱨᱠᱟᱨᱼᱟᱜ ᱞᱟᱠᱪᱟᱨ ᱛᱷᱚᱠ(Department of Culture), ᱥᱤᱧᱚᱛ ᱨᱮᱭᱟᱜ ᱟᱨᱪᱤᱭᱳᱞᱳᱡᱤᱠᱟᱞ ᱥᱮᱸᱫᱽᱨᱟ(Archaeological Survey of India) ᱯᱟᱦᱴᱟ ᱠᱷᱚᱱ ᱱᱩᱭᱟᱜ ᱯᱮᱱᱴᱤᱝ ᱫᱚ ᱱᱤᱛ ᱵᱷᱩᱨ ᱟᱨᱮ ᱜᱟᱴᱟᱝ ᱯᱮᱱᱴᱚᱨ ᱠᱚ ᱛᱟᱞᱟᱨᱮ ᱠᱚ ᱥᱮᱞᱮᱫ ᱠᱟᱫᱮᱭᱟ ᱾
ᱱᱩᱭ ᱫᱚ ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ ᱵᱽᱭᱟᱠᱷᱟ ᱞᱟ.ᱜᱤᱱ ᱠᱟ.ᱢᱤ ᱠᱟ ᱪᱟᱞ ᱟᱫᱮ ᱫᱟᱛᱮᱸᱫ ᱾
ᱟᱬᱜᱟᱛ ᱡᱤᱭᱚᱱ
ᱱᱚᱱᱫᱚᱞᱟᱞ ᱵᱳᱥ ᱫᱚ ᱓ ᱰᱤᱥᱮᱢᱵᱚᱨ ᱑᱘᱘᱒ ᱨᱮ ᱢᱤᱫ ᱵᱮᱝᱜᱚᱞᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱱᱩᱭ ᱫᱚ ᱠᱷᱚᱲᱚᱜᱯᱩᱨ, ᱢᱮᱫᱽᱱᱤᱯᱩᱨ ᱡᱤᱞᱞᱟ. ᱱᱤᱛᱚᱜ ᱫᱚ ᱵᱤᱦᱟᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱯᱩᱨᱱᱚ ᱪᱚᱸᱫᱽᱨᱚ ᱵᱳᱥ ᱫᱚ ᱩᱱ ᱚᱠᱛᱚ ᱫᱚᱨᱵᱷᱟᱝᱜᱟ ᱤᱥᱴᱮᱴ ᱨᱮ ᱠᱟ.ᱡᱤ ᱛᱟᱦᱮᱸᱫ ᱾ ᱟᱡ ᱟᱭᱚ ᱠᱷᱮᱛᱨᱚᱢᱳᱱᱤ ᱫᱮᱵᱤ ᱫᱚ ᱚᱲᱟᱜ ᱵᱟ.ᱦᱩ ᱠᱩᱲᱤ ᱠᱟᱱᱟᱭ ᱟᱨ ᱱᱩᱭ ᱱᱚᱱᱫᱚᱞᱟᱞ ᱞᱟ‌.ᱜᱤᱱ ᱠᱚᱱᱰᱷᱮᱭ ᱠᱟᱭ ᱵᱮᱱᱟᱣ ᱛᱟᱦᱮᱸᱫ ᱾ ᱜᱤᱫᱽᱨᱟ. ᱡᱤᱭᱟᱱ ᱠᱷᱚᱱ ᱜᱮ ᱱᱩᱭ ᱫᱚ ᱯᱷᱚᱴᱚ ᱪᱤᱛᱟ.ᱨ ᱢᱚᱰᱮᱞᱤᱝ ᱟᱨ ᱛᱟᱭᱚᱢ ᱛᱮ ᱯᱩᱡᱟ ᱯᱮᱱᱰᱮᱞ ᱥᱟᱡᱟᱣ ᱠᱟ.ᱢᱤ ᱠᱚᱭ ᱪᱷᱩᱴᱟ.ᱣ ᱛᱟᱦᱮᱸᱫ ᱾
᱑᱘᱙᱘ ᱨᱮ ᱱᱚᱱᱫᱩᱞᱟᱞ, ᱟᱡᱟᱜ ᱑᱕ ᱥᱟᱞ ᱩᱢᱮᱨ ᱨᱮ ᱠᱚᱞᱠᱟᱛᱟ ᱛᱮ ᱥᱮᱱᱴᱨᱟᱞ ᱠᱚᱞᱮᱡᱤᱭᱮᱴ ᱥᱠᱩᱞ ᱨᱮ ᱚᱞᱚᱜ ᱞᱟ.ᱜᱤᱱ ᱥᱮᱱ ᱮᱱᱟᱭ ᱾ ᱑᱙᱐᱒ ᱨᱮ ᱚᱱᱟ ᱵᱤᱱᱤᱰ ᱥᱟᱠᱟᱢᱮ ᱛᱟᱞᱚᱢ ᱯᱟᱨᱚᱴ ᱠᱮᱫ ᱫᱚᱥᱟᱨ ᱚᱱᱰᱮ ᱜᱮ ᱠᱚᱞᱮᱡᱽ ᱨᱮ ᱧᱩᱛᱩᱢ ᱮ ᱚᱞ ᱠᱮᱫ-ᱟ ᱾ ᱑᱙᱐᱓ ᱡᱩᱱ ᱨᱮ ᱱᱩᱭ ᱥᱩᱫᱷᱤᱨᱚᱫᱮᱵᱤ ᱥᱟᱶ ᱵᱟᱯᱞᱟ ᱞᱮᱱᱟᱭ ᱾ ᱱᱩᱭ ᱫᱚ ᱟᱠᱚ ᱚᱲᱟᱜ ᱜᱟᱛᱮ ᱨᱤᱱᱤᱡ ᱦᱚᱯᱚᱱ ᱮᱨᱟ ᱛᱟᱦᱮᱸ ᱠᱟᱱᱟᱭ ᱾ ᱱᱚᱱᱫᱩᱞᱟᱞ ᱫᱚ ᱟᱨᱴ ᱯᱟᱲᱦᱟᱣ ᱮ ᱠᱩᱨᱩᱢᱩᱴᱩ ᱞᱮᱫ ᱛᱚᱵᱮ ᱟᱠᱚ ᱚᱲᱟᱜ ᱦᱚᱲ ᱵᱟᱝᱠᱚ ᱨᱮᱵᱮᱱ ᱞᱮᱱᱟ ᱾ ᱑᱙᱐᱕ ᱨᱮ ᱱᱩᱭ ᱮᱴᱟᱜ ᱠᱚᱞᱮᱡᱽ ᱩᱪᱟ.ᱲ ᱟᱛᱮ ᱠᱚᱢᱚᱨᱥ ᱮ ᱯᱟᱲᱦᱟᱣ ᱮᱱᱟ ᱾ ᱚᱱᱟᱨᱮ ᱞᱮᱛᱟᱲ ᱜᱮ ᱯᱷᱮᱞ ᱮᱱ ᱛᱟᱭᱚᱢ ᱟᱠᱚ ᱚᱲᱟᱜ ᱦᱚᱲ ᱟᱨᱴᱥ ᱯᱟᱲᱦᱟᱣ ᱞᱟ.ᱜᱤᱱ ᱮ ᱨᱮᱵᱮᱱ ᱦᱚᱪᱚ ᱞᱮᱫ ᱠᱚᱣᱟ ᱾
ᱵᱟ.ᱲᱛᱤ ᱡᱚᱱᱚᱲ
ᱛᱷᱚᱠ:Indian male painters ᱛᱷᱚᱠ:Fellows of the Lalit Kala Akademi ᱛᱷᱚᱠ:Recipients of the Padma Vibhushan in arts ᱛᱷᱚᱠ:People from Howrah district ᱛᱷᱚᱠ:1883 births ᱛᱷᱚᱠ:1966 deaths ᱛᱷᱚᱠ:Government College of Art & Craft alumni ᱛᱷᱚᱠ:University of Calcutta alumni ᱛᱷᱚᱠ:Visva-Bharati University faculty ᱛᱷᱚᱠ:Bengali male artists ᱛᱷᱚᱠ:Indian art educators ᱛᱷᱚᱠ:Indian arts administrators ᱛᱷᱚᱠ:People from Munger district ᱛᱷᱚᱠ:20th-century Indian painters ᱛᱷᱚᱠ:20th-century Indian educators ᱛᱷᱚᱠ:Educators from West Bengal ᱛᱷᱚᱠ:People from Birbhum district ᱛᱷᱚᱠ:People from Kolkata ᱛᱷᱚᱠ:AWB
ᱜᱳᱨᱟᱪᱟᱸᱫᱽ ᱢᱩᱨᱢᱩ
ᱜᱳᱨᱟᱪᱟᱸᱫᱽ ᱢᱩᱨᱢᱩ ᱫᱚ ᱢᱤᱫ ᱥᱟᱱᱛᱟᱲᱤ ᱚᱞᱚᱱᱤᱭᱟᱹ ᱠᱟᱱᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱜᱟᱹᱜᱷᱩᱲ ᱚᱱᱚᱞᱤᱭᱟᱹ ᱜᱳᱨᱟᱪᱟᱸᱫᱽ ᱢᱩᱨᱢᱩ ᱫᱚ ᱑᱙᱖᱒ ᱥᱮᱨᱢᱟ ᱨᱮᱭᱟᱜ ᱘ ᱢᱮ ᱦᱤᱞᱳᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱥᱟᱨᱮᱝᱜᱟ ᱛᱷᱟᱱᱟ ᱨᱮᱭᱟᱜ ᱪᱳᱣᱛᱟᱲᱟ ᱰᱟᱠ ᱚᱲᱟᱜ ᱛᱟᱹᱨᱤ ᱨᱮ ᱢᱮᱱᱟᱜ ᱵᱟᱸᱱᱫᱳᱥᱳᱞ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟᱭ᱾ ᱟᱯᱟᱛ ᱧᱩᱛᱩᱢ ᱫᱚ ᱜᱚᱝᱜᱟᱨᱟᱢ ᱢᱩᱨᱢᱩ ᱟᱨ ᱟᱭᱳ ᱫᱚ ᱵᱟᱥᱟᱵᱟᱞᱟ᱾
ᱚᱞᱚᱜ ᱯᱟᱲᱦᱟᱜ
ᱟᱹᱛᱩ ᱤᱥᱠᱩᱞ ᱜᱮ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱮᱦᱚᱵ ᱟᱠᱟᱱᱟ᱾ ᱟᱹᱛᱩ ᱤᱥᱠᱩᱞ ᱨᱮ ᱯᱟᱲᱦᱟᱣ ᱛᱟᱭᱚᱢ ᱫᱷᱟᱱᱟᱲᱟ ᱵᱤᱠᱨᱚᱢᱯᱩᱨ ᱤᱣᱱᱤᱭᱚᱱ ᱥᱮᱢᱟᱯᱨᱟᱥᱟᱫᱽ ᱢᱮᱢᱳᱨᱤᱭᱟᱞ ᱦᱟᱭ ᱤᱥᱠᱩᱞ ᱨᱮᱭ ᱵᱷᱤᱛᱨᱤ ᱮᱱᱟ᱾ ᱱᱚᱸᱰᱮ ᱠᱷᱚᱱ ᱢᱟᱫᱷᱭᱚᱠ ᱯᱟᱥ ᱛᱟᱭᱚᱢ ᱥᱟᱨᱮᱝᱜᱟ ᱮᱢ.ᱮᱥ. ᱵᱤᱨᱫᱟᱹᱜᱟᱲ ᱠᱷᱚᱱ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱮ ᱯᱟᱥ ᱞᱮᱫᱟ᱾ ᱥᱤᱞᱫᱟ ᱪᱚᱸᱫᱽᱨᱚ ᱥᱮᱠᱷᱚᱨ ᱠᱚᱞᱮᱡᱽ ᱨᱮᱭ ᱵᱷᱩᱨᱛᱤ ᱞᱮᱱ ᱨᱮᱦᱚᱸ ᱡᱟᱦᱟᱸᱱ ᱮᱴᱠᱮᱴᱚᱬᱮ ᱠᱷᱟᱹᱛᱤᱨ ᱚᱱᱟ ᱠᱚᱞᱮᱡᱽ ᱵᱟᱹᱜᱤ ᱠᱟᱛᱮ ᱯᱟᱸᱪᱢᱩᱲᱟ ᱢᱟᱦᱟᱵᱤᱫᱫᱟᱞᱚᱭ ᱠᱷᱚᱱ ᱵᱤ.ᱮ. ᱯᱟᱥ ᱞᱮᱫᱟᱭ᱾
ᱥᱟᱶᱦᱮᱫ ᱪᱟᱨᱪᱟ
ᱜᱮᱼᱮᱭᱟᱭ ᱫᱚᱥᱚᱠ ᱠᱷᱚᱱ ᱜᱮ ᱜᱳᱨᱟᱪᱟᱸᱫᱽ ᱢᱩᱨᱢᱩ ᱫᱚ ᱥᱟᱱᱛᱟᱲᱤ ᱥᱟᱶᱦᱮᱫ ᱥᱟᱶ ᱥᱟᱹᱜᱟᱹᱭ ᱮ ᱡᱚᱲᱟᱣ ᱟᱠᱟᱫᱟ᱾ ᱟᱡᱟᱜ ᱟᱹᱰᱤᱜᱟᱱ ᱚᱱᱚᱬᱦᱮᱸ, ᱦᱩᱰᱤᱧ ᱠᱟᱹᱦᱱᱤ, ᱡᱤᱭᱚᱱ ᱚᱱᱚᱞ, ᱛᱚᱨᱡᱚᱢᱟ ᱠᱚ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱨᱮ ᱯᱟᱨᱥᱟᱞ ᱟᱠᱟᱱᱟ᱾ ᱜᱳᱨᱟᱪᱟᱸᱫᱽ ᱟᱜ ᱠᱟᱹᱦᱱᱤ ᱟᱨ ᱚᱱᱚᱬᱦᱮᱸ ᱨᱮ ᱥᱟᱶᱛᱟ ᱨᱮᱭᱟᱜ ᱮᱴᱠᱮᱴᱚᱬᱮ ᱠᱚ ᱩᱫᱩᱜ ᱠᱟᱛᱮ ᱱᱟᱯᱟᱭ ᱥᱟᱶᱟᱨᱟᱱ ᱥᱟᱶᱛᱟ ᱨᱮᱭᱟᱜ ᱠᱟᱛᱷᱟᱭ ᱞᱟᱹᱭᱟ᱾
᱑᱙᱘᱘ ᱥᱮᱨᱢᱟ ᱨᱮ ᱯᱟᱨᱥᱟᱞ ᱯᱮᱼᱪᱟᱸᱫᱚᱠᱤᱭᱟᱹ ᱥᱟᱶᱦᱮᱫ ᱯᱟᱛᱷᱟᱢ ᱵᱤᱸᱫᱤ ᱥᱩᱛᱟᱹᱢ ᱮ ᱥᱟᱯᱲᱟᱣᱮᱫ ᱛᱟᱦᱮᱱᱟ᱾
ᱚᱞ ᱯᱩᱛᱷᱤ ᱠᱚ
ᱟᱡᱟᱜ ᱚᱞ ᱯᱩᱛᱷᱤ ᱠᱚᱫᱚ ᱦᱩᱭᱩᱜ ᱠᱟᱱᱟ
ᱢᱟᱹᱱ
ᱥᱟᱶᱦᱮᱫ ᱦᱟᱨᱟ ᱵᱩᱨᱩ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱟᱭᱢᱟ ᱜᱟᱱ ᱢᱟᱹᱱ ᱦᱚᱸᱭ ᱧᱟᱢ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ
ᱱᱩᱥᱟᱰᱤᱦᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱱᱩᱥᱟᱰᱤᱦᱤ (Nusadihi) ᱵᱟᱝᱢᱟ ᱞᱩᱥᱟᱹᱰᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱒᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱘᱑ ᱜᱚᱴᱟᱝ ᱠᱚᱲᱟ ᱟᱨ ᱔᱘᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱖᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱖᱕ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱐᱘% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱘᱑ ᱜᱚᱴᱟᱝ ᱠᱚᱲᱟ ᱟᱨ ᱔᱘᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱐᱘, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱑᱙, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱙ᱹ᱑᱘ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱔ᱹ᱕᱖ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱕ᱹ᱔᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱠᱷᱚᱱᱛᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱨᱟᱭᱨᱚᱝᱯᱩᱨ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱙ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱑᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱢᱚᱦᱤᱱᱤ
ᱢᱚᱦᱤᱱᱤ   (ᱵᱟᱝᱞᱟ ᱺ মোহিনী, সংস্কৃত: मोहिनी,ᱤᱝᱨᱟᱹᱡᱤ ᱺ Mohinī) ᱫᱚᱭ ᱦᱩᱭᱩᱜ ᱠᱟᱱᱟ, ᱦᱤᱱᱫᱩ ᱠᱚ ᱨᱮᱱ ᱵᱚᱝᱜᱟ ᱵᱤᱥᱱᱟ ᱣᱟᱜ ᱢᱤᱫ ᱮᱥᱠᱟ ᱢᱟᱭᱡᱤᱣ ᱨᱩᱯ-ᱢᱩᱴᱷᱟᱹᱱ| ᱢᱚᱦᱤᱱᱤ ᱫᱚ ᱞᱚᱵᱽ ᱩᱰᱩᱜᱤᱡ ᱟᱨ ᱢᱚᱱᱮ ᱞᱩᱵᱷᱟᱹᱣ ᱢᱟᱭᱡᱤᱣ ᱞᱮᱠᱟ ᱛᱮ ᱯᱩᱨᱟᱱ ᱨᱮ ᱠᱚ ᱪᱟᱹᱨᱤᱛ ᱟᱠᱟᱫᱮᱭᱟᱟ, ᱡᱮ ᱟᱡ ᱨᱮᱱ ᱫᱩᱞᱟᱹᱲᱤᱭᱟᱹ ᱠᱚᱭᱮ ᱠᱚᱝᱠᱟ ᱩᱛᱟᱹᱨᱮᱫ ᱠᱚ ᱛᱟᱦᱮ ᱠᱟᱱᱟ| ᱟᱨ ᱱᱤᱭᱟᱹ ᱦᱚᱨ ᱟ ᱛᱮ ᱚᱠᱟ ᱚᱠᱟ ᱫᱚ ᱜᱩᱡᱩᱜ ᱰᱟᱦᱟᱨ ᱛᱮ ᱦᱚᱸᱭ ᱤᱫᱤ ᱠᱚ ᱜᱮᱭᱟ| ᱢᱚᱦᱤᱱᱤ ᱫᱚ ᱦᱩᱱᱫᱩ ᱯᱩᱨᱟᱱ ᱨᱮᱭᱟᱜ ᱢᱚᱦᱟ ᱵᱦᱟᱨᱟᱛ ᱧᱩᱛᱩᱢᱟᱱ ᱠᱟᱵᱽᱭᱟ ᱦᱚᱛᱮ ᱛᱮ ᱠᱚ ᱩᱯᱩᱨᱩᱢ ᱥᱚᱫᱚᱨ ᱟᱠᱟᱫᱮᱭᱟ| ᱢᱚᱦᱟ ᱵᱷᱟᱨᱚᱛ ᱞᱮᱠᱟ ᱛᱮ, ᱵᱤᱥᱱᱩ ᱣᱟᱜ ᱢᱤᱫᱴᱮᱱ ᱨᱩᱯ ᱢᱩᱴᱷᱟᱹᱱ ᱞᱮᱠᱟ ᱛᱮ ᱩᱯᱮᱞ ᱞᱮᱱᱟᱭ,, ᱟᱨ ᱟᱢᱨᱤᱛ (ᱧᱩ ᱞᱮᱠᱷᱟᱱ ᱵᱟᱝ ᱜᱚᱜᱚᱡ ᱢᱤᱫᱴᱮᱱ ᱨᱟᱥᱟ) ᱨᱮᱭᱟᱜ ᱪᱩᱠᱟᱹᱜ ᱟᱹᱥᱩᱨ ᱠᱚ ᱴᱷᱮᱱ ᱠᱷᱚᱱ ᱠᱩᱢᱵᱽᱲᱩ ᱟᱹᱜᱩ ᱠᱟᱛᱮ ᱵᱚᱝᱜᱟ ᱠᱚᱭ ᱮᱢ ᱦᱟᱹᱴᱤᱧ ᱟᱜ ᱠᱚ ᱛᱟᱦᱮ ᱠᱟᱱᱟ, ᱚᱱ ᱟᱠᱷᱟᱹᱛᱤᱨ ᱜᱮ ᱵᱚᱝᱜᱟ ᱠᱚ ᱫᱚ ᱠᱚ ᱡᱤᱭᱟᱹᱲ ᱩᱛᱟᱹᱨ ᱞᱮᱱᱟ|
ᱢᱚᱦᱤᱱᱤ ᱟᱜ ᱠᱟᱹᱢᱤ ᱦᱚᱨᱟ ᱠᱚ ᱤᱫᱤ ᱠᱟᱛᱮ ᱟᱹᱰᱤ ᱟᱭᱢᱟ ᱠᱟᱹᱦᱱᱤ ᱠᱚ ᱢᱮᱱᱟᱜ ᱟᱠᱟᱫᱟ, ᱚᱱᱟ ᱠᱚ ᱢᱩᱫᱽ ᱨᱮ ᱥᱤᱵᱽ ᱧᱟᱯᱟᱢᱚᱜ ᱢᱤᱫᱝᱴᱮᱱ ᱠᱟᱱᱟ| ᱱᱤᱭᱟᱹ ᱠᱟ,ᱹᱦᱱᱤ ᱠᱚ ᱨᱮ ᱵᱚᱝᱜᱟ ᱥᱟᱥᱛᱟ ᱣᱟᱟᱡ ᱡᱟᱱᱟᱢ, ᱵᱷᱟᱥᱢᱟᱥᱩᱨ ᱜᱚᱡᱮ ᱞᱮᱠᱟᱱ ᱟᱭᱢᱟ ᱜᱷᱳᱴᱚᱱᱟ ᱠᱚ ᱡᱚᱲᱟᱣ ᱢᱮᱱᱟᱜ-ᱟ| ᱢᱚᱦᱤᱱᱤᱭᱟᱜ ᱢᱟᱨᱟᱝ ᱠᱟᱹᱢᱤ ᱦᱚᱨᱟ ᱫᱚ ᱛᱟᱦᱮ ᱠᱟᱱᱟ, ᱚᱠᱚᱭ ᱠᱚ ᱞᱟᱹᱲᱦᱟᱹᱭ ᱨᱮᱭᱮ ᱦᱟᱨᱟᱣ ᱠᱚᱣᱟ ᱩᱱᱠᱩ ᱢᱚᱱᱮ ᱞᱚᱵᱷᱟᱣ ᱠᱟᱛᱮ ᱦᱟᱨᱟᱣ ᱠᱚ| ᱜᱚᱴᱟ ᱥᱤᱧᱚᱛ ᱨᱮᱭᱟᱜ ᱞᱟᱭ ᱞᱟᱠᱪᱟᱨ ᱞᱮᱠᱟ ᱛᱮ ᱢᱚᱦᱤᱱᱤ ᱭᱟᱜ ᱯᱩᱡᱟᱹ ᱫᱚ ᱦᱩᱭᱩᱜ ᱛᱟᱭᱟ, ᱴᱚᱵᱮ ᱯᱟᱪᱷᱮ ᱥᱤᱧᱚᱛ ᱨᱮᱜᱮ ᱵᱟᱹᱲᱛᱤ ᱫᱚ ᱧᱮᱞᱚᱜ ᱠᱟᱱᱟ, ᱚᱱᱟ ᱠᱚ ᱨᱮ ᱫᱚ ᱥᱤᱵᱽ ᱟᱜᱜ ᱢᱤᱫᱴᱮᱱ ᱨᱩᱯ-ᱢᱩᱴᱷᱟᱹᱱ ᱢᱮᱱ ᱠᱟᱴᱮ ᱠᱚ ᱯᱩᱡᱟᱹᱣᱟᱭᱟ|
ᱩᱯᱮᱞ
ᱢᱚᱦᱤᱱᱤ ᱟᱹᱲᱟᱹ ᱫᱚ ᱢᱚᱦ ᱨᱮᱦᱮᱫ ᱟᱹᱲᱟᱹ ᱠᱦᱚᱱ ᱡᱟᱱᱟᱢ ᱟᱠᱟᱱᱟ, ᱡᱟᱦᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱜ ᱠᱟᱱᱟ- ᱪᱷᱚᱞ ᱩᱫᱩᱜ ᱥᱮ ᱢᱚᱱᱮ ᱞᱚᱵᱷᱟᱣ| ᱪᱤᱠᱤ ᱛᱮᱱᱟᱜ ᱨᱩᱯ ᱞᱮᱠᱟ ᱛᱮ ᱱᱤᱭᱩᱟᱹ ᱨᱮᱭᱟᱜ ᱢᱮᱱᱮᱛ ᱫᱚ ᱦᱚᱲ ᱩᱢᱡᱷᱟᱹᱣ ᱜᱮ ᱵᱩᱡᱷᱟᱹᱣᱚᱜ ᱠᱟᱱᱟ| ᱛᱟᱞᱱᱟ ᱥᱤᱧᱚᱛ ᱨᱮᱭᱟᱜ ᱵᱟᱭᱜᱟ ᱞᱟᱭ ᱞᱟᱠᱪᱟᱨ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱜ ᱠᱟᱱᱟ ᱠᱟᱹᱢᱤ ᱨᱩᱡᱽ ᱨᱚᱝ ᱨᱮᱱᱟᱜ ᱡᱟᱹᱫᱩ| ᱱᱤᱭᱟᱹ ᱧᱩᱛᱩᱢ ᱫᱚ ᱢᱟᱭᱡᱤᱣ ᱟᱜ ᱪᱮᱦᱨᱟ ᱟᱨ ᱟᱠᱚᱨᱥᱚᱱ ᱨᱮᱭᱟᱜ ᱢᱮᱱᱮᱛ ᱦᱚᱸᱭ ᱵᱩᱡᱷᱟᱹᱣ ᱚᱪᱚᱭᱮᱫ ᱠᱟᱱ ᱛᱟᱦᱮ ᱠᱟᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱠᱴᱨᱮᱥ
ᱠᱩᱯᱣᱟᱲᱟ
ᱠᱩᱯᱣᱟᱲᱟ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱠᱩᱯᱣᱟᱲᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱟᱹᱭᱥᱤ ᱠᱟᱱᱟ ᱾
ᱱᱚᱜᱚᱨ ᱵᱟᱹᱭᱥᱤ ᱠᱩᱯᱣᱟᱲᱟ ᱫᱚ ᱢᱤᱫ ᱟᱨᱵᱟᱱ ᱞᱚᱠᱟᱞ ᱵᱚᱰᱤ ᱠᱟᱱᱟ ᱡᱟᱦᱟᱸ ᱨᱮ ᱑᱓ ᱵᱟᱪᱷᱱᱟᱣ ᱥᱚᱦᱮᱫ ᱢᱮᱱᱟᱜ ᱠᱚᱣᱟ (ᱣᱟᱨᱰ ᱞᱟᱹᱜᱤᱫ ᱛᱮ ᱯᱨᱚᱜᱨᱮᱥ ᱨᱮᱦᱚᱸ), ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱮ ᱥᱟᱥᱚᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱯᱣᱟᱲᱟ ᱨᱤᱱ ᱦᱚᱲ ᱮᱞ ᱫᱚ ᱒᱑,᱗᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱕,᱑᱒᱐ ᱠᱚᱲᱟ (᱖᱙%) ᱟᱨ ᱖,᱖᱕᱑ ᱛᱤᱨᱞᱟᱹ (᱓᱑%) ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮ, ᱒,᱐᱙᱓ (᱙.᱖%) ᱩᱢᱚᱨ ᱐-᱖: ᱑᱐᱘᱒ ᱠᱚᱲᱟ (᱕᱒%) ᱟᱨ ᱑᱐᱑᱑ ᱛᱤᱨᱞᱟᱹ (᱔᱘%) ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱡᱟᱹᱥᱛᱤ ᱩᱢᱚᱨ ᱦᱚᱲᱟᱜ ᱥᱮᱪᱮᱫ ᱫᱚᱨ ᱫᱚ ᱘᱖.᱖% ᱛᱟᱦᱮᱸ ᱠᱟᱱᱟ (ᱠᱚᱲᱟ ᱙᱑.᱙%, ᱛᱤᱨᱞᱟᱹ ᱗᱓.᱕%) ᱾
ᱫᱷᱚᱨᱚᱢ
ᱠᱩᱯᱣᱟᱲᱟ ᱨᱮ ᱢᱩᱬ ᱫᱷᱚᱨᱚᱢ ᱫᱚ ᱤᱥᱞᱟᱢ ᱠᱟᱱᱟ, ᱚᱱᱟ ᱛᱟᱭᱚᱢ ᱠᱩᱯᱣᱟᱲᱟ ᱨᱮ ᱛᱟᱦᱮᱸᱱ ᱠᱚᱣᱟᱜ ᱫᱚ ᱘᱔% ᱠᱷᱚᱱ ᱡᱟᱹᱥᱛᱤ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱮᱴᱟᱜ ᱫᱷᱚᱨᱚᱢ ᱨᱮ ᱦᱤᱱᱫᱩ ᱫᱷᱚᱨᱚᱢ ᱑᱒.᱘%, ᱤᱥᱟᱹᱭ ᱫᱷᱚᱨᱚᱢ ᱐.᱔% ᱟᱨ ᱥᱤᱠᱷ ᱫᱷᱚᱨᱚᱢ ᱑ᱹ᱖% ᱢᱮᱱᱟᱭᱟ ᱾
ᱦᱚᱭ
ᱠᱩᱯᱣᱟᱲᱟ ᱨᱮᱱᱟᱜ ᱟᱡᱟᱜ ᱢᱤᱫᱴᱟᱹᱝ ᱦᱚᱸ ᱩᱰᱟᱹᱱ ᱰᱟᱹᱦᱤ ᱫᱚ ᱵᱟᱱᱩᱜᱼᱟ ᱾ ᱢᱮᱱᱠᱷᱟᱱ ᱦᱮᱞᱤᱯᱮᱰ ᱫᱚ ᱠᱩᱯᱣᱟᱲᱟ ᱠᱷᱚᱱ ᱑ ᱟᱨ ᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱡᱟᱝᱜᱽᱞᱤ, ᱰᱨᱚᱜᱽᱢᱩᱞᱟ ᱟᱨ ᱠᱩᱱᱟᱱ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱥᱨᱤᱱᱚᱜᱚᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱱᱚᱣᱟ ᱫᱚ ᱙᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱒ ᱴᱟᱲᱟᱝ ᱓᱐ ᱴᱤᱯᱤᱡ ᱜᱟᱹᱰᱤ ᱪᱟᱞᱟᱜ ᱨᱮ ᱞᱟᱜᱟᱣᱜᱼᱟ ᱾ ᱠᱩᱯᱣᱟᱲᱟ ᱨᱮ ᱯᱚᱸᱡᱽᱜᱟᱢ ᱨᱮ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾
ᱨᱮᱞ
ᱠᱩᱯᱣᱟᱲᱟ ᱨᱮ ᱱᱤᱛᱚᱜ ᱫᱷᱟᱹᱵᱤᱡ ᱫᱚ ᱨᱮᱞ ᱡᱚᱯᱚᱲᱟᱣ ᱜᱮ ᱵᱟᱱᱩᱜᱼᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱟᱨᱟᱢᱩᱞᱟ ᱨᱮᱞᱣᱮ ᱥᱴᱮᱥᱚᱱ ᱟᱨ ᱥᱚᱯᱚᱨ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱠᱩᱯᱣᱟᱲᱟ ᱠᱷᱚᱱ ᱔᱒ ᱠᱤᱞᱚᱢᱤᱴᱚᱨ ᱟᱨ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱹᱢᱢᱩᱼᱵᱟᱨᱟᱢᱩᱞᱟ ᱨᱮᱞ ᱞᱟᱭᱤᱱ ᱫᱚ ᱠᱩᱯᱣᱟᱲᱟ ᱫᱷᱟᱹᱵᱤᱡ ᱵᱟᱲᱦᱟᱣ ᱠᱟᱛᱮ ᱠᱩᱯᱲᱟᱣᱟ ᱫᱚ ᱨᱮᱞ ᱛᱮ ᱡᱚᱲᱟᱣ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱠᱩᱯᱣᱟᱲᱟ ᱫᱚ ᱡᱟᱹᱢᱢᱩᱼᱠᱟᱹᱥᱢᱤᱨ ᱟᱨ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱚ ᱟᱨ ᱟᱹᱛᱩ ᱠᱷᱚᱱ ᱥᱚᱯᱚᱨᱼᱠᱩᱯᱣᱟᱲᱟ ᱥᱚᱲᱚᱠ, ᱠᱩᱯᱣᱟᱲᱟᱼᱛᱨᱮᱦᱜᱟᱢ ᱥᱚᱲᱚᱠ, ᱮᱴᱟᱜᱟᱜ ᱛᱮᱦᱚᱸ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ NH 701 ᱫᱚ ᱠᱩᱯᱣᱟᱲᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱯᱣᱟᱲᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱠᱩᱯᱣᱟᱲᱟ ᱦᱚᱱᱚᱛ
ᱥᱤᱱᱤ ᱟᱵᱽᱨᱟᱦᱚᱢ
ᱯᱩᱭᱞᱩ ᱡᱤᱭᱚᱱ
ᱥᱤᱱᱤ ᱟᱵᱽᱨᱟᱦᱚᱢ ᱫᱚ ᱘ ᱢᱚᱭᱤ ᱑᱙᱖᱕ ᱨᱮ ᱠᱮᱨᱚᱲ ᱨᱮᱭᱟᱜᱽ ᱤᱰᱩᱠᱤ ᱡᱮᱞᱞᱟ ᱨᱮ ᱛᱷᱳᱰᱩᱯᱩᱡᱷᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱜᱤᱫᱨᱟ. ᱵᱽᱮᱲᱟ ᱠᱷᱚᱱ ᱜᱽᱮ ᱱᱩᱭ ᱫᱚ ᱥᱯᱳᱴᱥ ᱨᱮ ᱜᱚᱨᱚᱡ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱛᱚᱵᱮ ᱱᱩᱭ ᱫᱚ ᱡᱚᱠᱷᱚᱱ ᱠᱳᱴᱟᱭᱟᱢ ᱥᱯᱳᱴᱥ ᱰᱤᱵᱷᱤᱡᱚᱱ ᱨᱮ ᱥᱮᱞᱮᱫ ᱮᱱᱟᱭ ᱩᱱ ᱮᱱᱟᱝ ᱜᱽᱮ ᱱᱩᱭᱟᱜᱽ ᱠᱷᱮᱞ ᱡᱤᱭᱚᱱ ᱫᱚ ᱮᱛᱦᱚᱵᱽ ᱠᱟᱱᱟ ᱾
ᱥᱤᱱᱤ, ᱯ.ᱴ. ᱩᱥᱟ ᱟᱨ ᱢ.ᱫ. ᱵᱟᱞᱥᱟᱢᱟ ᱮᱢᱟᱱ ᱚᱱᱟ ᱠᱳᱴᱟᱭᱟᱢ ᱥᱯᱳᱴᱥ ᱨᱮ ᱢᱤᱫᱽ ᱨᱮ ᱠᱚ ᱥᱮᱪᱮᱫᱚᱜᱽ ᱠᱟᱱ ᱛᱟᱦᱮᱸᱫᱽ ᱾ ᱱᱩᱠᱩ ᱠᱚ ᱥᱮᱬᱟᱭᱮᱱ ᱛᱟᱭᱚᱢ NIS ᱠᱳᱪ ᱯ.ᱡ. ᱫᱮᱵᱮᱥᱞᱟ ᱴᱷᱮᱱ ᱠᱚ ᱴᱨᱮᱱᱤᱝ ᱮᱱᱟ ᱾
ᱥᱤᱱᱤ ᱟᱞᱯᱷᱳᱱᱥᱟ ᱠᱚᱞᱮᱡ,ᱯᱚᱞᱟᱭᱤ ᱥᱮᱱᱚᱜᱽ ᱞᱟᱦᱟ ᱨᱮ ᱛᱨᱤᱵᱷᱮᱱᱫᱨᱚᱢ ᱨᱮᱭᱟᱜᱽ ᱜ.ᱵ. ᱨᱟᱡᱟ ᱥᱯᱳᱴᱥ ᱥᱠᱩᱞ ᱨᱮ ᱴᱨᱮᱱᱤᱝ ᱦᱟᱛᱟᱣ ᱞᱮᱭᱟ ᱾
ᱥᱤᱱᱤ ᱟᱵᱽᱨᱟᱦᱚᱢ ᱫᱚ, ᱣᱤᱞᱥᱚᱱ ᱪᱮᱨᱤᱭᱟᱱ ᱟᱱᱤᱡ ᱢᱤᱫ ᱤᱱᱴᱚᱨᱱᱮᱥᱱᱟᱞ ᱯᱟᱭᱨᱟ-ᱭᱤᱡᱽ ᱴᱷᱮᱱ ᱡᱟᱶᱟᱭ ᱠᱟᱱᱟᱭ ᱾ ᱣᱤᱞᱥᱚᱱ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱚᱨᱡᱩᱱ ᱟᱣᱟᱰ ᱦᱚᱸᱭ ᱧᱟᱢ ᱟᱠᱟᱫᱟ ᱾ ᱱᱩᱠᱤᱱ ᱵᱩᱰᱷᱟ.-ᱵᱩᱰᱷᱤ ᱨᱮᱱ ᱯᱮᱭᱟ ᱜᱤᱫᱨᱟ. ᱢᱮᱱᱟᱜᱽ ᱠᱚᱣᱟᱺ ᱥᱤᱞᱯᱟ,ᱥᱟᱱᱫᱨᱟ,ᱥᱮᱱ ᱾
ᱥᱤᱱᱤ ᱫᱚ ᱱᱤᱛᱚᱜᱽ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱠᱷᱮᱞᱚᱸᱰᱤᱭᱟ. ᱵᱟᱪᱷᱟᱣᱤᱫᱽ(Indian team selector) ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾ ᱟᱨ ᱦᱚᱸ FCI Chennai ᱨᱤᱱᱤᱡᱽ general manager ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾
ᱯᱟᱨᱴᱤᱥᱤᱯᱮᱥᱚᱱ(Participation)
ᱥᱤᱱᱤ ᱟᱵᱽᱨᱟᱦᱚᱢ ᱯᱩᱱᱭᱟ. ᱚᱞᱚᱢᱯᱤᱠ ᱜᱮᱢᱥ ᱨᱮ ᱵᱷᱟᱜ ᱦᱟᱛᱟᱣ ᱞᱮᱭᱟ: ᱞᱚᱥ ᱟᱱᱡᱮᱞᱚᱥ (᱑᱙᱘᱔), ᱥᱤᱭᱳᱞ (᱑᱙᱘᱘),
ᱵᱟᱨᱥᱮᱞᱳᱱᱟ (᱑᱙᱙᱒) ᱟᱨ ᱟᱴᱞᱟᱱᱴᱟ(᱑᱙᱙᱖)
ᱢᱮᱱᱠᱷᱟᱱ ᱥᱤᱱᱤ ᱫᱚ ᱢᱤᱫᱴᱟᱝ ᱦᱚᱸ ᱢᱮᱰᱟᱞ ᱠᱟᱭ ᱡᱤᱛᱠᱟ.ᱨ ᱫᱟᱲᱮ ᱞᱮᱱᱟ ᱾ ᱛᱚᱵᱮ ᱑᱙᱘᱔ ᱨᱮᱭᱟᱜᱽ ᱜᱮᱢᱥ ᱨᱮ ᱯ.ᱴ. ᱩᱥᱟ ᱥᱟᱝ ᱠᱷᱮᱞ ᱛᱮ ᱔X᱔00 ᱨᱤᱞᱮᱭ ᱨᱮ ᱯᱷᱟᱭᱱᱟᱞ ᱥᱮᱱ ᱥᱮᱴᱮᱨ ᱠᱟᱛᱮ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱠᱚ ᱞᱟ.ᱜᱤᱱ ᱢᱤᱫᱽ ᱱᱟᱣᱟ ᱢᱳᱴᱤᱵᱮᱥᱚᱱ ᱛᱮᱭᱟᱨ ᱠᱮᱭᱟ ᱾
ᱥᱤᱱᱤ ᱫᱚ ᱑᱙᱙᱒ ᱨᱮᱭᱟᱜᱽ Indian Contingent Games ᱨᱮ ᱠᱟᱯᱴᱮᱱ ᱞᱮᱠᱟ ᱠᱟ.ᱢᱤ ᱠᱚ ᱛᱤᱞᱟ.ᱣ ᱟ.ᱜᱩ ᱞᱮᱭᱟ ᱾
ᱱᱩᱭ ᱫᱚ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱯᱮ ᱡᱮᱠᱷᱟ ᱮᱥᱤᱭᱟᱱ ᱜᱮᱢᱥ ᱠᱷᱮᱞ ᱠᱟᱛᱮ ᱵᱟᱨᱭᱟ ᱥᱚᱱᱟ,ᱵᱟᱨᱭᱟ ᱨᱩᱯᱟ., ᱟᱨ ᱢᱤᱫᱽ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾
ᱮᱥᱤᱭᱟᱱ ᱴᱨᱟᱠ ᱮᱸᱰ ᱯᱷᱤᱞᱰ ᱨᱮ ᱗ ᱜᱚᱴᱟᱝ ᱥᱚᱱᱟ, ᱛᱩᱨᱩᱭ ᱜᱚᱴᱟᱝ ᱨᱩᱯᱟ., ᱟᱨ ᱵᱟᱨᱭᱟ ᱠᱚᱸᱥᱟ ᱢᱮᱰᱟᱞ ᱠᱚᱭ ᱫᱟᱲᱮ ᱠᱟᱱᱟ ᱾
ᱵᱷᱟᱨᱚᱛ ᱯᱟᱦᱴᱟ ᱠᱷᱚᱱ ᱘᱕ ᱜᱚᱴᱟᱝ ᱤᱱᱴᱚᱨᱱᱮᱥᱱᱟᱞ ᱞᱮᱵᱚᱞ ᱨᱮ ᱠᱷᱮᱞ ᱟᱠᱟᱫᱟᱭ ᱾
'''ᱵᱷᱟᱨᱚᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟ. ᱞᱟᱠᱟᱛᱮ ᱚᱞᱚᱢᱯᱤᱠ ᱨᱮ ᱘᱐᱐ ᱢᱤᱴᱚᱨ ᱫᱟ.ᱲ ᱨᱮ ᱥᱮᱢᱤ-ᱯᱷᱟᱭᱱᱟᱞ ᱥᱮᱴᱮᱨ ᱞᱮᱱᱟ ᱾'''
᱑᱙᱙᱖ ᱟᱴᱞᱟᱱᱴᱟ ᱚᱞᱚᱢᱯᱤᱠ ᱨᱮ, ᱯᱩᱭᱞᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ ᱞᱮᱠᱟᱛᱮ ᱠᱟᱯᱴᱮᱱ ᱠᱟ.ᱢᱤ ᱟᱨ flag bearer for Indian Contingent ᱦᱚᱸᱭ ᱠᱟ.ᱢᱤ ᱛᱩᱞᱟ.ᱣ ᱟᱠᱟᱫᱟ ᱾
ᱥᱤᱞᱮᱴᱤ ᱯᱟᱹᱨᱥᱤ
ᱥᱤᱞᱮᱴᱤ ᱯᱟᱹᱨᱥᱤ (ᱥᱤᱞᱮᱴᱤ;ꠍꠤꠟꠐꠤ,ᱵᱟᱝᱞᱟ;সিলেটি) ᱫᱚ ᱢᱤᱫ ᱤᱱᱫᱳ-ᱟᱨᱡᱳ ᱯᱟᱹᱨᱥᱤ ᱠᱟᱱᱟ᱾ ᱱᱚᱶᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱤᱞᱮᱴ ᱠᱷᱚᱸᱰ ᱟᱨ ᱥᱤᱧᱚᱛ ᱨᱮᱭᱟᱜ ᱵᱚᱨᱟᱠ ᱵᱷᱮᱞᱤ ᱟᱨ ᱛᱨᱤᱯᱩᱨᱟ ᱨᱮᱱᱟᱜ ᱪᱮᱛᱟᱱ ᱯᱟᱦᱟᱴᱟ ᱨᱮ ᱠᱚ ᱨᱚᱲᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱟᱴᱟᱨᱯᱷᱞᱟᱭ (ᱯᱷᱤᱞᱢ ᱒᱐᱐᱔)
ᱵᱟᱴᱟᱨᱯᱷᱞᱟᱭ ᱪᱤᱱᱤ ᱯᱷᱤᱞᱢ ᱨᱤᱱᱤᱡ ᱚᱱᱚᱞᱤᱭᱟ ᱛᱟᱹᱭᱣᱟᱱ ᱟᱜ ᱡᱩ ᱪᱮᱱ ᱨᱮᱱᱟᱜ ᱩᱯᱟᱱᱭᱟᱥ ᱫᱟ ᱢᱟᱨᱠ ᱳᱯᱷ ᱵᱟᱴᱟᱨᱯᱷᱟᱞᱟᱭ (蝴蝶的記號) ᱨᱮᱱᱟᱜ ᱟᱫᱷᱟᱨ ᱨᱮ ᱢᱮᱱᱟᱜᱼᱟ ᱒᱐᱐᱔ ᱨᱮᱭᱟᱜ ᱦᱚᱸᱜᱽᱠᱚᱸᱜᱽ ᱯᱷᱤᱞᱢ ᱰᱨᱟᱢᱟ ᱠᱟᱱᱟ᱾ ᱱᱚᱣᱟ ᱯᱷᱤᱞᱢ ᱨᱤᱱᱤᱱᱡ ᱰᱟᱭᱨᱮᱠᱴᱳᱨ ᱛᱤᱨᱞᱟ ᱟᱣᱟᱨᱰ ᱣᱤᱱᱤᱱᱜ ᱦᱚᱛᱮᱛᱮᱛ ᱦᱩᱭ ᱥᱟᱹᱛ ᱮᱞᱟᱱᱟ ᱟᱨ ᱯᱨᱚᱰᱭᱩᱥᱚᱨ ᱫᱚ ᱡᱮᱭᱠᱞᱤᱱ ᱞᱤᱭᱩ ᱦᱚᱛᱮᱛᱮ,ᱱᱚᱣᱟ ᱯᱷᱤᱞᱢ ᱨᱮᱱᱟᱜ ᱯᱨᱚᱰᱭᱩᱥ ᱢᱤᱫ ᱯᱷᱤᱢᱮᱞ ᱯᱩᱨᱟᱥᱠᱟᱨ ᱣᱤᱱᱤᱝ ᱦᱚᱛᱮᱛᱮ ᱛᱮ ᱭᱟᱱ ᱭᱟᱱ ᱢᱟᱠ ᱮ ᱯᱨᱚᱰᱭᱩᱥ ᱞᱮᱫ ᱛᱟᱦᱮᱱᱟ ᱟᱨ ᱱᱚᱣᱟ ᱫᱚ ᱦᱚᱸᱜᱽᱠᱚᱸᱜᱽ ᱟᱨᱴ ᱵᱤᱠᱟᱥ ᱯᱟᱨᱤᱥᱟᱫ ᱨᱮᱱᱟᱜ ᱢᱤᱫ ᱯᱨᱟᱭᱚᱡᱟᱱ ᱨᱮᱱᱟᱜ ᱥᱟᱛᱷᱡᱮᱭᱠᱞᱤᱱ ᱞᱤᱭᱩ ᱟᱨ ᱭᱟᱱ ᱭᱟᱱ ᱢᱟᱠ ᱦᱚᱛᱮᱛᱮ ᱛᱮ ᱱᱤᱨᱢᱤᱛ ᱞᱮᱱᱟ ᱾
ᱯᱷᱮᱰᱟᱛ
ᱱᱚᱣᱟ ᱯᱷᱤᱞᱢ (ᱡᱚᱥᱤ) ᱯᱷᱞᱟᱣᱤᱭᱟ ᱟᱜ ᱮ ᱯᱷᱳᱞᱚ (follow) ᱮᱫᱟ, ᱢᱤᱫᱴᱟᱝ ᱵᱟᱯᱞᱟ ᱟᱠᱟᱱᱤᱡ ᱪᱮᱛᱟᱱ ᱨᱮᱱ ᱢᱟᱪᱮᱛ (high school teacher), ᱡᱟᱦᱟᱸ ᱫᱚ ᱟᱹᱰᱤ ᱱᱟᱯᱟᱭ ᱪᱚᱨᱠ ᱪᱮᱦᱨᱟ ᱛᱤᱨᱨᱞᱟ ᱥᱤᱝᱜᱟᱨ ᱮ ᱧᱟᱢ ᱮᱫᱮᱫ ᱠᱟᱱᱟ᱾ ᱥᱳᱝᱜ ᱨᱟᱭᱤᱴᱟᱨ ᱨᱮᱱᱟᱜ ᱧᱩᱛᱩᱢ ᱫᱳ ᱦᱩᱭᱩᱜ ᱠᱟᱱᱟ ᱭᱤᱯ (Tian yuan) ᱟᱨ ᱢᱤᱫᱴᱟᱝ ᱦᱩᱰᱤᱝ ᱟᱱᱤᱡ ᱛᱤᱨᱞᱟ ᱥᱟᱶ ᱥᱟᱹᱜᱟᱹᱭ ᱛᱟᱭ ᱞᱟᱲᱟᱣ ᱮᱫᱼᱟ᱾ ᱯᱷᱞᱟᱣᱤᱭᱟ ᱢᱤᱫ lesbin closeted ᱠᱟᱱᱟᱭᱪᱮᱫᱟᱜ ᱥᱮ ᱩᱱᱤ ᱫᱚ ᱚᱱᱠᱟᱱ ᱥᱟᱶᱛᱟ ᱥᱚᱢᱟᱡ ᱠᱷᱚᱱ ᱜᱮ ᱦᱟᱨᱟ ᱵᱩᱨᱩ ᱟᱠᱟᱱᱟᱭ ᱡᱟᱦᱟᱸ ᱫᱚ homosexuality ᱵᱟᱝ ᱥᱣᱤᱠᱟᱨ ᱟᱠᱟᱫᱟᱼᱟ᱾ ᱩᱱ ᱡᱚᱠᱷᱚᱱ ᱯᱷᱞᱟᱣᱤᱭᱟ ᱫᱚ ᱡᱩᱣᱟᱱ ᱩᱢᱮᱨ ᱵᱚᱭᱚᱥ ᱛᱟᱭ ᱦᱩᱭᱩᱜ ᱠᱟᱱ ᱛᱟᱦᱮᱱᱟ, ᱩᱱᱤ ᱫᱚ ᱟᱠᱚ ᱪᱟᱱᱟᱪ ᱨᱤᱱ ᱢᱤᱫᱴᱟᱝ ᱠᱩᱲᱤ ᱥᱟᱶ ᱫᱩᱞᱟᱹᱲ ᱡᱷᱟᱹᱞᱤ ᱨᱮ ᱧᱩᱨ ᱞᱮᱱ ᱛᱟᱦᱮᱸᱱ, ᱢᱮᱱᱠᱷᱟᱱ ᱱᱚᱣᱟ ᱥᱟᱹᱜᱟᱹᱭ ᱫᱚ ᱛᱚᱯᱟᱜ ᱮᱱᱟ ᱢᱤᱫ ᱵᱚᱲᱦᱮ ᱦᱩᱭ ᱮᱱ ᱠᱷᱟᱹᱛᱤᱨᱢᱚᱱᱮ ᱛᱟᱭ ᱵᱟᱹᱲᱤᱡ ᱮᱱᱟ, ᱢᱩᱪᱟᱹᱫ ᱨᱮ ᱩᱱᱤᱰᱚ ᱵᱟᱯᱞᱟ ᱛᱟᱭ ᱦᱩᱭ ᱮᱱᱟ ᱚᱱᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱱᱟᱛᱟᱠ ᱛᱟᱭᱚᱢ᱾ ᱱᱤᱛᱚᱜ ᱩᱱᱤ ᱓᱐ ᱵᱚᱭᱚᱥ ᱨᱮᱜᱮ ᱟᱨᱴᱟᱝ ᱛᱤᱨᱞᱟᱹ ᱥᱟᱶ ᱮ ᱵᱟᱯᱞᱟᱜ ᱠᱟᱱᱟ ᱡᱟᱦᱟᱸ ᱫᱚ ᱭᱤᱯ ᱧᱩᱛᱩᱢ ᱟᱱ ᱛᱟᱭ ᱢᱩᱴᱷᱟᱹᱱ ᱛᱟᱭ ᱥᱚᱢᱟᱱ ᱢᱤᱫᱚᱜ ᱠᱟᱱᱟ᱾ ᱯᱷᱞᱟᱣᱤᱭᱟ ᱟᱹᱰᱤ ᱜᱟᱹᱦᱤᱨ ᱛᱮ ᱩᱱᱤ ᱨᱮ ᱢᱚᱱᱮ ᱛᱟᱭ ᱚᱨ ᱞᱮᱱᱟ᱾ᱭᱤᱯ ᱟᱜ (carefree personality) ᱨᱮᱟᱨ ᱩᱱᱤᱭᱟᱜ (bright spirit) ᱟᱡᱟᱜ ᱪᱮᱛᱟᱱ ᱪᱟᱱᱟᱪ ᱨᱮ ᱡᱮ ᱞᱮᱠᱟ ᱯᱩᱭᱞᱩ ᱫᱩᱞᱟᱹᱲ ᱡᱷᱟ.ᱞᱤ ᱨᱮ ᱧᱩᱨ ᱞᱮᱱ ᱛᱟᱦᱮᱱᱟ ᱚᱱᱠᱟ ᱜᱮ ᱭᱤᱯ ᱞᱟᱹᱜᱤᱫ ᱛᱮ ᱧᱩᱨ ᱩᱛᱟᱨ ᱮᱱᱟᱭ᱾
ᱥᱟᱣᱩᱱᱰᱴᱨᱮᱠ
ᱱᱚᱣᱟ ᱯᱷᱤᱞᱢ ᱨᱮ ᱟᱹᱰᱤ ᱜᱟᱱ ᱚᱱᱠᱟᱱ ᱱᱟᱯᱟᱭ ᱱᱟᱯᱟᱭ ᱢᱚᱱᱮ ᱯᱮᱨᱮᱡ ᱞᱮᱠᱟᱱᱟᱜ ᱢᱤᱫ ᱢᱤᱫ ᱥᱮᱴ ᱢᱮᱱᱟᱜᱼᱟ ᱢᱟᱢ ᱞᱮᱠᱟᱱᱟᱜ ᱥᱮᱨᱮᱧ ᱠᱚ ᱟᱹᱰᱤ ᱜᱟᱱ ᱟᱨᱴᱤᱥᱴ ᱠᱚᱣᱟᱜ ᱥᱮᱨᱮᱧ ᱟᱨ ᱢᱤᱫ experimental ᱟᱭᱤᱥᱞᱮᱱᱰ ᱜᱟᱫᱮᱞ ᱥᱮᱨᱮᱧ ; ᱦᱳᱯᱥᱠᱳᱪ, ᱴᱤᱭᱟᱱ, ᱭᱩᱣᱟᱱ ᱟᱜ ᱯᱷᱩᱨᱜᱟᱞ ᱪᱤᱱᱤ ᱵᱮᱱᱰ ᱟᱨ ᱚᱱᱠᱟᱱ ᱑᱗ ᱦᱚᱸᱜᱽᱠᱚᱸᱜᱽ ᱯᱷᱚᱞᱠᱴᱨᱳᱱᱤᱠᱟ ᱵᱮᱱᱰ ᱢᱮᱱᱟᱜᱼᱟ᱾
ᱟᱨᱩᱱᱤᱢᱟ ᱠᱩᱢᱟᱨ
ᱟᱨᱩᱱᱤᱢᱟ ᱠᱩᱢᱟᱨ ᱫᱚᱭ ᱦᱩᱭᱩᱜ ᱠᱟᱱᱟ, ᱒᱐᱐᱘ ᱥᱮᱨᱢᱟ ᱨᱮ ᱠᱩᱪᱤᱯᱩᱰᱤ ᱮᱱᱮᱡ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱥᱤᱨᱯᱷᱟ ᱦᱟᱢᱮᱴ ᱡᱤᱛᱠᱟᱹᱨ ᱟᱠᱟᱱ ᱜᱟᱭᱱᱟᱦᱟ | ᱙ (ᱟᱨᱮ) ᱥᱮᱨᱢᱟ ᱩᱢᱟᱹᱨ ᱨᱮ ᱟᱨᱩᱢᱤᱱᱟ ᱫᱚ ᱵᱟᱞᱞᱮᱴ ᱟᱢᱟᱨᱯᱟᱞᱤ ᱟᱜ ᱮ ᱮᱠᱴᱤᱝ ᱞᱮᱫᱼᱟ ᱾ ᱠᱩᱪᱤᱯᱩᱰᱤ ᱮᱱᱮᱡ ᱟᱠᱟᱫᱮᱢᱤ ᱨᱮ ᱩᱱᱤ ᱫᱚ ᱑᱙᱙᱕ ᱥᱮᱨᱢᱟ ᱮᱱᱮᱡ ᱮ ᱥᱚᱫᱚᱨ ᱞᱮᱫᱼᱟ ᱾ ᱚᱱᱰᱮ ᱩᱱᱤ ᱫᱚ ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱛᱨᱤᱵᱮᱱᱤ ᱠᱟᱲᱟ ᱥᱟᱝᱜᱟᱢ ᱨᱮ ᱟᱡᱟᱜ ᱟᱨᱮᱝᱜᱮᱛᱨᱟᱢ ᱮᱱᱮᱡ-ᱮ ᱩᱫᱩᱜ ᱥᱚᱫᱚᱨ ᱞᱮᱫᱼᱟ |
ᱵᱟᱨ ᱯᱮ ᱠᱟᱛᱷᱟ
ᱟᱨᱩᱱᱤᱢᱟ ᱫᱚ ᱢᱤᱫᱴᱟᱹᱝ ᱥᱚᱨᱮᱥ ᱜᱩᱱᱟᱱ ᱥᱤᱧᱚᱛᱤᱭᱟᱹ ᱠᱩᱪᱤᱯᱩᱰᱤ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱥᱟᱝᱜᱤᱛ ᱱᱟᱴᱟᱠ ᱮᱠᱟᱫᱮᱢᱤ ᱠᱷᱚᱱ ᱟᱹᱰᱤ ,ᱢᱟᱱ ᱢᱟᱱᱚᱛᱟᱱ ᱥᱤᱨᱯᱷᱟᱹ ᱩᱥᱛᱟᱫᱽ ᱵᱤᱥᱢᱤᱞᱞᱟ ᱠᱷᱟᱱ ᱡᱩᱣᱟᱹᱱ ᱥᱤᱨᱯᱟᱹ ᱒᱐᱐᱘ ᱥᱮᱨᱢᱟ ᱨᱮ, ᱱᱚᱶᱟ ᱥᱤᱨᱯᱟᱹ ᱠᱚ ᱫᱚ ᱚᱠᱚᱭ ᱜᱟᱭᱱᱟᱦᱟ, ᱮᱱᱮᱡ ᱥᱮᱨᱮᱧ, ᱨᱩ ᱚᱨᱚᱝ ᱟᱨ ᱰᱨᱟᱢᱟ ᱮᱢᱟᱱ ᱠᱚ ᱨᱮ ᱥᱚᱨᱮᱥ ᱠᱚ ᱩᱫᱩᱜ ᱫᱟᱲᱮᱩᱭᱟᱜ-ᱟ, ᱩᱱᱠᱩ ᱠᱚ ᱮᱢᱟ ᱠᱚᱣᱟ ᱾ ᱱᱟᱦᱟᱜ ᱩᱱᱤ ᱫᱚ ᱞᱚᱱᱰᱚᱱ ᱨᱮ ᱛᱟᱦᱮᱱ ᱠᱟᱱᱟ ᱟᱨ ᱮᱪᱹ ᱟᱨᱹ ᱟᱨᱤᱥᱟᱱᱴ ᱜᱽᱨᱩᱯ ᱥᱟᱶ ᱮ ᱠᱟᱹᱢᱤ ᱠᱟᱱᱟ
ᱠᱮᱨᱤᱭᱟᱨ
ᱱᱤᱭᱟᱹ ᱛᱟᱭᱚᱢ ᱠᱷᱚᱱ ᱟᱨᱩᱱᱤᱢᱟ ᱠᱩᱢᱟᱨ ᱫᱚ ᱥᱟᱥᱛᱨᱤᱭᱚ ᱮᱱᱮᱡ ᱯᱟᱥᱴᱟ ᱨᱮ ᱪᱮᱛᱟᱱ ᱫᱟᱨᱡᱟ ᱨᱮᱭᱟᱜ ᱢᱟᱱᱢᱟᱱᱚᱛ ᱧᱟᱢ ᱞᱟᱹᱜᱤᱫ ᱢᱚᱱᱮ ᱡᱤᱣᱤ ᱠᱷᱚᱱ ᱟᱡᱟᱜ ᱜᱟᱭᱱᱟᱦᱤᱭᱟᱹ ᱜᱩᱱᱮ ᱩᱫᱩᱜ ᱥᱚᱫᱚᱨ ᱞᱮᱫᱼᱟ ᱟᱨ ᱑᱕ (ᱜᱮᱞ ᱢᱚᱬᱮ) ᱠᱷᱚᱱ ᱦᱚᱸ ᱵᱟᱹᱲᱛᱤ ᱫᱤᱥᱚᱢ ᱨᱮ ᱟᱹᱰᱤ ᱧᱩᱛᱩᱢᱟᱱ ᱞᱟᱹᱭ ᱞᱟᱠᱪᱟᱨ ᱯᱚᱨᱚᱵᱽ ᱟᱨ ᱟᱠᱷᱲᱟ ᱠᱚ ᱨᱮ ᱟᱭᱢᱟ ᱡᱮ-ᱡᱟᱹᱛᱨᱤᱭᱟᱹ ᱟᱨ ᱡᱮᱜᱮᱫ ᱡᱟᱠᱟᱛ ᱟᱠᱷᱽᱲᱟ ᱠᱚ ᱨᱮ ᱟᱡᱟᱜ ᱮᱱᱮᱡ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱼᱟ ᱾